മതിയായ സുരക്ഷയില്ലാതെ സീതമ്മക്കുണ്ട് വെള്ളച്ചാട്ടം; പൊലിയുന്നത് നിരവധി ജീവനുകള് - IBC Live\nവി വി രാജേഷ് നാമനിർദ്ദേശ പത്രിക സമർപ്പിച്ചത് തെരഞ്ഞെടുപ്പ് ചട്ടം ലംഘിച്ചുകൊണ്ട് 1 hour ago\nസോളാർ കേസിന് പിന്നിൽ ഗണേഷ് കുമാറെന്ന് വെളിപ്പെടുത്തൽ 19 hours ago\nമതിയായ സുരക്ഷയില്ലാതെ സീതമ്മക്കുണ്ട് വെള്ളച്ചാട്ടം; പൊലിയുന്നത് നിരവധി ജീവനുകള്\nPosted By: Editoron: July 19, 2019 In: DISTRICT, KERALA, LATEST, NEWS, TRAVEL, WAYANAD\nകല്‍പ്പറ്റ: മേപ്പാടിക്കടുത്ത മുണ്ടക്കൈ സീതമ്മക്കുണ്ട് വെള്ളച്ചാട്ടം സഞ്ചാരികള്‍ക്ക് പ്രിയപ്പെട്ടതാകുന്നത് അതിന്റെ പ്രകൃതിരമണീയത കൊണ്ടാണ്. എന്നാല് ഈ പ്രകൃതിഭംഗി ആസ്വദിക്കാനെത്തുന്നവരില് ചിലരുടെ ജീവനെടുത്ത കഥയാണ് ഈ വെള്ളച്ചാട്ടത്തെ കുറിച്ച് നാട്ടുകാര്‍ക്ക് പറയാനുള്ളത്. ഇന്നലെ ഒരു യുവാവ് കൂടി ഇവിടെയുള്ള കയത്തില് മുങ്ങി മരിച്ചത് നാട്ടുകാരെ ഞെട്ടിച്ചിരിക്കുകയാണ്. മതിയായ സുരക്ഷ ഒരുക്കാതെ ഈ പ്രദേശത്തേക്ക് സഞ്ചാരികളെ പ്രവേശിപ്പിക്കരുതെന്നാണ് ഇവര് ആവശ്യപ്പെടുന്നത്. സുല്‍ത്താന്‍ബത്തേരി വാകേരി സി.സി.യിലെ വിമുക്തഭടനായ സജീവന്റെ മകന് നിധിന് (23) ആണ് വ്യാഴാഴ്ച രണ്ടരയോടെ സീതമ്മക്കുണ്ടില് മുങ്ങിമരിച്ചത്. കഴിഞ്ഞവര്‍ഷം മേപ്പാടി കാപ്പംകൊല്ലി സ്വദേശിയായ കോളേജ് വിദ്യാര്‍ഥിയും ഇവിടുത്തെ കയത്തില് വീണ് മരിച്ചിരുന്നു.\nവര്‍ഷങ്ങള്‍ക്കുമുമ്പുതന്നെ സീതമ്മക്കുണ്ടിലെ പ്രകൃതിസൗന്ദര്യം ആസ്വദിക്കാന് സഞ്ചാരികളെത്താറുണ്ടെങ്കിലും ചെമ്പ്രാപീക്കും സൂചിപ്പാറയും അടച്ചതോടെയാണ് ഇവിടേക്ക് സഞ്ചാരികളുടെ വരവ് വര്‍ധിച്ചത്. ടൂറിസ്റ്റ് കേന്ദ്രമായ തൊള്ളായിരംകണ്ടിയിലെത്തുന്നവരാണ്സമീപകേന്ദ്രമായ സീതമ്മക്കുണ്ടിലെത്തുന്നവരിലധികവും. ഇവിടെയെത്തുന്നവര് പുഴയില് ഇറങ്ങി കുളിക്കുന്നത് പതിവാണ്. എന്നാല് നീന്തലറിയുമെങ്കില് പോലും അപകടത്തില്‍പ്പെടാറുണ്ട് പ്രദേശവാസികള് ചൂണ്ടിക്കാട്ടുന്നു. കയത്തില് മുങ്ങിമരിച്ചവരെല്ലാം നീന്തലറിയാത്തവരായിരുന്നു.\nമുമ്പും സഞ്ചാരികള് ഇവിടെ അപകടത്തില്‍പ്പെട്ടിട്ടുണ്ട്. നാട്ടുകാരുടെ ഇടപെടല്‍കൊണ്ടുമാത്രമാണ് അവരുടെ ജീവന് രക്ഷിക്കാന് കഴിഞ്ഞത്. അപകടങ്ങള് സംഭവിക്കുമ്പോഴൊക്കെ സീതമ്മക്കുണ്ടില് സുരക്ഷാസംവിധാനങ്ങളൊരുക്കണമെന്ന്പ്രദേശവാസികള് ആവശ്യപ്പെടാറുണ്ടെങ്കിലും ബന്ധപ്പെട്ടവര് ചെവിക്കൊള്ളാറില്ല. ഏറെ നാളത്തെ മുറവിളിക്ക് ഒടുവില് ഒരാഴ്ചമുമ്പാണ് ഗ്രാമപ്പഞ്ചായത്തിന്റെ അപകട മുന്നറിയിപ്പ് ബോര്‍ഡ് ഇവിടെ സ്ഥാപിച്ചത്. എന്നാല് ഈ ബോര്‍ഡ് ആകെട്ടെ ഒറ്റനോട്ടത്തില് ആരുടെയും ശ്രദ്ധയില്‍പെടുകയുമില്ല. തൊള്ളായിരംകണ്ടിയും സീതമ്മക്കുണ്ടും അധികൃതരുടെ പട്ടികയില് ടൂറിസ്റ്റ് കേന്ദ്രങ്ങളല്ലാത്തതിനാല് സഞ്ചാരികളെ നിയന്ത്രിക്കുന്നതിനും സുരക്ഷയൊരുക്കുന്നതിനും ഗ്രാമപ്പഞ്ചായത്തോ പോലീസോ ശ്രമിക്കാറില്ലത്രേ. ഇന്നലത്തെ അപകടത്തോടെ ഇവിടേക്കെത്തുന്ന സഞ്ചാരികളെ തടയാന് പ്രദേശവാസികള് തീരുമാനിച്ചിട്ടുണ്ട്. സുരക്ഷാ സംവിധാനമൊരുക്കുന്നതുവരെ ഇത് തുടരും.\nപൊന്നാനിയില് കടല്‍ക്ഷോഭം; ഒരു വീട് തകര്‍ന്നു\nകനത്ത മഴയില് വെള്ളകെട്ടിലായി കോഴിക്കോട് നഗരം


Kahani, Taking Lives, Angelina Jolie, Vidya Balan, കഹാനി, വിദ്യാ ബാലന്, ആഞ്ജലീന ജൂലി, - Malayalam Filmibeat\nകഹാനിയുടെ കഹാനിയും കോപ്പിയടി?\n| Published: Saturday, March 31, 2012, 15:18 [IST]\nകഹാനിയെ മാനംമുട്ടെ പുകഴ്ത്തിയ ബോളിവുഡ് ക്രിട്ടിക്കുകളെല്ലാം തലയില് മുണ്ടിട്ടുനടക്കുകയാണിപ്പോള്. വിദ്യാ ബാലന്റെ തകര്‍പ്പന് അഭിനയവും ത്രില്ലടിപ്പിയ്ക്കുന്ന കഥയെന്നുമൊക്കെ വാഴ്ത്തിപ്പാടി കഹാനിയെ ആഘോഷിയ്ക്കുകയായിരുന്നു ബോളിവുഡ് ഇതുവരെ. ബോക്‌സ് ഓഫീസ് വിജയത്തിന്റെ ലഹരിയിലാറാടി നില്‍ക്കുന്ന നേരത്താണ് സിനിമ കോപ്പിയടിയാണെന്നൊരു ആരോപണം പുറത്തുവന്നത്.\nകഹാനിയുടെ കഥ കോപ്പിയടിയല്ലെന്ന സംവിധായകന് സംവിധായകന് സുജോയ് ഘോഷിന്റെ വാദം തള്ളിക്കളയേണ്ട. എന്നാല് ആഞ്ജലീന ജൂലി നായികയായി 2004ല് തിയറ്ററുകളിലെത്തിയ ഹോളിവുഡ് ചിത്രത്തിന്റെയും കഹാനിയുടെയും ക്ലൈമാക്‌സിലുള്ള സാമ്യതകള് ആരിലും സംശയം ജനിപ്പിയ്ക്കും.\nഗര്‍ഭിണിയായ നായികയെ വില്ലന് കൊല്ലാന് ശ്രമിക്കുന്നതും അവര് അയാളില് നിന്നും വിദഗ്ദമായി രക്ഷപ്പെടുന്നതുമാണ് ടേക്കിങ് ലൈവ്‌സിന്റെ അവസാനം. നായികയുടെ ദീര്‍ഘമായ അന്വേഷണത്തിനൊടുവിലാണ് ഈ ക്ലൈമാക്‌സ്. ഇന്ദ്രനീല് സെന് ഗുപ്തയുടെ കഥാപാത്രവും വിദ്യയും തമ്മില് ഏറ്റുമുട്ടതും അയാളെ വിദ്യ കീഴ്‌പെടുത്തുന്നതുമാണ് കഹാനിയുടെ ക്ലൈമാക്‌സ്.\nആദ്യത്തേതില് കത്തിക്കൊണ്ട് കുത്തിയാണ് കൊല്ലുന്നതെങ്കില് കഹാനിയില് ഹെയര്‍പിന്ന് കൊണ്ടുകുത്തിയും വെടിവെച്ചുമാണ് കൊല്ലുന്നതെന്നൊരു വ്യത്യാസമുണ്ട്. മാത്രമല്ല രണ്ട് നായികമാരും അന്വേഷണത്തിലാണെന്നതും രണ്ട് കഥാപാത്രങ്ങളും ഗര്‍ഭിണികളായി അഭിനയിക്കുകയാണെന്നതും ആരോപണത്തിന്റെ ശക്തി കൂട്ടുന്നു.\nഹോളിവുഡ് ചിത്രം ടേക്കിങ് ലൈവ്‌സ് കണ്ടിട്ടിയില്ലെന്നാണ് സംവിധായകന് സുജോയ് ഘോഷ് ആണയിടുന്നത്. ക്ലൈമാക്‌സിലെ സാദൃശ്യം യാദൃശ്ചികമാവാമെന്നും അദ്ദേഹം പറയുന്നു. ഇത് വിശ്വസിയ്ക്കാന് മാത്രം മണ്ടന്മാരാണോ ഇവിടുത്തെ പ്രേക്ഷകര്?\nRead more about: vidya balan kahani angelina jolie കഹാനി വിദ്യാ ബാലന് ആഞ്ജലീന ജൂലി\nThis could come asabig shocker in Bollywood. A netizen has uploadedavideo comparing the ending of Sujoy Ghosh's "Kahaani" and that of the 2004 psychological thriller titled "Taking Lives" starring Angelina Jolie and Ethan Hawke in the lead.,\nStory first published: Saturday, March 31, 2012, 15:18 [IST]


ഒടുവില് ജ്യോതി ദാ സ്വയം പടിയിറങ്ങുന്നു... | Jyoti basu quits himself... - Malayalam Oneindia\nഒടുവില് ജ്യോതി ദാ സ്വയം പടിയിറങ്ങുന്നു...\nഒരു സാധാരണ കമ്മ്യൂണിസ്റ്റ് പ്രവര്‍ത്തകനായി പ്രവര്‍ത്തനമാരംഭിച്ച് ജനാധിപത്യത്തിന്റെ ഏണിപ്പടികള് ഒന്നൊന്നായി കയറി ഇന്ത്യയുടെ പ്രധാനമന്ത്രിക്കസേരയ്ക്കു പോലും അവകാശമുന്നയിക്കാന് കഴിഞ്ഞതാണ് ജ്യോതി ബസുവിന്റെ സംഭവബഹുലമായ പൊതുജീവിതത്തിന്റെ ബാക്കി പത്രം.\n23 കൊല്ലം താന് മാത്രമിരുന്ന ബംഗാള് മുഖ്യമന്ത്രിക്കസേരയില് നിന്ന് ജ്യോതിബസു സ്വയം ഇറങ്ങിപ്പോകുകയാണ്. മറ്റാരും ഉടനെയെങ്ങും തകര്‍ക്കാനിടയില്ലാത്ത അപൂര്‍വ റിക്കോര്‍ഡുമായി.\n1914 ല് അവിഭക്ത ബംഗാളിലെ ഢാക്കയിലാണ് ജ്യോതിബസു ജനിച്ചത്. കല്‍ക്കത്ത ലൊറേറ്റാസ് സ്കൂളിലും സെന്റ്സേവിയേഴ്സ് കോളേജിലും പ്രസിഡന്‍സി കോളേജിലുമായി വിദ്യാഭ്യാസം പൂര്‍ത്തിയാക്കിയതിനു ശേഷം നിയമപഠനത്തിനായി ഇംഗ്ല്ലണ്ടിലേയ്ക്കു പോയി. മിഡില് ടെമ്പിളില് നിന്ന് ബാര് അറ്റ് ലാ ബിരുദം നേടി നാട്ടില് മടങ്ങിയെത്തിയ ബസുവിന് ജനങ്ങളടെ കേസ് വാദിക്കാനായിരുന്നു താത്പര്യം. സജീവരാഷ്ട്രീയത്തില് പ്രവേശിച്ച അദ്ദേഹം തന്റെ പ്രവര്‍ത്തനം തുടങ്ങിയത് 1950 ല് അവിഭക്ത കമ്മ്യൂണിസ്റ്റ് പാര്‍ട്ടിയുടെ പശ്ചിമബംഗാള് പ്രാദേശിക കമ്മിറ്റി അംഗമായാണ്.\n1952 മുതല് 1957 വരെ പാര്‍ട്ടി സെക്രട്ടറിയായി പ്രവര്‍ത്തിച്ചു. 1964 ല് കമ്മ്യൂണിസ്റ്റ് പാര്‍ട്ടിയില് പിളര്‍പ്പുണ്ടായപ്പോള് ഇ എം എസിനും എ കെ ജി ക്കുമൊപ്പം പാര്‍ട്ടി സമ്മേളനത്തില് നിന്ന് ഇറങ്ങിപ്പോയി സി പി എം രൂപീകരിച്ച നേതാക്കളില് പ്രമുഖനാണ് ബസു. 1957 മുതല് 1996 വരെ പശ്ചിമബംഗാള് നിയമസഭയിലേയ്ക്ക് തുടര്‍ച്ചയായി തിരഞ്ഞെടുക്കപ്പെട്ടെന്ന അപൂര്‍വ റിക്കാര്‍ഡും ബസുവിനുണ്ട്.\n1957- 1971 കാലത്തും എം എല് എ ആയും പ്രതിപക്ഷ നേതാവായും പ്രവര്‍ത്തിച്ചു. 1967- 69 കാലത്ത് ഉപമുഖ്യമന്ത്രിയായിരുന്നു.\n1977 ലാണ് ബസുവിന്റെ ചരിത്രം സൃഷ്ടിച്ച മുഖ്യമന്ത്രി പദയോഗം തുടങ്ങിയത്. 77 ല് മൂന്നില് രണ്ട് ഭൂരിപക്ഷത്തോടെ ഇടതുമുന്നണി അധികാരത്തിലെത്തുകയായിരുന്നു. അന്നു മുതല് 2000 ഒക്ടോബര് 27 ന് വിരമിക്കല് പ്രഖ്യാപനം നടത്തും വരെ വംഗനാടിന്റെ മുഖ്യമന്ത്രിക്കസേരയില് ജ്യോതി ബസു മാത്രം.\n1977, 82,87, 91, 96 വര്‍ഷങ്ങളില് ഇടതുമുന്നണി ബസുവിന്റെ നേതൃത്വത്തില് അധികാരത്തിലെത്തി.\nmalayalam news kerala news kerala politics leftfront kerala culture


ശത്രുരാജ്യങ്ങളുടെ വിവരങ്ങൾ ചേർത്തുന്ന ഇന്ത്യയുടെ `ആകാശക്കണ്ണ്´ എമിസാറ്റ് വിക്ഷേപിച്ചു • ഇ വാർത്ത | evartha\nശത്രുരാജ്യങ്ങളുടെ വിവരങ്ങൾ ചേർത്തുന്ന ഇന്ത്യയുടെ `ആകാശക്കണ്ണ്´ എമിസാറ്റ് വിക്ഷേപിച്ചു\nevartha Desk April 1, 2019, 10:00 am April 1, 2019\nഡിആർഡിഒ വികസിപ്പിച്ച ഉപഗ്രഹം എമിസാറ്റ് വിക്ഷേപിച്ചു. 436 കിലോഗ്രാം ഭാരമുള്ള എമിസാറ്റിനെ 749 കിലോമീറ്റർ ഉയരെയുള്ള ഭ്രമണപഥത്തിലേക്കാണ് എത്തിക്കുക. അതിർത്തികളിൽ ഉള്ള ശത്രുരാജ്യങ്ങളുടെ റഡാറുകളിൽ നിന്നുള്ള വിവരങ്ങൾ ചോർത്തിയെടുക്കാനും എമിസാറ്റിന് സാധിക്കും\nഇന്ത്യൻ ഉപഭൂഖണ്ഡത്തിൽ മുഴുവൻ കാര്യക്ഷമമായ ഇലക്ട്രോണിക് നിരീക്ഷണത്തിന് എമിസാറ്റ് പ്രതിരോധ സേനകളെ സഹായിക്കും. ഇലക്ട്രോണിക് ഇന്റലിജൻസ് സാറ്റലൈറ്റ് അഥവാ എമിസാറ്റ് പ്രതിരോധ ആവശ്യത്തിനുള്ള ഉപഗ്രഹമാണ്. സരൾ ( SARAL) എന്ന ഭൗമ നിരീക്ഷണ ഉപഗ്രഹത്തെ അടിസ്ഥാനമാക്കി ഡിആർഡിഒയും ഐഎസ്ആർഒയും ചേർന്നാണ് എമിസാറ്റ് നിർമിച്ചത്.\nഎട്ടുവർഷത്തെ പരിശ്രമത്തിന്റെ ഫലമാണ് എമിസാറ്റിന്റെ പിറവി. കൗടില്യ എന്ന രഹസ്യ പേരിലാണ് എമിസാറ്റിലെ പേലോഡുകളുടെ നിർമാണം ഡിഫൻസ് എലക്ട്രോണിക് റിസർച്ച് ലാബിൽ നടന്നത്. 2013-14 ലെ പ്രതിരോധ മന്ത്രാലയത്തിന്റെ വാർഷിക റിപ്പോർട്ടിലാണ് എമിസാറ്റിനെ പറ്റി പരാമർശം ഉണ്ടായിരുന്നത്.\nഓരോ 90 മിനിറ്റ് കൂടുമ്പോഴും എമിസാറ്റ് ഒരേസ്ഥലത്ത് വീണ്ടും എത്തും. എമിസാറ്റിന് പുറമെ വിവിധ രാജ്യങ്ങളുടേതുൾപ്പെടെ 28 ചെറു ഉപഗ്രഹങ്ങളും തിങ്കളാഴ്ച വിക്ഷേപിക്കും.


വരും ദിവസങ്ങളില് ചൂട് വര്‍ധിക്കും; ഒറ്റപ്പെട്ട ഇടങ്ങളില് മിന്നലോടു കൂടിയ മഴ - Pravasishabdam\nHome News Kerala വരും ദിവസങ്ങളില് ചൂട് വര്‍ധിക്കും; ഒറ്റപ്പെട്ട ഇടങ്ങളില് മിന്നലോടു കൂടിയ മഴ\nവരും ദിവസങ്ങളില് ചൂട് വര്‍ധിക്കും; ഒറ്റപ്പെട്ട ഇടങ്ങളില് മിന്നലോടു കൂടിയ മഴ\nകേരളത്തില് വരും ദിവസങ്ങളില് ചൂട് വര്‍ധിക്കുമെന്ന് റിപ്പോര്‍ട്ട്. പാലക്കാട്, ആലപ്പുഴ, കോഴിക്കോട്, കണ്ണൂര്, മലപ്പുറം, എറണാകുളം, കോട്ടയം, കൊല്ലം ജില്ലകളിലാകും താപനില വര്‍ധിക്കുക. മറ്റ് ജില്ലകളില് സാധാരണ നിലയിലായിരിക്കും.\nപാലക്കാട് ഇന്ന് 38 ഡിഗ്രി സെല്‍ഷ്യസാണ് താപനില രേഖപ്പെടുത്തിയത്. അതേസമയം സംസ്ഥാനത്ത് ഒറ്റപ്പെട്ട ഇടങ്ങളില് ഇടിമിന്നലോടു കൂടിയ മഴയ്ക്ക് സാധ്യതയുണ്ടെന്ന് കാലാവസ്ഥാ നിരീക്ഷണ കേന്ദ്രം അറിയിച്ചു. മേയ് 22 മുതല് 26 വരെയുള്ള ദിവസങ്ങളിലാണ് മഴയ്ക്ക് സാധ്യത.\nPrevious articleനഗ്‌ന ചിത്രങ്ങള് അയച്ചു തരാന് ചിന്മയിക്ക് ഞരമ്പ് രോഗിയുടെ സന്ദേശം; താരത്തിന്റെ മാസ് മറുപടി ഏറ്റെടുത്ത് സോഷ്യല് മീഡിയയും\nNext articleരാജ്യമൊട്ടാകെ നാളെ വ്യാപക അക്രമങ്ങള്‍ക്ക് സാധ്യത: സംസ്ഥാനങ്ങള്‍ക്ക് കേന്ദ്രത്തിന്റെ മുന്നറിയിപ്പ്, പെരിയയില് നിരോധനാജ്ഞ


സുവാരസിനെ ക്ലബ് വിടാൻ അനുവദിച്ചത് ബാഴ്സലോണയുടെ വലിയ തെറ്റാണെന്ന് ഫോർലാൻ | Fanport | La Liga News Malayalam\nHome Football La Liga സുവാരസിനെ ക്ലബ് വിടാൻ അനുവദിച്ചത് ബാഴ്സലോണയുടെ വലിയ തെറ്റാണെന്ന് ഫോർലാൻ\nബാഴ്സലോണ സുവാരസിനെ ക്ലബ് വിടാൻ അനുവദിച്ചത് അവരുടെ വലി തെറ്റാണെന്ന് ഉറുഗ്വേ ഇതിഹാസം ഫോർലാൻ. ബാഴ്സലോണ സുവാരസിനെ ക്ലബ് വിടാൻ അനുവദിക്കും എന്ന ആദ്യ വാർത്ത കേട്ടപ്പോൾ തന്നെ ബാഴ്സലോണ അബദ്ധം കാണിക്കുക ആണ് എന്ന് തനിക്ക് അറിയാമായിരുന്നു എന്ന് ഫോർലാൻ പറഞ്ഞു. ക്രിസ്റ്റ്യാനോ റൊണാൾഡോയെ റയൽ മാഡ്രിഡ് വിറ്റത് പോലെയാണ് സുവാരസിനെ ബാഴ്സലോണ വിറ്റത്. ഫോർലാൻ പറയുന്നു.\nക്രിസ്റ്റ്യാനോ റൊണാൾഡോ പോയപ്പോൾ റയൽ മാഡ്രിഡിന് 50 ഗോളുകൾ ആണ് നഷ്ടമായത്. അതുപോലെയാണ് ഇപ്പോൾ ബാഴ്സലോണക്കും സംഭവിക്കുന്നത്. ബാഴ്സലോണ പകരക്കാരനെ കണ്ടെത്തേണ്ടിയിരുന്നു എന്നും ഫോർലാൻ പറഞ്ഞു. ബാഴ്സലോണ വിടുമ്പോൾ താൻ സുവാരസിനോട് സംസാരിച്ചിരുന്നു. സുവാരസിന് ഇനി ഒന്നും തെളിയിക്കാൻ ഇല്ല എന്നും താൻ പറഞ്ഞിരുന്നു എന്ന് ഫോർലാൻ പറഞ്ഞു.\nPrevious articleപൊരുതി നിന്നത് ഫിഞ്ച് മാത്രം, അവസാന ഓവറില് സിക്സടിമേളം, ഓസ്ട്രേലിയയ്ക്ക് 156 റണ്‍സ്\nNext articleരോഹിത്തിന്റെയും വിക്കറ്റ് സ്റ്റോക്സിന്, ഇന്ത്യയ്ക്കായി ഋഷഭ് പന്ത് പൊരുതുന്നു


വീണ്ടും വിമാന ദുരന്തം; മലേഷ്യന് വിമാനം തകര്‍ന്ന് വീണ് 295 പേര് കൊല്ലപ്പെട്ടുIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nവീണ്ടും വിമാന ദുരന്തം; മലേഷ്യന് വിമാനം തകര്‍ന്ന് വീണ് 295 പേര് കൊല്ലപ്പെട്ടു\non July 18, 2014\tമോസ്‌കോ: വീണ്ടും മലേഷ്യന് വിമാന ദുരന്തം. ആംസ്റ്റര്‍ഡാമില് നിന്ന് ക്വാലാലംപൂരിലേക്ക് പോകുകയായിരുന്ന മലേഷ്യന് വിമാനം ഉക്രൈനില് തകര്‍ന്നു വീണു. റഷ്യന് അതിര്‍ത്തിയില് നിന്ന് 81 കിലോമീറ്റര് മാറി ഉക്രൈന് അതിര്‍ത്തിയിലാണ് വിമാനം തകര്‍ന്നു വീണത്. ബോയിംഗ് 777 വിമാനമാണ് തകര്‍ന്നു വീണത്. ആഭ്യന്തര സംഘര്‍ഷം നടക്കുന്ന റഷ്യന്, ഉക്രൈന് അതിര്‍ത്തിയില് ഇരു രാജ്യങ്ങള്‍ക്കിടയില് നടന്ന മിസൈല് ആക്രമണത്തിലാണ് വിമാനം തകര്‍ന്നു വീണത്. ഉക്രൈന് ആക്രമണത്തിലാണ് വിമാനം തകര്‍ന്നതെന്ന് റഷ്യയും റഷ്യന് മിസൈലാണ് വിമാനം തകര്‍ത്തതെന്ന് ഉക്രൈനും ആരോപിച്ചു.\n15 ജീവനക്കാര് അടക്കം വിമാനത്തില് ഉണ്ടായിരുന്ന 295 പേരും കൊല്ലപ്പെട്ടതായാണ് റിപ്പോര്‍ട്ട്. ഉക്രൈന് വ്യോമാതിര്‍ത്തിയില് 10 കിലോമീറ്റര് ഉയരത്തില്‍നിന്നാണു വിമാനം നിലംപതിച്ചതെന്നു പ്രാദേശിക മാധ്യമങ്ങള് റിപ്പോര്‍ട്ട് ചെയ്യുന്നു. ദുരന്തത്തെക്കുറിച്ചു വിശദമായ അന്വേഷണം നടത്തുമെന്നു മലേഷ്യന് പ്രധാനമന്ത്രി നജീബ് റസാഖ് അറിയിച്ചു. ഈ വര്‍ഷം തന്നെ ഇത് രണ്ടാമത്തെ വിമാന ദുരന്തമാണ് മലേഷ്യ നേരിടുന്നത്.\nകഴിഞ്ഞ മാര്‍ച്ച് 8 ന് ജീവനക്കാര് ഉള്‍പ്പെടെ 239 പേരുമായി ബീജിങ്ങിലേക്ക് പോയ മലേഷ്യന് വിമാനം ഇതുവരെ കണ്ടെത്താന് സാധിച്ചിട്ടില്ല. അഞ്ചു ഇന്ത്യക്കാരുള്‍പ്പെടെ 239 പേരുമായി പോയ വിമാനം ഇന്ത്യന് മഹാസമുദ്രത്തില് തകര്‍ന്നു വീണു എന്ന നിഗമനത്തിലാണ് അധികൃതര്. എന്നാല് ഇതുവരെയും അത് തെളിയിക്കുന്നതിനുള്ള അവശിഷ്ടങ്ങള് ഒന്നും ലഭിച്ചിട്ടില്ല.


Actor, Murali, Drama, Cinema, Death, Cremation, Aruvikkara, മുരളി, നടന്, സംസ്‌കാരം, മരണം, നാടകം, സിനിമ, തിരുവനന്തപുരം, അരുവിക്കര, അമരം, നെയ്‌ത്തുകാരന് | ഭാവങ്ങളുടെ നെയ്ത്തുകാരന് യാത്രാമൊഴി - Malayalam Oneindia\n48 min ago കൊവിഡ് 19: ഗുജറാത്തിൽ സമൂഹ വ്യാപനമെന്ന് ആശങ്ക, പലരിലേക്കും വൈറസെത്തിയ വഴി അജ്ഞാതം!\nPublished: August72009, 16:41 [IST]\nതിരുവനന്തപുരം: വേദിയിലും അഭ്രപാളികളിലും മറക്കാനാവാത്ത ഒട്ടേറെ കഥാപാത്രങ്ങള്‍ക്ക് ജീവന്‍നല്‍കി അരങ്ങൊഴിഞ്ഞ പ്രിയതാരത്തിന് വിട. നെടുമങ്ങാട് അരുവിക്കരയിലുള്ള വീട്ടുവളപ്പില് മുരളിയ്‌ക്ക് അന്ത്യവിശ്രമം.\nഎല്ലാ ഔദ്യോഗിക ബഹുമതികളോടും കൂടിയാണ് സംസ്കാരം നടന്നത്. വൈകീട്ട് നാലുമണി കഴിഞ്ഞാണ് സംസ്കാരച്ചടങ്ങുകള് തുടങ്ങിയത്.\nബുധനാഴ്‌ച വൈകിയാണ് പനിയും ശ്വാസതടസ്സവും അനുഭവപ്പെട്ടതിനെത്തുടര്‍ന്ന് മുരളിയെ ആശുപത്രിയില് പ്രവേശിപ്പിച്ചത്.\nതുടര്‍ന്ന് വൃക്കകളും കരളും ശരിയായി പ്രവര്‍ത്തിക്കുന്നില്ലെന്ന് കണ്ടെത്തി. തുടര്‍ച്ചയായി ഡയാലിസിസ് ചെയ്‌തതെങ്കിലും വ്യാഴാഴ്‌ചയും ആരോഗ്യസ്ഥിതി മോശമായി തുടരുകയായിരുന്നു. ഒപ്പം ന്യൂമോണിയയും ഹൃദയാഘാതവും വന്നതോടെ സ്ഥിതി തീര്‍ത്തും വഷളാവുകയും വ്യാഴാഴ്‌ച രാത്രി എട്ടരയോടെ മരണം സംഭവിക്കുകയുമായിരുന്നു.\nഅടുത്തിടെ മലയാള ചലച്ചിത്രലോകത്തുനിന്നും മരണം കവര്‍ന്നെടുത്തവരില് അവസാനത്തെയാളാണ് മുരളി. സംവിധായകനും തിരക്കഥാകൃത്തുമായ ലോഹിതദാസ്, രാജന് പി ദേവ് എന്നിവരുടെ നഷ്ടത്തിന് പിന്നാലെയാണ് അപൂര്‍വ്വമായ അഭിനയമികവുമായി പ്രേക്ഷകരെ വിസ്‌മയിപ്പിച്ച മുരളിയുടെ വിയോഗം.\nനാടകരംഗത്തുനിന്നും ചലച്ചത്രലോകത്തെത്തിയ മുരളിയുടെ വളര്‍ച്ച മലയാള സിനിമയിലെ ഒരു കാലഘട്ടത്തന്റെ ചരിത്രം കൂടിയാണ്.\nനിസാമുദ്ദീൻ സമ്മേളനം; ഇനി കൊവിഡ് പരത്തിയത് മുസ്ലീങ്ങളാണെന്ന് ചിലർ പറയുമെന്ന് ഒമർ അബ്ദുള്ള\nമരണം തിരുവനന്തപുരം death സിനിമ aruvikkara നാടകം cinema cremation സംസ്‌കാരം drama actor നടന് murali മുരളി അരുവിക്കര\nStory first published: Friday, August 7, 2009, 16:41 [IST]


തൊഴിലാളി സംഘടനകളുടെ പണിമുടക്ക് അർദ്ധ രാത്രി മുതൽ; ജനജീവിതം സ്തംഭിക്കും - KumblaVartha.com | Live news from Kumbla | Kasaragod\nHome transit-ad തൊഴിലാളി സംഘടനകളുടെ പണിമുടക്ക് അർദ്ധ രാത്രി മുതൽ; ജനജീവിതം സ്തംഭിക്കും\nതൊഴിലാളി സംഘടനകളുടെ പണിമുടക്ക് അർദ്ധ രാത്രി മുതൽ; ജനജീവിതം സ്തംഭിക്കും\nതിരുവനന്തപുരം ജനുവരി 07.2018 ● ബിഎംഎസ് ഒഴികെയുള്ള തൊഴിലാളി സംഘടനകള് പ്രഖ്യാപിച്ച ദേശീയ പണിമുടക്ക് ഇന്ന് അര്‍ദ്ധരാത്രി ആരംഭിക്കും. കേന്ദ്ര നയങ്ങള്‍ക്കെതിരെയാണ് 48 മണിക്കൂര് പണിമുടക്ക്. ഒരു കടയും ബലം പ്രയോഗിച്ച് അടപ്പിക്കില്ലെന്നും പണിമുടക്ക് ഹര്‍ത്താലായി മാറില്ലെന്നും സംയുക്ത ട്രേഡ് യൂണിയന് അറിയിച്ചു.\nശക്തമായ പ്രതിഷേധം അറിയിക്കാനാണ് 48 മണിക്കൂര് പണിമുടക്ക്. പണിമുടക്ക് കേരളത്തില് പൂര്‍ണമാകും. പണിമുടക്കിന് നേതൃത്വം നല്‍കുന്ന സിഐടിയു, ഐഎന്‍ടിയുസി, എഐടിയുസി തുടങ്ങിയവ ഉള്‍പ്പടെയുള്ള യൂണിയനുകള്‍ക്ക് കേരളത്തില് വ്യക്തമായ സ്വാധീനമുള്ളതില് ഇവിടെ പണിമുടക്ക് ശക്തമായിരിക്കുമെന്നാണ് സൂചന. കെ.എസ്.ആര്.ടി.സി ഉള്‍പ്പടെയുള്ള സ്ഥാപനങ്ങളില് മേല്‍പ്പറഞ്ഞ തൊഴിലാളി യൂണിയനുകള് ശക്തമാണ്. അതുകൊണ്ടുതന്നെ പൊതുഗതാഗതം സ്തംഭിക്കുമെന്നാണ് സൂചന.\nഅതേസമയം നിര്‍ബന്ധിപ്പിച്ച് കടകള് അടപ്പിക്കില്ലെന്നും സ്വകാര്യ വാഹനങ്ങള് തടയില്ലെന്നും സംയുക്ത സമരസമിതി വ്യക്തമാക്കിയിട്ടുണ്ട്. ട്രെയിനുകള് തടയില്ല. എന്നാല് റെയില്‍വേ സ്റ്റേഷനിലേക്ക് പിക്കറ്റ് നടത്തും. കടകള് അടയ്ക്കാന് വ്യാപാരികളെ നിര്‍ബന്ധിക്കുകയോ വാഹനങ്ങള് തടയുകയോ ചെയ്യില്ല. ടൂറിസം മേഖലയെ പണിമുടക്കില് നിന്നൊഴിവാക്കിയെന്ന് സിഐടിയു സംസ്ഥാന ജനറല് സെക്രട്ടറി എളമരം കരീം പറഞ്ഞു.\nജോലിക്ക് എത്തുന്നവരെ നിര്‍ബന്ധിച്ചു പിന്തിരിപ്പിക്കുകയുമില്ല. ശബരിമല തീര്‍ത്ഥാടകര്‍ക്ക് ബുദ്ധിമുട്ട് ഉണ്ടാക്കില്ല. ടൂറിസം മേഖലയെയും അവശ്യ സേവനങ്ങളെയും പണിമുടക്കില് നിന്ന് ഒഴിവാക്കി. അവശ്യ സാധനങ്ങളുടെ വിലക്കയറ്റം തടയുക, തൊഴിലില്ലായ്മ പരിഹരിക്കുക, മിനിമം വേതനവും പെന്‍ഷനും കൂട്ടുക തുടങ്ങിയവയാണ് പ്രധാന ആവശ്യങ്ങള് ആവശ്യങ്ങള്. ഇന്ധന വിലക്കയറ്റം നിയന്ത്രിക്കുക, ഇന്‍ഷുറന്‍സ് പ്രീമിയം വര്‍ധനവ് പിന്‍വലിക്കുക, പത്ത് വര്‍ഷത്തിലധികം പഴക്കമുള്ള വാഹനങ്ങള് നിരത്തിലിറങ്ങുന്നത് തടയുന്ന മോട്ടോര് വാഹന നിയമ ഭേദഗതി നടപ്പാക്കാതിരിക്കുക തുടങ്ങിയ ആവശ്യങ്ങള് ഉന്നയിച്ചാണ് മോട്ടോര് തൊഴിലാളികള് പണിമുടക്കില് പങ്കെടുക്കുന്നത്. ബാങ്കിങ് സേവനങ്ങളെയും പണിമുടക്ക് ബാധിച്ചേക്കും.\nIndia kerala news transit-ad


Saturday, March 06, 2021 10:42:23 AM\nസ്വന്തം ലേഖകൻ: മ്യാന്മർ പട്ടാളത്തിൻ്റെ വെടിയേറ്റ് മരിച്ചവരുടെ സംസ്ക്കാര ചടങ്ങിൽ ആളിക്കത്തി പ്രതിഷേധം. രണ്ടു പേരുടെ മരണത്തിനിടയാക്കിയ പൊലീസ് വെടിവയ്പിനും ക്രൂരമായ അടിച്ചമർത്തലിനും ആവേശം ചോർത്താനാവാതെ മ്യാൻമറിലെങ്ങും പട്ടാള അട്ടിമറിക്കെതിരായ പ്രക്ഷോഭം ശക്തമാകുന്നതായാണ് റിപ്പോർട്ടുകൾ.\nകപ്പൽശാല തൊഴിലാളികളുടെ സമരറാലിക്കു നേരെ ശനിയാഴ്ച വെടിവയ്പു നടന്ന മാൻഡലെയിൽ ഇന്നലെ പതിനായിരങ്ങൾ പങ്കെടുത്ത റാലി സമാധാനപരമായിരുന്നു. ഓങ് സാൻ സൂ ചിയുടെ മോചനത്തിനും ജനാധിപത്യ പുനഃസ്ഥാപനത്തിനുമായി രാജ്യത്തെ മിക്ക നഗരങ്ങളിലും നടന്ന റാലികളിൽ യുവത്വത്തിന്റെ മുന്നേറ്റം പ്രകടമായിരുന്നു.\nനെയ്പീദോയിൽ ഈ മാസം 9നു പ്രക്ഷോഭത്തിനിടെ വെടിയേറ്റതിനെ തുടർന്ന് കഴിഞ്ഞ വെള്ളിയാഴ്ച മരിച്ച ഇരുപതുകാരിയുടെ സംസ്കാരം ഇന്നലെ വൻ ജനാവലിയുടെ സാന്നിധ്യത്തിൽ നടന്നു. ആയിരത്തോളം വാഹനങ്ങളുടെ അകമ്പടിയോടെയാണ് മൃതദേഹം ആശുപത്രിയിൽ നിന്നു സെമിത്തേരിയിലേക്കു കൊണ്ടുപോയത്.\nജനാധിപത്യ പ്രക്ഷോഭകർക്കു നേരെ അമിത ബലപ്രയോഗം നടത്തുന്നതിൽ രാജ്യാന്തര സമൂഹം ആശങ്ക പ്രകടിപ്പിച്ചു. മ്യാൻമർ പട്ടാളത്തിന്റെ ഫെയ്സ്ബുക് പേജ് നീക്കം ചെയ്തതായി ഫെയ്സ്ബുക് അധികൃതർ അറിയിച്ചു. പട്ടാള മേധാവികളുടെ അക്കൗണ്ടുകൾ നേരത്തെ തന്നെ നീക്കിയിരുന്നു.


മുംബൈ ഹോട്ടലിൽ നിന്നും ഉണ്ടായ മോശം അനുഭവം ഒരു പ്രശസ്തമായ നടി എന്ന നിലയില് ഇങ്ങനെ ഒരു സംഭവം നടി പ്രിയ വാര്യർക്കെതിരെ ഉണ്ടാവാന് പാടില്ലയിരുന്നു. ഹോട്ടലുകാര്‍ക്ക് അത് ഒഴിവാക്കാമായിരുന്നു. – 12 HOT NEWS\nമുംബൈ ഹോട്ടലിൽ നിന്നും ഉണ്ടായ മോശം അനുഭവം ഒരു പ്രശസ്തമായ നടി എന്ന നിലയില് ഇങ്ങനെ ഒരു സംഭവം നടി പ്രിയ വാര്യർക്കെതിരെ ഉണ്ടാവാന് പാടില്ലയിരുന്നു. ഹോട്ടലുകാര്‍ക്ക് അത് ഒഴിവാക്കാമായിരുന്നു.\nഎനിക്ക് ആ കാര്യങ്ങള് എന്റെ ഭര്‍ത്താവിന്റെയും കുടുംബതിനെയും മാത്രം ബോധിപ്പിച്ചാല് മതി.. പ്രിയാമണി പറഞ്ഞത് ഇങ്ങനെ..


Kerala could target to achieve US$ 54.7 billion of export revenues by 2024-25: Exim Bank Study - Malayalam Goodreturns\n» കയറ്റുമതിയില് നാല് ലക്ഷം കോടി വരുമാനം! കേരളത്തിന് സാധ്യമാകുന്ന വിജയം... പഠനം ഇങ്ങനെ\nPublished: Saturday, August 15, 2020, 16:47 [IST]\n58 min ago ചെറിയ മുതല് മുടക്കില് ലക്ഷങ്ങള് സമ്പാദിക്കാം; ഈ ഫ്രാഞ്ചൈസികള് വാങ്ങിക്കൂ\nകൊച്ചി: കേരളത്തില് നിന്നുള്ള പല ഉത്പന്നങ്ങള്‍ക്കും അന്താരാഷ്ട്ര തലത്തില് വന് ഡിമാന്‍ഡ് ആണ് ഉള്ളത്. കാര്‍ഷിക, കാര്‍ഷികേതര വിഭാഗങ്ങളില് ഇത്തരം ഒരുപാട് സാധ്യതകള് മലയാളികള്‍ക്ക് മുന്നില് തുറന്ന് കിടക്കുന്നുണ്ട്. ഈ സാധ്യതകള് കൃത്യമായി ഉപയോഗിക്കാന് കഴിഞ്ഞാല് കേരളത്തിന്റെ കയറ്റുമതി വരുമാനം നാല് ലക്ഷം കോടി രൂപ ഉയര്‍ത്താം എന്നാണ് വിലയിരുത്തല്.\nഎക്‌സിം ബാങ്ക് (എക്‌സ്‌പോര്‍ട്ട്-ഇംപോര്‍ട്ട് ബാങ്ക് ഓഫ് ഇന്ത്യ) പുറത്തിറക്കിയ പഠനത്തിലാണ് കേരളത്തിന്റെ ഈ സാധ്യത വെളിവാക്കിയിരിക്കുന്നത്. വിശദാംശങ്ങള് പരിശോധിക്കാം...\n54.7 ബില്യണ് ഡോളര്\nനിലവിലെ കയറ്റുമതി നയങ്ങളും കേരളത്തിന്റെ സാധ്യതകളും കൃത്യമായി ഉപയോഗപ്പെടുത്തുകയാണെങ്കില് 54.7 ബില്യണ് ഡോളറിന്റെ കയറ്റുമതി വരുമാനം നേടാം എന്നാണ് പഠനത്തില് പറയുന്നത്. 2024-25 കാലത്തെ കുറിച്ചാണിത്. അതായത് ഏതാണ്ട് നാല് ലക്ഷം കോടി രൂപ!\n2018 - 2019 കാലത്തെ കേരളത്തിന്റെ കയറ്റുമതി വരുമാനം 9.8 ബില്യണ് ഡോളര് ആയിരുന്നു. അതായത് 980 കോടി ഡോളര്- എഴുപത്തിമൂവായിരം കോടി ഇന്ത്യന് രൂപ! മികച്ച വളര്‍ച്ചയാണ് സംസ്ഥാനം കയറ്റുമതി വരുമാനത്തില് നേടിയിട്ടുള്ളത്.\nകാര്യങ്ങള് ഇങ്ങനെയൊക്കെ ആണെങ്കിലും കേരളം ഇപ്പോഴും കയറ്റുമതിയുടെ കാര്യത്തില് സംസ്ഥാനത്തിന്റെ സാധ്യതകള് പൂര്‍ണമായും ഉപയോഗപ്പെടുത്തിയിട്ടില്ല. അത് കൂടി ഉപയോഗപ്പെടുത്തിയാല് വരുമാനം 670 കോടി ഡോളര് കൂടി നേടാം എന്നാണ് വിലയിരുത്തുന്നത്. അതായത് അമ്പതിനായിരം കോടിയുടെ അധികവരുമാനം കൂടി നേടാമെന്ന്.\nപരമ്പരാഗത മാര്‍ഗ്ഗം പോര\nപരമ്പരാഗത കയറ്റുമതികള് മാത്രം പോര എന്നാണ് പഠനത്തില് പറയുന്നത്. മൂല്യവര്‍ദ്ധിത ഉത്പന്നങ്ങളുടെ കയറ്റുമതിയില് കേരളം കൂടുതല് ശ്രദ്ധ കേന്ദ്രീകരിക്കണം. സംസ്‌കരിച്ച ഭക്ഷ്യവസ്തുക്കള്, ടെക്‌നിക്കല് ടെക്‌സ്റ്റൈല്‍സ്, മരുന്നുകള്, ഇലക്ട്രോണിക് സാധനങ്ങള്, യന്ത്ര സാമഗ്രികള് എന്നിവയുടെ കയറ്റുമതിയിലും ശ്രദ്ധ കേന്ദ്രീകരിക്കണം.\nആറ് തലങ്ങളുള്ള ഒരു കയറ്റുമതി സ്ട്രാറ്റജിയാണ് എക്‌സിം ബാങ്ക് മുന്നോട്ട് വയ്ക്കുന്നത്. ഉത്പന്നങ്ങളുടേയും വിപണിയുടേയും വൈവിധ്യവത്കരണം മുതല് കയറ്റുമതിയെ പ്രോത്സാഹിപ്പിക്കുന്ന കാമ്പയിന് വരെ നീളുന്നതാണ് അത്.\nഎക്‌സിം ബാങ്കിന്റെ നേതൃത്വത്തില് നടന്ന വെബിനാറില് ആണ് പഠനറിപ്പോര്‍ട്ട് അവതരിപ്പിക്കപ്പെട്ടത്.\nജലപാതകള് വിപുലീകരിക്കുന്നതിന് പിപിപി അടിസ്ഥാനത്തിലുള്ള വികസനങ്ങള്, തുറമുഖങ്ങളിലെ അടിസ്ഥാന സൗകര്യ വികസന ഫണ്ട് രൂപീകരിക്കല്, കോള്‍ഡ് ചെയിന് ശൃംഖലകളുടെ വിപുലീകരണം (ഇതിന് കേന്ദ്ര പദ്ധതികളുണ്ട്), പാലക്കാടും ആലപ്പുഴയിലും സാധനങ്ങള് സംഭരിച്ച് വയ്ക്കുന്നതിനുള്ള ശേഷി വര്‍ദ്ധിപ്പിക്കുക തുടങ്ങിയവയാണ് മുന്നോട്ട് വച്ചിട്ടുള്ള മറ്റ് നിര്‍ദ്ദേശങ്ങള്.\nRead more about: export kerala കയറ്റുമതി\nKerala could target to achieve US$ 54.7 billion of export revenues by 2024-25: Exim Bank Study\nStory first published: Saturday, August 15, 2020, 16:47 [IST]


പ്രതിരോധിക്കാം രോഗങ്ങള്, വിളയിക്കാം മാമ്പഴം : Deepika.com Karshakan News\nപ്രതിരോധിക്കാം രോഗങ്ങള്, വിളയിക്കാം മാമ്പഴം\nമാമ്പഴം മലയാളികളുടെ ബാല്യകാലസ്മരണകളിലെ ഒരിക്കലും മായാത്ത അനുഭൂതിയാണ്. മറ്റു സംസ്ഥാനങ്ങളെപ്പോലെ കേരളത്തില് വ്യാപകമായി മാമ്പഴതോട്ടങ്ങളില്ലെങ്കിലും നമ്മുടെ വീട്ടുപറമ്പുകളില് ഒഴിച്ചുകൂടാനാവാത്ത അംഗങ്ങളാണ് മാവും മാങ്ങയും. നമ്മുടെ കാലാവസ്ഥ മാവിന് വളരെ അനുയോജ്യമാണെങ്കിലും രോഗങ്ങളും കീടങ്ങളും മാമ്പഴത്തിന്റെ ഉത്പാദനം കുറയ്ക്കുന്നു. മാവിനെ ഉപദ്രവിക്കുന്ന രോഗങ്ങളെ മനസിലാക്കാം പ്രതിരോധിക്കാം.\n'ഡൈബാക്ക്' എന്നറിയപ്പെടുന്ന ഈ മാരകമായ രോഗം നനവേറിയ കാലാവസ്ഥയിലാണ് ഉണ്ടാകുക. നീണ്ടുനില്‍ക്കുന്ന മഴ, ഉയര്‍ന്ന ഈര്‍പ്പം, വ്യക്തമായ ഊഷ്മവ്യതിയാനം എന്നിവയാണ് കൊമ്പുണക്കമുണ്ടാകാനുള്ള സാഹചര്യങ്ങള്. ഇളം കൊമ്പുകളെയും തളിരിലകളെയുമാണ് ഇതാദ്യം ബാധിക്കുന്നത്. തവിട്ട്-കറുപ്പ് നിറത്തില് വൃത്താകൃതിയില് ഇലകളില് കുത്തുകളുണ്ടാകുന്നതാണ് രോഗലക്ഷണം. തുടര്‍ന്ന് ഇലകള് ചുരുണ്ടുണങ്ങി അടര്‍ന്നു വീഴുകയും ചെയ്യും. പിന്നീട് ഇലകള് മുഴുവന് പൊഴിഞ്ഞ് കമ്പുകള് മാത്രം അവശേഷിക്കും. മറ്റുള്ള ശിഖരങ്ങളിലേക്ക് രോഗം പകരുകയും ചെയ്യും.\nരോഗനിയന്ത്രണത്തിനായി രോഗം ബാധിച്ച് ഉണങ്ങിയ കൊമ്പുകള് അഞ്ചു സെന്റീമീറ്റര് താഴെവച്ച് മുറിച്ചുമാറ്റി നശിപ്പിക്കണം. മുറിപ്പാടില് ബോര്‍ഡോ കുഴമ്പോ, കോപ്പര് ഓക്‌സിക്ലോറൈഡോ പുരട്ടി പോളിത്തീന് കവറോ ചിരട്ടയോ കൊണ്ട് ആ ഭാഗം മൂടി കൊമ്പില് വെള്ളമിറങ്ങാതെ സൂക്ഷിക്കണം.\nഈര്‍പ്പമുള്ള കാലാവസ്ഥയില് കാണപ്പെടുന്ന ഒരു ഗുരുതര കുമിള് രോഗമാണിത്. തുര്‍ച്ചയായ മഴയും ഈര്‍പ്പമുള്ള അന്തരീക്ഷവുമാണ് ഇതിന്റെ അനുകൂല ഘടകങ്ങള്. ഇലകളിലും കൊമ്പുകളിലും കാണപ്പെടുന്ന കറുത്ത തവിട്ട് നിറമുള്ള കുത്തുകളാണ് രോഗലക്ഷണങ്ങള്. പതിയെ ഇലകള് ചുരുണ്ട് ഉണങ്ങി കൊഴിയാനും, കൊമ്പുകള് ഉണങ്ങിപ്പോകാനും തുടങ്ങും. പൂക്കളെ ബാധിച്ചാല് അവ കരിഞ്ഞുണങ്ങി പൊഴിഞ്ഞു പോകും. കണ് ിമാങ്ങകളെയും വലിയ മാങ്ങകളെയും ഈ രോഗം പിടികൂടാം.\nഒരു ശതമാനം വീര്യമുള്ള ബോര്‍ഡോമിശ്രിതം തളിക്കുന്നതു വഴി രോഗബാധ ഒരു പരിധിവരെ തടയാം. രണ്ടോ മൂന്നോ തവണ തുടര്‍ച്ചയായി സള്‍ഫര് പൊടി അടിക്കുന്നതും രോഗബാധ തടയാന് സാധിക്കും.\n3. പിങ്ക് രോഗം\nപാടലരോഗം എന്നറിയപ്പെടുന്ന പിങ്ക് രോഗത്തിനു പിറകിലും ഒരു കൂട്ടം കുമിളുകളാണ്. ഇതു ബാധിക്കുന്നതോടെ തൊലി നശിച്ച് ശിഖരങ്ങളില് നിന്ന് അടര്‍ന്നു പോകുന്നു. ശിഖരങ്ങളുടെ മേല്‍പിങ്ക് നറമുള്ള പൊറ്റയുണ്ടാവുകയും ചെയ്യുന്നു.\nരോഗം ബാധിച്ച കമ്പുകള് ചെറുതായി ചുരണ്ടി, ബോര്‍ഡോക്കുഴമ്പ് പുരട്ടുന്നത് രോഗനിയന്ത്രണത്തിനു നല്ലതാണ്. നശിച്ചു പോയ കമ്പുകളെ ഉണങ്ങിയ സ്ഥലത്തിനു താഴെ വച്ച് മുറിച്ച് നീക്കി, മുറിച്ചെടുത്ത ഭാത്തത്ത് ബോര്‍ഡോ കുഴമ്പു പുരട്ടാം.\nപൗഡറി മില്‍ഡ്യൂ അഥവാ പൊടിപ്പൂപ്പ് പരത്തുന്നത് ഒയിഡിയം മാന്‍ജിഫെറ എന്നു പേരായ കുമിളാണ്. വെളുത്ത പൊടി പോലെ ഇല, പൂക്കള്, കണ്ണിമാങ്ങ എന്നിവയിലൊക്കെ കുമിള് പറ്റിപ്പിടിച്ചിരിക്കും. മാവ് പൂക്കു ന്ന സമയത്ത് ഉണ്ടാകു ന്ന മഴയും മഞ്ഞും ഈ രോഗ വ്യാപനത്തിനുള്ള അനുകൂല ഘടകങ്ങളാണ്. രോഗം ബാധിച്ച പൂവും കായും ഒക്കെ പെട്ടെന്നു വാടി പൊഴിഞ്ഞു വീഴും. മറ്റ് ഭാഗങ്ങളിലേക്ക് പടരാനും സാധ്യതയുണ്ട്.\nസള്‍ഫര്‍പൊടി രണ്ടോ മൂന്നോ തവണ മാവിലടിക്കുന്നത് പൊ ടിപ്പൂപ്പ് രോ ഗം ഫലവത്തായി നിയന്ത്രിക്കുന്നതിനു സഹായിക്കും. ഇവയെയൊക്കെ നിയന്ത്രിച്ച് നല്ലൊരു മാമ്പഴക്കാലം നമുക്കു സാധ്യമാക്കാം.\nധനുഷ ബാലകൃഷ്ണന്, പ്രീതു കെ. പോള്


ചൈനയുടേത് മറയ്ക്കൽ തന്ത്രം? | China strtegy in ladakh\nചൈനയുടേത് മറയ്ക്കൽ തന്ത്രം?\nഎന്നാൽ, 45 വർഷങ്ങൾക്കുശേഷം സൈനികർ മരിക്കുന്ന സാഹചര്യമുണ്ടായെങ്കിൽ അത് ഗൗരവമുള്ളതാകാം.\n# റിട്ട. ബ്രിഗേഡിയർ എൻ. സനൽകുമാർ\n:ഇന്ത്യയുമായി താരതമ്യപ്പെടുത്തുമ്പോൾ ചൈനയുടെ ശക്തിമേൽക്കോയ്മയ്ക്ക് കോട്ടംതട്ടുന്നുവോയെന്ന അവരുടെ സംശയമാകാം നിയന്ത്രണരേഖയിലെ സംഘർഷങ്ങൾക്കു പ്രധാന കാരണം. ചൈനയുടെ ചരിത്രം പരിശോധിച്ചാൽ മറ്റുപലതും മറയ്ക്കാൻ ഇത്തരത്തിലുള്ള ബോധപൂർവ സംഘർഷങ്ങൾക്ക് അവർ മുതിർന്നിട്ടുണ്ട്.\nഇന്ത്യ-ചൈന അതിർത്തിയിലെ പാംഗോങ് സോ-യിൽ ഒരുവർഷം ജോലിചെയ്തപ്പോഴും ഇരു രാജ്യങ്ങളുടെയും സൈനികർ തമ്മിൽ സംഘർഷമുണ്ടായിട്ടുണ്ട്. എന്നാൽ, 45 വർഷങ്ങൾക്കുശേഷം സൈനികർ മരിക്കുന്ന സാഹചര്യമുണ്ടായെങ്കിൽ അത് ഗൗരവമുള്ളതാകാം.\nമഞ്ഞുറയാത്ത ഈ തണുത്ത മരുഭൂമിയിൽ ഏപ്രിൽ-മേയ് മാസങ്ങൾ ഇരുരാജ്യങ്ങളുടെ സൈന്യത്തിനും പരിശീലന സമയമാണ്. ചൈനയുടെ കോവിഡ് ബാധ ജനുവരിയിൽത്തന്നെ മൂർധന്യത്തിലെത്തുകയും പിന്നീട് കുറയുകയും ചെയ്തതോടെ അവർ പടിഞ്ഞാറൻ ചൈനയിൽ പതിവുപോലെ പരിശീലനമാരംഭിച്ചിരുന്നു. സൈനികർക്കിടയിൽ കോവിഡ് പടരാതിരിക്കാൻ നാം ശ്രദ്ധിച്ചതിനാൽ നമ്മുടെ പരിശീലനം വൈകി. ഇത് അവർക്ക് മേഖലയിൽ കുറച്ചു മുൻതൂക്കം നൽകിയിയിരിക്കാം.\nകാറക്കോറം അതിർത്തിക്കു സമീപത്തെ ദൗലത്ത്ബാഗ് ഓൾഡിക്കും ചൈനയുടെ കിസിൽ ജിൽഗയ്ക്കും തൊട്ടടുത്തുവരുന്ന പ്രദേശമാണ് ഇപ്പോൾ സംഘർഷമുണ്ടായ സ്ഥലം. ചൈനയ്ക്ക് അവരുടെ പോസ്റ്റുകൾക്കു സമീപംവരെ റോഡുണ്ട്. ഇന്ത്യയ്ക്ക് പ്രധാന റോഡുണ്ടെങ്കിലും മറ്റു പോസ്റ്റുകൾക്കടുത്തുവരെ പലയിടത്തും ആയിവരുന്നതേയുള്ളൂ. ലഡാക്കിലൂടെയാണ് സിന്ധുനദിയും പോഷകനദിയായ ഷൗക്കും സമാന്തരമായി ഒഴുകുന്നത്.\nസിയാച്ചിലിന്റെ താഴ്‌വാരത്തു നദികൾ ഒന്നാകുന്നു. ഈ നദിക്കപ്പുറത്താണ് ഗാൽവൻ വാലി. മുമ്പുതന്നെ ചൈനയ്ക്ക് ഈ പ്രദേശത്തേക്കെത്താൻ റോഡുണ്ട്. ദൗലത്ത്ബാഗ് ഓൾഡിയിലേക്ക് പോകാൻ ഇന്ത്യയ്ക്കും ഇപ്പോൾ റോഡുണ്ട്. ഇത് ചൈനയുടെ പ്രകോപനത്തിനു കാരണമാകുന്നുവെന്നാണു കരുതേണ്ടത്. അതുകൊണ്ടാണ് ഈ പ്രദേശം തന്ത്രപ്രധാന മേഖലയാകുന്നത്.\nഹിമാലയത്തിനപ്പുറമുള്ള ഈ പ്രദേശം പീഠഭൂമിയാണ്. ഇവിടെ മഞ്ഞുവീഴ്ചയുണ്ടാകില്ലെങ്കിലും തണുത്ത പ്രദേശമാണ്. ചൈനയുടെ പടിഞ്ഞാറെ അറ്റത്തുള്ള, പാകിസ്താൻ, അഫ്ഗാനിസ്താൻ, മധ്യേഷ്യൻ രാജ്യങ്ങൾ ഉൾപ്പെടുന്ന ഈ അതിർത്തിമേഖല അവർ തന്ത്രപ്രധാന മേഖലയായാണു കാണുന്നത്. ഷിങ് ജിയാങ് (ചൈനീസ് ഭാഷയിൽ പുതിയ അതിർത്തി മേഖല) എന്നത് മാവോയുടെ കാലംമുതൽ ചൈന ലക്ഷ്യംവെച്ചിരുന്നു. 1957-ലെ അക്‌സാചിൻ യുദ്ധത്തിനു പിന്നിലും ഇതായിരുന്നു. ടിബറ്റും ഷിങ്‌യാനും അതിർത്തിയാകുന്ന പ്രദേശമാണ് അക്‌സാചിൻ. അതുകൊണ്ടുതന്നെ ഈ മേഖലകൾ ചൈന എന്നും തന്ത്രപ്രധാനമായാണു കണ്ടിരുന്നതും. ഗാൽവൻ വാലിയും പാംഗോങ്ങിലുമൊക്കെയെത്താൻ ഇന്ത്യയെക്കാൾ എളുപ്പമാണ് ചൈനയ്ക്ക്.\nഇന്ത്യയുമായി താരതമ്യംചെയ്യുമ്പോൾ അവരുടെ ശക്തിക്കൂടുതലിന് കുറവുണ്ടായോയെന്ന സംശയം പ്രകോപനങ്ങൾക്കു വഴിവെച്ചേക്കാം. കോവിഡിനെ മറയ്ക്കാനുള്ള തന്ത്രമായും കരുതാം. 1962-ൽ മാവോയുടെ കാലത്ത് നടന്ന ഗ്രേറ്റ് ലീപിനു പിന്നിൽ ചൈനയിലെ ക്ഷാമം മറയ്ക്കാനുള്ള തന്ത്രമുണ്ടായിരുന്നുവെന്ന രേഖകൾ പുറത്തുവന്നിട്ടുണ്ട്.\nആദ്യഘട്ടത്തിൽ കോവിഡ് പടരുകയും പിന്നീട് അതിനെ പിടിച്ചുകെട്ടിയെന്ന് അവകാശപ്പെടുകയും ചെയ്യുമ്പോൾ, രോഗത്തിന്റെ രണ്ടാംവരവ് അവിടെ വിവാദമാണ്. ഇതിൽനിന്നു ശ്രദ്ധതിരിക്കുന്നതിനും കോവിഡ് വ്യാപനത്തെത്തുടർന്ന് തകരുന്ന അമേരിക്കയെ പിന്നിലാക്കാൻ ശ്രമിക്കുന്നെന്ന് ജനങ്ങളെ വിശ്വസിപ്പിക്കാനുമുള്ള തന്ത്രം മറ്റൊരുതരത്തിൽ പുറത്തെടുത്തതുമാകാം.\n45 വർഷത്തിനു ശേഷമാണ് സൈനികർ മരിച്ചതെന്നത് ഗൗരവമേറിയ കാര്യമാണ്. ഇത് ഇരു രാജ്യങ്ങളും സൈനികതലത്തിൽത്തന്നെ പരിഹരിക്കുമെന്നാണു കരുതുന്നത്. ചൈനയെ സംബന്ധിച്ചിടത്തോളം തങ്ങളുടെ സൈനിക വിഭവങ്ങൾ ഇവിടേക്കു കേന്ദ്രീകരിക്കുകയെന്നത് ഗുണകരമാകില്ല. ഇന്ത്യയും ഇത്തരത്തിൽ ചിന്തിക്കാനാണു സാധ്യത. അതുകൊണ്ടുതന്നെ ഇത് രാഷ്ട്രീയമായും സൈനികമായും പരിഹരിക്കുമെന്നാണു പ്രതീക്ഷ.\nContent Highlights: China strtegy in ladakh


വീട്ടില് സൗകര്യങ്ങള് കുറവ്; തോണിയുമായി പുഴയില് അപ്പൂപ്പന്റെ സെല്‍ഫ് ക്വാറന്റീന് -\nHome News വീട്ടില് സൗകര്യങ്ങള് കുറവ്; തോണിയുമായി പുഴയില് അപ്പൂപ്പന്റെ സെല്‍ഫ് ക്വാറന്റീന്\nവീട്ടില് സൗകര്യങ്ങള് കുറവ്; തോണിയുമായി പുഴയില് അപ്പൂപ്പന്റെ സെല്‍ഫ് ക്വാറന്റീന്\nകൊവിഡ് 19 എന്ന മഹാമാരിയെ ചെറുക്കാന് ഒറ്റക്കെട്ടായി നിന്ന് പ്രയത്‌നിക്കുകയാണ് രാജ്യം. സാമൂഹിക അകലം പാലിക്കുക എന്നതാണ് കൊവിഡ് 19 നെ പ്രതിരോധിക്കാന് ഏറ്റവും മികച്ച മാര്‍ഗ്ഗം. അതുകൊണ്ടുതന്നെയാണ് രാജ്യത്ത് പ്രധാനമന്ത്രി നരേന്ദ്ര മോദി ലോക്ക് ഡൗണ് പ്രഖ്യാപിച്ചിരിക്കുന്നതും. ഏപ്രില് 14 വരെയാണ് ലോക്ക് ഡൗണ്.\nരോഗലക്ഷണങ്ങള് ഉള്ളവരും രോഗം റിപ്പോര്‍ട്ട് ചെയ്യപ്പെട്ടിട്ടുള്ള വിദേശ രാജ്യങ്ങളില് നിന്നു വന്നവരും നിരീക്ഷണത്തില് കഴിയണമെന്ന് ആരോഗ്യ കേന്ദ്രം ആവശ്യപ്പെടുമ്പോള് ചിലരൊക്കെ അതിന് വിസമ്മതം അറിയിക്കാറുണ്ട്. എന്നാല് ചിലരാകട്ടെ സമൂഹിക അകലം പാലിച്ചുകൊണ്ട് സ്വയമേ ക്വാറന്റീനില് കഴിയുന്നു. ഇപ്പോഴിതാ വാര്‍ത്തകളില് നിറയുന്നതും കൊവിഡ് കാലത്തെ ഒരു ക്വറന്റീന് കാഴ്ചയാണ്.\nബംഗാളില് നിന്നുള്ളതാണ് ഈ കാഴ്ച. ഒരു അപ്പൂപ്പനാണ് സെല്‍ഫ് ക്വാറന്റീനില് പ്രവേശിച്ചത്. ബന്ധുവീട്ടില് പോയി വന്ന ഇദ്ദേഹത്തിന് ചെറിയ പനിയുടെ ലക്ഷണങ്ങള് ഉണ്ടായിരുന്നു. ക്വാറന്റീനില് പോകണമെന്ന് ഡോക്ടര് ഇദ്ദേഹത്തോട് നിര്‍ദ്ദേശിച്ചു. ബംഗാളിലെ മാല്‍ഡ ജില്ലയിലെ ഹബിബ്പുര് സ്വദേശിയാണ് ഈ അപ്പൂപ്പന്. നിരഞ്ജന് ഹാല്‍ദാര് എന്നാണ് ഇദ്ദേഹത്തിന്റെ പേര്.\nഡോക്ടറുടെ നിര്‍ദ്ദേശം പൂര്‍ണ്ണമായും അനുസരിക്കാന് തയാറാവുകയായിരുന്നു ഇദ്ദേഹം. വീട്ടില് സൗകര്യങ്ങള് കുറവായതിനാല് ഒരു തോണിയുമായി തൊട്ടടുത്തുള്ള പുഴയിലേയ്ക്കാണ് ഇദ്ദേഹം പോയത്. പുഴയോരത്തെ തോണിയില് ക്വാറന്‍റീനില് കഴിയാന് ഇദ്ദേഹം തയാറായി. വീട്ടിലുള്ളവര് ഇദ്ദേഹത്തിന് ഭക്ഷണവും മറ്റ് സൗകര്യങ്ങളും നല്‍കി. അതേസമയം മാധ്യമങ്ങളിലൂടെ അദ്ദേഹത്തെക്കുറിച്ച് അറിഞ്ഞ അധികൃതര് സുരക്ഷിതമായ ഇടത്ത് അപ്പൂപ്പനെ ക്വാറന്‍റീനില് പ്രവേശിപ്പിക്കാന് മനസ്സറിയിക്കുകയും ചെയ്തു.


ബേഡകത്ത് അഞ്ച് ഏക... | www.utharadesam.com\nupdated on:2018-07-10 06:11 PM\nബേഡകത്ത് അഞ്ച് ഏക്കര് തരിശുനിലം കൃഷിഭൂമിയാക്കി\nwww.utharadesam.com 2018-07-10 06:11 PM,\nബേഡഡുക്ക: സഹകരണ മേഖലയുടെ കരുത്തില് ബേഡകത്ത് അഞ്ച് ഏക്കറോളം തരിശുഭൂമി കൃഷിഭൂമിയായി. ബേഡഡുക്ക വനിതാ സര്‍വ്വീസ് സഹകരണ സംഘത്തിന്റെ നേതൃത്വത്തില് ബേഡകം പൊന്നുറപ്പാറയില് തരിശായി കിടന്നതുള്‍പ്പെടെ അഞ്ചു ഏക്കറോളം നിലത്തിനാണ് പുനര്‍ജനി നല്‍കിയത്.\nതരിശു നിലത്തെ കൃഷിഭൂമിയാക്കാന് മുന്നിട്ടിറങ്ങിയപ്പോള് നാട്ടുകാര്‍ക്കും ഉത്സാഹമായി. സഹകരണ മേഖലയെ കൂടുതല് ജനകീയമാക്കുന്നതിനും പ്രകൃതിയോട് ഇണങ്ങിച്ചേര്‍ന്നുള്ള പ്രവര്‍ത്തനങ്ങള് ഏറ്റെടുത്തു നടത്തുന്നതിന്റെയും ഭാഗമായാണ് സഹകരണ സംഘം നെല്‍കൃഷിക്ക് മുന്നിട്ടിറങ്ങിയത്.\nനെല്‍കൃഷിയില് പങ്കെടുക്കാന് ഇരുനൂറോളം നാട്ടുകാരും പഞ്ചായത്തിന്റെ വിവിധ ഭാഗങ്ങളില് നിന്നും എത്തിച്ചേര്‍ന്നു.\nബേഡഡുക്ക പഞ്ചായത്ത് പ്രസിഡണ്ട് സി. രാമചന്ദ്രന് ഉദ്ഘാടനം ചെയ്തു. സംഘം പ്രസിഡണ്ട് വി.കെ ഗൗരി അധ്യക്ഷത വഹിച്ചു.\nസെക്രട്ടറി എ. സുധീഷ് കുമാര്, ഡയറക്ടര് എം. ലക്ഷ്മി, പഞ്ചായത്ത് അംഗങ്ങളായ എം. ധന്യ, ഉമാവതി കെ, സഹകരണ സംഘം യൂണിറ്റ് ഇന്‍സ്‌പെക്ടര് മനോജ് കുമാര്, കോണ്‍ഗ്രസ് മണ്ഡലം പ്രസിഡണ്ട് കുഞ്ഞികൃഷ്ണന് മാടക്കാല്, ശ്രീജിത്ത് മാടക്കാല്, ടി. രാഘവന് മുന്നാട്, എ. ദാമോദരന്, വി.കെ ശ്രീജ, കോമളവല്ലി തുടങ്ങിയവര് നേതൃത്വം നല്‍കി.


RT: SAVE DROPS, SAVE LIFE ഹാസിഫ് നമുക്ക് ഓർമ്മപ്പെടുത്തിയത് /അസ്‌ലം മാവില\nSAVE DROPS, SAVE LIFE ഹാസിഫ് നമുക്ക് ഓർമ്മപ്പെടുത്തിയത് /അസ്‌ലം മാവില\nSAVE DROPS, SAVE LIEE\nഹാസിഫ് നമുക്ക് ഓർമ്മപ്പെടുത്തിയത്\nഇന്ന് സിപിയിൽ എന്റെ അയൽവാസികൂടിയായ ഹാസിഫ് ചില കാര്യങ്ങൾ പറഞ്ഞു. പട്‌ല പുഴയിലെ വെള്ളക്കെട്ടുമായി ബന്ധപ്പെട്ട ഫോട്ടോ ഖാദർ അരമന പോസ്റ്റിയതിന് പിന്നാലെയാണ് അദ്ദേഹം വോയിസിൽ വരുന്നത്.\nകഴിഞ്ഞ കൊല്ലം വരെ നാം കേട്ടുകൊണ്ടിരുന്നത് നമ്മുടെ ഗ്രാമമൊഴിച്ചു, ചുറ്റുഭാഗങ്ങളിളിൽ അനുഭവിച്ച വരൾച്ചയെ കുറിച്ചായിരുന്നു. അവരുടെ ആധിയും ആശങ്കയുമായിരുന്നു ചിത്രമായും മൂവീഡാറ്റയായും ഓഡിയോ വഴിയും ലിഖിത രൂപത്തിലും നമ്മുടെ മുമ്പിൽ വന്നത്.\nകഴിഞ്ഞ വർഷം എല്ലാം മാറ്റിമറിച്ചു കളഞ്ഞു. പിപി ഹാരിസിന്റെ നേതൃത്വത്തിൽ സിപിയുടെ കൂടി സഹകരണത്തോടെ നമ്മുടെ നാട്ടിൻപ്രദേശത്തു മെയ്-ജൂൺ മാസങ്ങളിൽ വെള്ളവും വഹിച്ചു തലങ്ങും വിലങ്ങും അക്ഷരാർത്ഥത്തിൽ വണ്ടികൾ ഓടുകയായിരുന്നു. ആ സാമൂഹ്യപ്രവർത്തകർ ജലക്ഷാമം വരുമ്പോൾ ഇനിയും മുന്നിലുണ്ടാകും, അതുറപ്പാണ്. പക്ഷെ, നാട്ടുകാരായ നാമുക്ക് ചെയ്യാൻ ചിലതൊക്കെയുണ്ട്. അതിൽ ശ്രദ്ധ കേന്ദ്രീകരിക്കാനാണ് ഹാസിഫ് പറയുന്നത്. വളരെ ശ്രദ്ധേയമായ സജഷ്ഷൻസ്.\nചില വിഷയങ്ങൾ വരുമ്പോൾ പലപ്പോഴും നമുക്ക് നാം തന്നെ ഒരു വെല്ലുവിളിയാകുന്നതായിട്ടാണ് കാണുന്നത്. അവരവർക്ക് ചെയ്യാൻ പറ്റുന്ന ചെറിയ കാര്യങ്ങൾ നിസ്സാരമെന്ന് കരുതി തള്ളും. ജലം പാഴാകുന്നിടത്തും പാഴാക്കുന്നിടത്തും ഇത് കാണാം. അവനവൻ മുൻകൈ എടുത്ത് ചെയ്താലേ ഇത് നടപ്പിലാകൂ. വീട്ടീന്ന് തുടങ്ങണം. നാടൻ മലയാളത്തിൽ പറഞ്ഞാൽ - കുച്ചിൽന്നെന്നെ തുടക്കമിടണം.\nഎല്ലാ മാസവും കർക്കിടമല്ല. അത്കൊണ്ട് പരിമിതികളും ലഭ്യതയും മനസ്സിലാക്കി വെള്ളമുപയോഗിക്കാനുള്ള ''പുതിയ ശീലം'' നാം സ്വയമുണ്ടാക്കിയേ തീരൂ. ഒപ്പം, പക്ഷികൾക്കും മൃഗങ്ങൾക്കും കൂടിയുള്ളതാണ് ഈ ഭൂമിയും വെള്ളവും. അവയ്ക്ക് കൂടി ഒരുകൊക്കിറക്കാനും ഒരിറുക്ക് കുടിക്കാനുമുള്ള സൗകര്യവും നാം ചെയ്യണം. ദഹിക്കുന്നുവെന്ന് വേവലാതി പറയാൻ അവർ മനുഷ്യരല്ലല്ലോ.\nആവശ്യമില്ലാതെ അലക്കുന്ന രൂപത്തിലേക്ക് കുട്ടികൾ/ യുവാക്കൾ വസ്ത്രധാരണം വരെ ശ്രദ്ധിക്കണ്ടേ? എത്ര കുളിച്ചാലും തീരാത്ത വസ്‌വാസ് കുളിയും കുപ്പ്ളിക്കലും നിയന്ത്രിക്കണ്ടേ ? തീർച്ചയായും. അടുത്തടുത്ത രണ്ട്നമസ്കാരങ്ങളിലെ വുളു വരെ ഒന്നിൽ ഒതുക്കുന്ന സൂക്ഷമത പോലും save water application ന്റെ പരിധിയിൽ വരുമെന്ന് തന്നെയാണ് എന്റെ ബോധ്യം.\nതൊട്ടടുത്ത ഗ്രാമത്തിൽ വെള്ളം വറ്റുന്നുവെന്നത് മുന്നറിയിപ്പാണ്. അത് കേൾക്കുമ്പോൾ നമ്മുടെ മനസ്സ് പിടക്കണം. തൊട്ടടുത്ത ഗ്രാമാതിർത്തിയിൽ വെള്ളത്തിന്റെ ക്ഷാമമുണ്ടാകുന്നുവെന്നത് നമുക്ക് കൂടിയുള്ള പരീക്ഷണമാണ്. പരസ്പരം സഹകരിച്ചും വിട്ടിവീഴ്ച്ച കാണിച്ചും അയല്പക്കബന്ധങ്ങൾ സുദൃഡമാക്കാൻ ഇത്തരം സിഗ്നലുകൾ നമുക്ക് സന്ദേശം നൽകണം.\nപ്രാർത്ഥനയോടുള്ള മനസ്സും സഹജീവിസ്നേഹവും നമുക്ക് കൈമോശം വരാതിരിക്കട്ടെ. ഹാസിഫിന്റെ വോയ്‌സ് നോട്ട് എല്ലാവരിലും എത്തുമെന്ന് ഞാൻ പ്രതീക്ഷിക്കുന്നു.\nപിൻകുറി : പറഞ്ഞു പറഞ്ഞു വെള്ളം കുടിക്കാതിരിക്കരുത്. ഏറ്റവും കൂടുതൽ ജലപാനം ചെയ്യേണ്ടത് ചുടുകാലത്താണ്, അതെത്ര കൂടുതൽ കുടിക്കാൻ പറ്റുന്നുവോ അത്രയും നല്ലത്.\nPosted by Sanshine at 23:29


കിര്‍മാണി വിവാഹം കഴിച്ചത് തന്റെ ഭാര്യയെയന്ന് യുവാവ് | Gramajyothi News\nകിര്‍മാണി വിവാഹം കഴിച്ചത് തന്റെ ഭാര്യയെയന്ന് യുവാവ്\nSeptember 13, 2018 6:57 pm Published by : Chief Editor\nമൂന്നുമാസം മുന്‍പ് വീടു വിട്ടിറങ്ങിയതായാണ് ഭാര്യയെന്നും രണ്ടുമക്കളെ കൂടെ കൂട്ടിയതായും പരാതിയിലുണ്ട്. തങ്ങള് നിയമപരമായി വേര്‍പിരിഞ്ഞിട്ടില്ലെന്നും നിലവില് തന്റെ ഭാര്യയാണ് യുവതിയെന്നും പരാതിയില് യുവാവ് അവകാശപ്പെടുന്നുണ്ട്. പരാതിയെ തുടര്‍ന്ന് വിശദമായ മൊഴിയെടുക്കാനായി പരാതിക്കാരെ വിളിച്ചു വരുത്തി. നിലവില് വിവാഹ ബന്ധം നിലനില്‍ക്കവേ മറ്റൊരാളുടെ കൂടെ പോയ ഭാര്യയില് നിന്നും നിയമപരമായ വിടുതല് വേണമെന്നും ഭാര്യ കൂടെ കൂട്ടിയ എട്ടും അഞ്ചും വയസുള്ള മക്കളെ തിരികെ വേണമെന്നുമാണ് പരാതിയിലെ ആവശ്യം.\nവിയ്യൂര് സെന്‍ട്രല് ജയിലില് ജീവപര്യന്തം തടവില് കഴിയുന്ന മനോജ് 11 ദിവസത്തെ പരോളില് ഇറങ്ങിയാണ് വിവാഹം കഴിച്ചത്. സിപിഎം പ്രവര്‍ത്തകരുടെ ആശിര്‍വാദത്തോടെയാണ് മനോജിനായി വധുവിനെ കണ്ടെത്തിയത്. ഇതാണ് ഇപ്പോള് പുലിവാല് കല്യാണമായിരിക്കുന്നത്. കിര്‍മാണി മനോജെന്ന മാഹി പന്തലക്കല് സ്വദേശി മനോജ് കുമാറിന്റെ വിവാഹം നടന്നത് മാഹിയില് നിന്നും 800 കിലോ മീറ്റര് അകലെയുള്ള പോണ്ടിച്ചേരിയിലെ സിന്ധാനന്ദന് കോവിലില് വച്ചായിരുന്നു. വിവാദം പേടിച്ച് പാര്‍ട്ടി നേതാക്കളെ ഒഴിവാക്കി ഒഴിവാക്കി അടുത്ത ബന്ധുക്കള് മാത്രമാണ് കല്ല്യാണത്തില് പങ്കെടുത്തിരുന്നത്.\nവിവാഹ ശേഷം പന്തലക്കലിലേക്ക് ഇന്ന് ഉച്ചയോടെയണ് കിര്‍മാണിയും സംഘവും എത്തിയത്. രാവിലെ മുതല് രഹസ്യ കേന്ദ്രത്തിലായിരുന്ന വധൂവരന്മാര് വീട്ടിലെത്തി ഇപ്പോള് വീട്ടില് സല്‍ക്കാരം നടക്കുന്നുണ്ട്. നാട്ടുകാര്‍ക്കും സുഹൃത്തുക്കള്‍ക്കുമായാണ് ഇന്ന് സല്‍ക്കാരം സംഘടിപ്പിച്ചത്. സിപിഎം കേന്ദ്രങ്ങള് തന്നെയാണ് മാഹിയില് കിര്‍മാണിക്ക് എല്ലാ സൗകര്യങ്ങളും ഒരുക്കി നല്‍കുന്നത്. രാഷ്ട്രീയ കൊലപാതകങ്ങളിലെ പങ്കാളിയായ മനോജിന് പരോള് സമയത്തും പൊലീസ് കാവലുണ്ട്. അതിന് പുറമേയാണ് സിപിഎം കേന്ദ്രങ്ങളും സഹായ ഒരുക്കി നല്‍കുന്നത്.\nപൂജാരിയുള്‍പ്പെടെയുള്ളവരുടെ കാര്‍മ്മികത്വത്തിലായിരുന്നു വിവാഹം. അതീവ രഹസ്യമായിട്ടായിരുന്നു വിവാഹം നടത്തിയത്. അടുത്ത ബന്ധുക്കളും ചില പാര്‍ട്ടി പ്രവര്‍ത്തകരും മാത്രമാണ് ചടങ്ങില് സംബന്ധിച്ചത്. ടി.പി കേസിലെ മറ്റൊരു പ്രതിയായ മുഹമ്മദ് ഷാഫിയും ജീവപര്യന്തം തടവ് ശിക്ഷ അനുഭവിക്കുന്നതിനിടെ കഴിഞ്ഞ വര്‍ഷം വിവാഹിതനായിരുന്നു. ഷാഫിയുടെ വിവാഹത്തിന് സിപിഎം നേതാക്കള് അടക്കം പങ്കെടുത്തിരുന്നു.\nതലശ്ശേരി എംഎല്‍എ എ എന് ഷംസീര് അടക്കമുള്ളവര് വിവാഹത്തില് പങ്കെടുത്തതാണ് അന്ന് വിവാദത്തിലായത്. അതുകൊണ്ട് തന്നെയാണ് ഇത്തവണ വിവാദം ഒഴിവാക്കാനായി നേതാക്കള് വിവാഹ ചടങ്ങില് നിന്നും വിട്ടുനിന്നത്. അതേസമയം കല്യാണത്തിന് വേണ്ട എല്ലാ സഹായങ്ങളും നല്‍കിയത് ഒരുക്കി നല്‍കിയത് പാര്‍ട്ടി തന്നെയാണെന്ന ആരോപണം ഉയര്‍ന്നിട്ടുണ്ട്. പരോള് നല്‍കിയതില് അടക്കം സര്‍ക്കാറിന്റെ താല്‍പ്പര്യം വ്യക്തമാണെന്ന് ആര്‍എംപി നേതാക്കള് പറഞ്ഞത്.


Thrissur Pooram | മാറ്റിവെച്ച പൂരം വെടിക്കെട്ട് കാലാവസ്ഥ അനുകൂലമായാല് ഇന്ന് വൈകിട്ട് നടത്തും | thrissur pooram fireworks will be today – News18 Malayalam\nThrissur Pooram | മാറ്റിവെച്ച പൂരം വെടിക്കെട്ട് കാലാവസ്ഥ അനുകൂലമായാല് ഇന്ന് വൈകിട്ട് നടത്തും\nകനത്ത മഴയെത്തുടര്‍ന്നാണ് 11 ന് പുലര്‍ച്ചെ നടക്കേണ്ട വെടിക്കെട്ട് മാറ്റിവച്ചത്.\nLast Updated : May 14, 2022, 08:44 IST\nതൃശൂര്: കാലാവസ്ഥ അനുകൂലമായാല് തൃശ്ശൂര് പൂരം(Thrissur Pooram) വെടിക്കെട്ട് ഇന്ന് നടത്താന് ധാരണ. കനത്ത മഴയെത്തുടര്‍ന്നാണ് 11 ന് പുലര്‍ച്ചെ നടക്കേണ്ട വെടിക്കെട്ട് മാറ്റിവച്ചത്. ഇന്നലെ വൈകിട്ട് തൃശ്ശൂരില് മഴ(Rain) പെയ്യാതിരുന്നതോടെയാണ് ഇന്ന് വൈകിട്ട് നടത്താന് ദേവസ്വങ്ങളുമായി കൂടിയാലോചിച്ച് ജില്ലാ ഭരണകൂടം ധാരണയായത്.\nചൊവ്വാഴ്ച കുടമാറ്റം നടക്കുമ്പോള് മുതല് തൃശൂര് നഗരത്തില് ചെറിയ മഴയുണ്ടായിരുന്നു. വൈകിട്ടോടെ മഴ കനത്തു. മഴ തുടര്‍ന്നതോടെയാണ് വെടിക്കെട്ട് നടത്താനാകാതെ നീണ്ടുപോയത്. അടുത്തവര്‍ഷം ഏപ്രില്30 നാണ് പൂരം നടക്കുകയെന്ന പ്രഖ്യാപനവും വന്നിട്ടുണ്ട്. പകല്‍പ്പൂരം മെയ് 1 ന് നടക്കും. പൂര വിളംബരം ഏപ്രില് 29നായിരിക്കുമെന്നും അറിയിപ്പുണ്ട്.\nAlso Read-'ഗതാഗതം തരട്ടേ?' ആന്റണി രാജു; 'പെടുത്തല്ലേ:' രാധാകൃഷ്ണന്; 'കുടുക്കില്‍നിന്ന് ഊരാനുള്ള ശ്രമം' സജി ചെറിയാന്; മന്ത്രിമാരുടെ തമാശ\nഅതേസമയം സംസ്ഥാനത്ത് വ്യാപക മഴയ്ക്ക് സാധ്യതയുണ്ടെന്ന് കാലാവസ്ഥാ വകുപ്പ് മുന്നറിയിപ്പ് നല്‍കിയിട്ടുണ്ട്. ഇത് പ്രകാരം9ജില്ലകളില് യെല്ലോ അലര്‍ട്ട് പ്രഖ്യാപിച്ചിട്ടുണ്ട്. തിരുവനന്തപുരം, കൊല്ലം, പത്തനംതിട്ട, ആലപ്പുഴ, എറണാകുളം, കോട്ടയം ഇടുക്കി, തൃശ്ശൂര്, മലപ്പുറം ജില്ലകളിലാണ് ഇന്ന് മഴ മുന്നറിയിപ്പ്. ഇടിമിന്നലോടും കാറ്റോടും കൂടിയ മഴയ്ക്കാണ് സാധ്യത. ഒറ്റപ്പെട്ട ഇടങ്ങളില് ശക്തമായ മഴ കിട്ടിയേക്കും.\nസംസ്ഥാനത്ത് 27ന് കാലവര്‍ഷം തുടങ്ങാന് സാധ്യതയന്നും കാലാവസ്ഥ നിരീക്ഷണ കേന്ദ്രം അറിയിച്ചിട്ടുണ്ട്. ഞായറാഴ്ചയോടെ തെക്ക് കിഴക്കന് ബംഗാള് ഉള്‍ക്കടലിലും ആന്‍ഡമാന് കടലിലും കാലവര്‍ഷം എത്തിച്ചേരും. ഇതിന്റെ അടിസ്ഥാനത്തിലാണ് മെയ് 27ന് കാലവര്‍ഷം കേരളത്തില് തുടങ്ങുമെന്ന നിഗമനം. കാലവര്‍ഷത്തിന് മുന്നോടിയായി സംസ്ഥാനത്ത് വരും ദിവസങ്ങളിലും മഴ കനക്കും.\nAlso Read-Rain Alert | കാലവ‍ർഷം നേരത്തെയെത്തും,9ജില്ലകളിൽ ഇന്ന് യെല്ലോ അലർട്ട്, ഇടിമിന്നൽ ജാഗ്രത; സംസ്ഥാനത്ത് മഴ കനക്കും\nFirst published: May 14, 2022, 08:44 IST


ശ്രീലങ്കയ്ക്ക് ജയിക്കുവാന് 197 റണ്‍സ്, രണ്ടാം ദിവസം ഇതുവരെ വീണത് 17 വിക്കറ്റ് | Fanport | Cricket News Malayalam\nHome Cricket ശ്രീലങ്കയ്ക്ക് ജയിക്കുവാന് 197 റണ്‍സ്, രണ്ടാം ദിവസം ഇതുവരെ വീണത് 17 വിക്കറ്റ്\nപോര്‍ട്ട് എലിസബത്തില് ബൗളര്‍മാരുടെ മേധാവിത്വം. ശ്രീലങ്കയുടെയും ദക്ഷിണാഫ്രിക്കയുടെയും ഇന്നിംഗ്സുകള് രണ്ടാം ദിവസം അവസാനിച്ചപ്പോള് ലങ്കയ്ക്ക് ജയിക്കുവാന് 197 റണ്‍സാണ് വേണ്ടത്. തലേ ദിവസത്തെ സ്കോറായ 60/3 എന്ന നിലയില് നിന്ന് ബാറ്റിംഗ് പുനരാരംഭിച്ച ലങ്കയുടെ ഒന്നാം ഇന്നിംഗ്സ് 154 റണ്‍സിനു അവസാനിച്ചപ്പോള് ദക്ഷിണാഫ്രിക്ക 68 റണ്‍സിന്റെ ലീഡ് നേടി. എന്നാല് ദക്ഷിണാഫ്രിക്കയെ 128 റണ്‍സിനു പുറത്താക്കി ശ്രീലങ്ക ശക്തമായ തിരിച്ചുവരവ് നടത്തിയപ്പോള് മത്സരം ആവേശകരമായ നിലയിലേക്ക് നീങ്ങുകയായിരുന്നു.\n42 റണ്‍സ് നേടി നിരോഷന് ഡിക്ക്വെല്ല ശ്രീലങ്കയുടെ ടോപ് സ്കോറര് ആയപ്പോള് കുശല് പെരേര 20 റണ്‍സും ലഹിരു തിരിമന്നേ 29 റണ്‍സും നേടി. ദക്ഷിണാഫ്രിക്കയ്ക്കായി കാഗിസോ റബാഡ നാലും ഡുവാന്നെ ഒളിവിയര് മൂന്ന് വിക്കറ്റും നേടി. പരിക്കേറ്റ ലസിത് എംബുല്‍ദേനിയ ബാറ്റ് ചെയ്യാനെത്തിയില്ല.\nവലിയ ലീഡ് നേടാമെന്ന ദക്ഷിണാഫ്രിക്കയുടെ പ്രതീക്ഷയ്ക്ക് വിലങ്ങ് തടിയായി സുരംഗ ലക്മലും ധനന്‍ജയ ഡിസില്‍വയും പന്തെറിഞ്ഞപ്പോള് 44.3 ഓവറില് ടീം 128 റണ്‍സിനു ഓള്‍ഔട്ട് ആയി. ക്യാപ്റ്റന് ഫാഫ് ഡു പ്ലെസി 50 റണ്‍സ് നേടി പുറത്താകാതെ നിന്നപ്പോള് ഹാഷിം അംല 32 റണ്‍സ് നേടി. സുരംഗ ലക്മല് നാലും ഡി സില്‍വ3വിക്കറ്റും നേടുകയായിരുന്നു. കസുന് രജിതയ്ക്ക് രണ്ട് വിക്കറ്റ് ലഭിച്ചു.\nPrevious articleകണ്ടതേ പറഞ്ഞുള്ളൂ എന്ന് ആവർത്തിച്ച് മഞ്ഞപ്പട, കേസ് ഒത്തു തീർന്നേക്കില്ല\nNext articleആ രണ്ട് പോയിന്റുകള് വിട്ട് നല്‍കി പാക്കിസ്ഥാനെ സഹായിക്കുന്നതിനോട് യോജിപ്പില്ല


ഇടവേളകളില് പോലും കുട്ടികള് സംസാരിക്കുന്നത് നിരോധിച്ച് സ്‌കൂള്; വ്യാപക പ്രതിഷേധം | Malayalam UK\nഇടവേളകളില് പോലും കുട്ടികള് സംസാരിക്കുന്നത് നിരോധിച്ച് സ്‌കൂള്; വ്യാപക പ്രതിഷേധം\nOctober 23 05:53 2018 by News Desk 5\tPrint This Article\nക്ലാസുകള്‍ക്ക് ഇടയിലുള്ള ഇടവേളകളില് പോലും കുട്ടികള് പരസ്പരം സംസാരിക്കുന്നത് നിരോധിച്ച് സ്‌കൂള്. ബര്‍മിംഗ്ഹാമിലെ അകോക്ക്‌സ് ഗ്രീനിലുള്ള നയന്‍സ്‌റ്റൈല്‍സ് സെക്കന്‍ഡറി സ്‌കൂളാണ് സൈലന്റ് കോറിഡോര് എന്ന പേരില് അറിയപ്പെടുന്ന പദ്ധതി ആവിഷ്‌കരിക്കാന് ഒരുങ്ങുന്നത്. നവംബര്5മുതല് ഇത് നിലവില് വരുമെന്ന് കുട്ടികള്‍ക്കും രക്ഷാകര്‍ത്താക്കള്‍ക്കും സ്‌കൂള് അധികൃതര് അറിയിപ്പ് നല്‍കി. ഇടവേളകളില് സംസാരിക്കുന്നതായി ശ്രദ്ധയില്‍പ്പെട്ടാല് കുട്ടികളെ 20 മിനിറ്റ് തടഞ്ഞുവെക്കുമെന്നാണ് അറിയിപ്പ്. കുട്ടികള് ശാന്തരായും പഠനത്തിന് തയ്യാറായും സ്‌കൂളില് എത്തുകയാണ് ഉദ്ദേശ്യമെന്ന് സ്‌കൂളിന്റെ മേധാവികളായ അലക്‌സ് ഹ്യൂഗ്‌സ്, ആന്‍ഡ്രിയ സ്റ്റീഫന്‍സ് എന്നിവര് രക്ഷാകര്‍ത്താക്കള്‍ക്ക് അയച്ച കത്തില് പറഞ്ഞു.\nഅസംബ്ലിയിലേക്കും തിരിച്ചും പോകുമ്പോളും ക്ലാസുകള്‍ക്ക് ശേഷവും ലഞ്ചിനും ബ്രേക്കുകള്‍ക്കും കമ്യൂണല് ഏരിയകളില് പോകുമ്പോളും കുട്ടികള് കര്‍ശനമായും നിശബ്ദത പാലിക്കണമെന്നാണ് കത്ത് പറയുന്നത്. സ്‌കൂള് സമയത്തിനു ശേഷം പുറത്തിറങ്ങുന്നതും നിശബ്ദത പാലിച്ചായിരിക്കണം. ഉയര്‍ന്ന നിലവാരത്തിലുള്ളവര് പാലിക്കുന്ന ഈ ശീലം പഠന സമയത്തു തന്നെ കുട്ടികള് ശീലിക്കുന്നതിനായാണ് നവംബര്5മുതല് ഇത് നടപ്പാക്കുന്നതെന്നും സ്‌കൂള് അധികൃതര് വ്യക്തമാക്കുന്നു. ലഞ്ച്, ബ്രേക്ക് സമയങ്ങളില് സോഷ്യലൈസ് ചെയ്യാമെന്ന ഇളവും ഇവര് നല്‍കുന്നുണ്ട്.\nകുട്ടികളെ മിണ്ടാതാക്കുന്ന നടപടിക്കെതിരെ വന് പ്രതിഷേധമാണ് ഉയരുന്നത്. സോഷ്യല് മീഡിയയിലും സ്‌കൂളിനെതിരെ രോഷം ഉയരുകയാണ്. ഒരിക്കലും നടക്കാത്ത നിയമമെന്നാണ് ഒരാള് ട്വിറ്ററില് ഇതിനെക്കുറിച്ച് പറഞ്ഞത്. ചില കുട്ടികള് നിര്‍ത്താതെ സംസാരിക്കുമെന്നതിനാല് എല്ലാവരെയും ശിക്ഷിക്കുകയാണ് സ്‌കൂള് ചെയ്യുന്നതെന്ന് മറ്റൊരാള് പറയുന്നു. യുണിസെഫ് അനുശാസിക്കുന്ന കുട്ടികളുടെ അവകാശങ്ങളുടെ നഗ്നമായ ലംഘനാണ് ഇതെന്നും ചിലര് വ്യക്തമാക്കുന്നു.


'വി മുരളീധരന് എംപിയെ ബോംബെറിഞ്ഞ് കൊല്ലാന് നോക്കി; ബിജെപി പ്രവര്‍ത്തകരെ കൊന്നുകൊണ്ടിരിക്കുന്നു': കേരളത്തിനെതിരെ നുണയുടെ കെട്ടഴിച്ച് മോഡി; സംഘപരിവാര് ആക്രമണങ്ങളില് മൗനം - BIGNEWSLIVE | Latest Malayalam News\nഹൈദരാബാദ്: ബൂത്ത് തല ബിജെപി പ്രവര്‍ത്തകരോടുള്ള പതിവ് സംവാദത്തിനിടെ ആന്ധ്രാ പ്രദേശിലെ പ്രവര്‍ത്തകരോട് കേരളത്തെ സംബന്ധിച്ച് പച്ചനുണകള് പടച്ചുവിട്ട് പ്രധാനമന്ത്രി നരേന്ദ്ര മോഡി. കേരളത്തില് ബിജെപി പ്രവര്‍ത്തകരെ കൊന്നു കൊണ്ടിരിക്കുകയാണെന്നും വി മുരളീധരന് എംപിയെ ബോംബെറിഞ്ഞു കൊല്ലാന് ശ്രമിച്ചെന്നും മോഡി സംവാദത്തിനിടെ പറഞ്ഞു. മോഡിയുടെ ‘എന്റെ ബൂത്ത് ഏറ്റവും ശക്തം’ എന്ന പരിപാടിയുടെ ഭാഗമായാണ് സംവാദമുണ്ടായത്.\n‘രാജ്യത്ത് ജനങ്ങളുടെ മനസ്സില് ഇടംപിടിക്കാന് കഴിയാത്ത രാഷ്ട്രീയക്കാര് ഹിംസയുടെ വഴി സ്വീകരിച്ചിരിക്കുകയാണ്. കേരളത്തിലെ നമ്മുടെ എംപി വി മുരളീധരന്റെ വീടിന് മുന്നില് ബോംബെറിഞ്ഞു. അദ്ദേഹത്തെ കൊല്ലാന് നോക്കി. എന്നിട്ട് പോലും ഒരു സമര്‍പ്പണബോധമുള്ള പ്രവര്‍ത്തകനെ പോലെ ഇന്ന് നിങ്ങളുടെ മുന്നില് വന്നിരിക്കുകയാണ്. കേരളത്തില് നമ്മുടെ പ്രവര്‍ത്തകരെ കൊന്നുകൊണ്ടിരിക്കുകയാണ്. ബിജെപിയുടെ വിജയത്തില് ഭയക്കുന്ന രാഷ്ട്രീയ എതിരാളികളാണ് അക്രമം നടത്തുന്നത്. പേടിയുടെയും അരക്ഷിതാവസ്ഥയുടെയും ലക്ഷണമാണ് ഭീഷണിപ്പെടുത്തലുകളെന്നും മോഡി പറഞ്ഞു.\nലോക്സഭാ തെരഞ്ഞെടുപ്പിന് മുന്നോടിയായി ആന്ധപ്രദേശിലെ പ്രചരണങ്ങളുടെ ചുമതല വി. മുരളീധരനും ദിയോധര് റാവുവിനുമാണ് നല്‍കിയിരിക്കുന്നത്.\nഅതേസമയം ഹര്‍ത്താലിന്റെ മറവില് കേരളത്തില് അഴിഞ്ഞാടിയ സംഘപരിവാറിന്റെ ആക്രമണങ്ങളെ മറച്ചുവെയ്ക്കുകയാണ് മോഡി ചെയ്തിരിക്കുന്നതെന്ന് സോഷ്യല്‍മീഡിയയില് ആരോപണമുയരുന്നു. ആക്രമണങ്ങളെ അപലപിക്കാതെയാണ് മോഡി കേരളത്തെ കുറ്റപ്പെടുത്തി രംഗത്തെത്തിയിരിക്കുന്നത്.\nTags: IndiaPM Modipoliticsv muraleedharan mp\nഅതിര്‍ത്തിയില് വീണ്ടും പാകിസ്താന് സേനയുടെ കനത്ത ഷെല്ലിങ്; സൈന്യം ശക്തമായി തിരിച്ചടിച്ചു\nപിണറായി വിജയന്റെയത്ര വര്‍ഗീയവാദികളല്ല ബിജെപിക്കാര്: രാജഗോപാലുമായി മാത്രമാണ് സഹകരിക്കാന് കഴിയുന്നത്; പിസി ജോര്‍ജ്


തിരുവില്വാമല ജനകീയസംവാദ സദസ്സ് – പരിഷത്ത് വാർത്തകൾ\nതിരുവില്വാമല : പരിഷത്ത് തിരുവില്വാമല യൂണിറ്റ് വി.കെ.എന് സ്മാരകഹാളില് വച്ച് ‘ പൊതുവിദ്യാലയങ്ങള് അടച്ചുപൂട്ടുന്നത് ആര്‍ക്കുവേണ്ടി’ എന്ന പേരില് ജനകീയ സംവാദ സദസ്സ് സംഘടിപ്പിച്ചു. ബഹു ചേലക്കര എം.എല്.എ യു.ആര്.പ്രദീപ് പരിപാടി ഉദ്ഘാടനം ചെയ്തു. പരിഷത്ത് കേന്ദ്രനിര്‍വാഹകസമിതിയംഗം കെ.മനോഹരന് വിഷയം അവതരിപ്പിച്ചു. ഡെപ്യൂട്ടി കളക്ടര് വിജയരാഘവ പണിക്കര്, എസ്.രാമന്, കൃഷ്ണന്‍കുട്ടി, ശാന്തകുമാരി എന്നിവര് സംസാരിച്ചു.\nപരിഷത്ത് യൂണിറ്റ് പ്രസിഡണ്ട് ടി.സഹദേവന് അധ്യക്ഷത വഹിച്ച സദസ്സിന് സെക്രട്ടറി എം.ആര്.ഗോപി സ്വാഗതവും അനില്‍കുമാര് നന്ദിയും രേഖപ്പെടുത്തി.\nവാഴച്ചാല് മൺസൂൺ ക്യാമ്പ്


പ്രതിക്കു പറയാനുള്ളത് | chintha\n"ഇയാളുടെ ഭൂമര്‍മരേഖയുടെ മദ്ധ്യത്തില് നിന്നും ഉത്തര അക്ഷാംശം 40 ഡിഗ്രി വലത്തുമാറി വലത്തെ തുടയുടെ ഉള്‍വശത്ത് ഒരിഞ്ചുവലിപ്പത്തില് അല്‍പം മുകളിലേയ്ക്കു തള്ളി നില്‍ക്കുന്ന ഒരു മുറിവടയാളമുണ്ട്."\nഇത്ര കൃത്യമായ വിവരണം പെണ്‍കുട്ടിയില് നിന്നുണ്ടായപ്പോള് വാദിഭാഗം തൂവാലയെടുത്ത് കഴുത്തില് പൊടിഞ്ഞിറങ്ങിയ ആശ്വാസവിയര്‍പ്പൊപ്പി. കാരണം പ്രതിയുടെ രഹസ്യങ്ങളെപ്പറ്റി വാദിക്കുള്ള വക്രതയില്ലാത്ത ജ്ഞാനം ഈ കേസിന്റെ ബലത്തിന് അത്യന്താപേക്ഷിതമാണ്. അതാണ് സംശയലേശമന്യേ കോടതിമുന്‍പാകെ ബോധിപ്പിക്കപ്പെട്ടിരിക്കുന്നത്. പ്രതിയാവട്ടെ "സത്യം മാത്രമേ ബോധിപ്പിക്കാവൂ"\nഎന്നതിന് "മറുപക്ഷവും സത്യമേ ബോധിപ്പിക്കൂ"എങ്കില് എന്ന തര്‍ക്കുത്തര സ്വഭാവത്തിലുള്ള മറുപടിയാണ് പറഞ്ഞത്. ഇപ്പറഞ്ഞതില് ഒരു ന്യായം പ്രത്യക്ഷത്തില് ദര്‍ശിക്കാമെങ്കിലും അന്യായം ബോധിപ്പിക്കേണ്ടുന്ന കോടതിക്ക് അത് രസിക്കുകയില്ല. ഇത്തരം ഉത്തരങ്ങള് ധിക്കാരമാണെന്നും "അതെ" അല്ലെങ്കില് "അല്ല" തുടങ്ങിയ ക്ഷിപ്രദഹനസ്വഭാവമുള്ള ഉത്തരങ്ങളേ ആകാവൂ എന്ന് വാദിച്ചതിനെ പക്ഷെ, കോടതിയോ പ്രതിയോ ഗൌനിച്ചില്ല.\nമലയാളത്തില് പുത്തന്‍പ്രസ്ഥാനങ്ങളും ശെയിലിയും പരിചയപ്പെടുത്തിയ സാഹിത്യ നായകനെന്നു നിരൂപകര് വിശേഷിപ്പിച്ച സാക്ഷാല്............................ ആണ് പ്രതിക്കൂട്ടില് നനഞ്ഞ കോഴിയെപ്പോലെ നില്‍ക്കുന്നത്. ചുറ്റിനും കറുത്തകോട്ടു പുതച്ച ഒരു പറ്റം ആളുകള്‍ക്കപ്പുറം പരിഹാസത്തിന്റെ ചിരി വിടരുന്ന മുഖങ്ങളുടെ ഒരു മതില്. അതിനുമപ്പുറത്ത് കോടതിയുടെ ചുമരുകള് പരിഹാസം കൊണ്ട് ക്രമേണ വെളുത്തു\nവരുന്നു. അതു ട്യൂബുലൈറ്റുകളുടെ പ്രകാശമായാണ് പ്രകടമാവുന്നത്. ചുമരുകള് ചിരിപ്രകടിപ്പിക്കുന്നത് അങ്ങനേയാണ്. അതിനു നടുവില് അയാളൊരു ശവവും അവര് കഴുകുകളുമാണ്. അവ കൂര്‍ത്തകൊക്കുകളും നഖങ്ങളുമുപയോഗിച്ച് അയാളെ പങ്കുവെയ്ക്കാന് തുടങ്ങി. അസ്ഥികളിലെ കാത്സ്യം, ഫോസ്ഫറസ് തുടങ്ങിയ മൂലകങ്ങളില് കൊക്കുരസിയപ്പോള് ഒരു പുളിപ്പുണ്ടായി.\nകേരളസാഹിത്യഅക്കാദമിയുടെ അവാര്‍ഡ് ദാനച്ചടങ്ങായിരുന്നു രംഗം. പത്രക്കാര് എത്ര ആവേശത്തോടെയാണ് ആധുനിക മലയാളകഥയുടെ ഗതിവിഗതികളെപ്പറ്റിയും അതില് പുതിയ എഴുത്തുകാരുടെ പങ്കിനെപ്പറ്റിയുമൊക്കെ വാചാലമാകുന്നത്. മലയാളത്തിലെ ദൃശ്യമാധ്യമങ്ങളുടെ ക്യാമറകള് പതിനാറ്. അത്രയും മൈക്കുകള്. അവയുടെ വ്യക്തിത്വം നില നിര്‍ത്താന് കാണിക്കുന്ന അടവിന്റെ ഭാഗമായുള്ള ചിഹ്നങ്ങള്. ഷര്‍ട്ടിന്റെ ബട്ടണില് കുത്തിത്തരുന്ന ചെറിയൊരു ഉപകരണം. ഏറ്റവും ഇഷ്ടപ്പെട്ട ഭക്ഷണം മുതല് ഒരു യുവാവിനെ പ്രകമ്പിതനാക്കാനുതകുന്ന ചോദ്യങ്ങള് വരെ ചോദിക്കുന്നതില് വിദഗ്ദ്ധകളായ\nയുവതരുണികളടങ്ങുന്ന ഒരു സംഘവും. പോരെ പൂരം. അയാള് കാറ്റില് പറക്കുകയും വെളിച്ചത്തില് തിളങ്ങുകയും ചെയ്തു.\n"താങ്കള് മിനിസ്ക്രീനിലേയ്ക്കു തിരിയുന്നു എന്നൊരു ശ്രുതിയുണ്ടല്ലോ. അതേപ്പറ്റി?"\nക്യാമറകള്‍ക്ക് പിന്നെയിലുള്ള ശക്തിയേറിയ പ്രകാശം കഥാകൃത്തിന്റെ മുഖത്തു തിളച്ചു വീണുകൊണ്ടിരുന്നു. അവ അയാളെ ഉരുക്കിയെടുത്ത് ലോകം മൊത്തം തളിക്കുകയാണ്.\n"നല്ലൊരു കഥ മനസ്സിലുണ്ട്."\n"ഒന്നു ചുരുക്കി, കുറഞ്ഞ വാക്കുകളില്, നമ്മുടെ പ്രേക്ഷകര്‍ക്കായി?"\n"അതില് ശ്യാമ എന്നൊരു പെണ്‍കുട്ടിയാണ് നായിക. ചേറുപ്പത്തില് പ്രലോഭനങ്ങള്‍ക്ക് വിധേയയായി കൂട്ടബലാത്സംഗം ചെയ്യപ്പെടുകയും ആ ക്രൂരമായ അനുഭവത്തില് ജീവിതകാലം മുഴുവന് നരകിക്കേണ്ടി വരികയും ഒക്കെ ചെയ്യുന്ന ഒരു ഗ്രാമീണ പെണ്‍കുട്ടിയുടെ പച്ചയായ ജീവിത കഥ. നമുക്ക് ചുറ്റും അത്തരം കഥകള് നടന്നു കൊണ്ടിരിക്കുന്നു. അതിനാല് ഇതൊരു കാലിക യാഥാര്‍ഥ്യത്തിലേക്കു തിരിച്ചു പിടിക്കുന്ന ക്യാമറയാവും."\nക്യാമറയുടെ പീഡനത്തില് നിന്നും കോടതിയില് പ്രതി ഭാഗം വക്കീലിന്റെ അശ്ലീലങ്ങളിലേക്ക് അയാള് വഴുതി വീണു. വക്കീലിന്റെ കണ്ണുകള് ജിജ്ഞാസാഭരിതമാവുകയും ചുണ്ടുകള് വരണ്ടുകൊണ്ടിരിക്കുകയും ചെയ്തു. അദ്ദേഹത്തിന്റെ നാവ് ഇടയ്ക്കിടയ്ക്ക് പുറത്തിറങ്ങി ചുണ്ടുകളെ നനയ്ക്കുന്നുണ്ട്. അതിന് 52 വയസ്സും വക്കീല് പണിയില് 23 വര്‍ഷത്തെ പരിചയവുമുണ്ടായിരുന്നൈട്ടും ഒരു കിളുന്നു പെണ്ണിന്റെ മുന്‍പില്\nപുറത്തിറങ്ങിയും ഉള്ളില് കയറിയും. ഛെ.....ലജ്ജാകരം.\n"കുട്ടി എന്തിനാണ് ഇയാളുടെ കൂടെ ലോഡ്ജില് പോയത്?"\n"സിനിമയില് അഭിനയിപ്പിക്കാമെന്നു പറഞ്ഞു പ്രലോഭിപ്പിച്ചപ്പോള്....."\n"സിനിമയുടെ പളപ്പുകളല്ലെ സാര് ഏതു പെണ്‍കുട്ടിയും വീണുപോകും"\n"വീണുപോകും എന്നു പറഞ്ഞാല് പോര വീണിട്ട് എന്താണുണ്ടായത്. അതുപറ....ആ.."\n"കഴുത്തിലെ ഈ ഭാഗത്ത്...."\n"ഇതാ ഇവിടെ മാറിന്റെ..."\n"ഒബ്ജക്ഷന് യുവര് ഓണര്. ഒരു പെണ്‍കുട്ടിയുടെ വസ്ത്രം കൊണ്ടു മറഞ്ഞഭാഗങ്ങള് പരസ്യമായി വെളിവാക്കാനാവശ്യപ്പെടുന്നത് ഭാരത സ്ത്രീകള് തന് ഭാവ ശുദ്ധിയെ അവഹേളിക്കുന്നതാണ് എന്നതിനാല് അങ്ങിത് അനുവദിക്കരുതെന്ന അപേക്ഷിക്കുന്നു."\n"ഒബ്ജക്ഷന് ഓവര് റൂള്‍ഡ്. താങ്കള്‍ക്ക് തുടരാം."\nജഡ്ജിയുടെ മനസ്സിലും തിരയിളക്കമുള്ളതുപോലെ മുഖത്ത് പ്രായക്കുറവിന്റെ ഒരു പ്രകാശമുണ്ട്. ആപ്രകാശത്തിലൂടെ കഴിഞ്ഞ കാല രംഗങ്ങളിലേക്ക് കഥാകൃത്ത് തിരിഞ്ഞു നടക്കുന്നു.\nമലയാള സാഹിത്യത്തിലെ പുത്തന് പ്രതീക്ഷയായ ................തന്റെ ഏറ്റവും പുതിയ കഥ സിനിമയാക്കുന്നു എന്ന വാര്‍ത്ത ദൃശ്യമാധ്യമങ്ങളിലും പത്രമാധ്യമങ്ങളിലും തലങ്ങും വിലങ്ങും ചിന്നിച്ചിതറുകയാണ്. മൊത്തത്തില് ഒരു ഉത്സവപ്രതീതി. അങ്ങനെയിരിക്കെ കഥാകൃത്തു താമസിക്കുന്ന മുറിയിലേക്ക് ഒരു പെണ്‍കുട്ടി ഒച്ചവെയ്ക്കാതെ കടന്നുവന്നു.\nഎഴുത്തിന്റെ മുഴുവന് ചിട്ടവട്ടങ്ങളും മുറിയിലുണ്ട്. അയാളുടെ ഉദാസീനതകൊണ്ട് അലങ്കോലമായിക്കിടക്കുകയാണ് അകത്തളം. ഈ കഥാകൃത്ത് അങ്ങനേയാണ്. മടി ഒരുപാടുള്ള ഒരാള്. ഒരു അടുക്കും ചിട്ടയുമില്ലാതെ. പുസ്തകങ്ങളൊക്കെ അടുക്കിവെച്ചിട്ടും കാര്യമില്ല. വീണ്ടും എടുക്കേണ്ടിവരും. അതിനാല് അങ്ങനെ ഒരു പണിക്ക് മുതിരാറില്ല. അങ്ങനെ ചെയ്താല് അതിനെ നേരം കാണൂ. അതിലും നല്ലത് എവിടെയാണോ അവ അവിടെത്തെ‍ന്ന വിട്ടേക്കുകയാണ്. എഴുതിക്കീറിക്കളഞ്ഞ കടലാസു കഷ്ണങ്ങള് പലസ്ഥലത്തും ചിതറി വീണിട്ടുണ്ട്. ശ്യാമ എന്ന ഗ്രാമീണ പെണ്‍കുട്ടിയുടെ പിച്ചിച്ചീന്തപ്പെട്ട വേദനകളാണ് അവ. അതിനിടയിലേക്കാണ് പകച്ച കണ്ണുകളോടെ പതിനഞ്ചു തികഞ്ഞിട്ടില്ലാത്ത ഒരു പണ്‍കുട്ടി കടന്നു വരുന്നത്. അവള് കസേരയില് നിന്ന രണ്ടുമൂന്ന് പുസ്തകങ്ങളെടുത്ത് മേശമേല് അടുക്കിവെച്ചു തുടര്‍ന്ന് സംഭാഷണം ആരംഭിക്കുന്നത് ഇങ്ങനെയാണ്.\n"ഞാനിവിടെ ഇരുന്നോട്ടെ സര്"\n"ആ വാതില് തുറന്നിട്ടേക്കൂ. നിനക്ക്?"\n"എനിക്കെന്തെങ്കിലും ജോലി കിട്ടിയാല് "\n"ഈ പ്രായത്തിലോ. പഠിക്കുന്നെയില്ലേ നീ?"\n"അതല്ല. അങ്ങു സിനിമയെടുക്കുന്നുണ്ടെന്നു കേട്ടു. ഞാനങ്ങയുടെ ഒരു ആരാധികയാണ്. അങ്ങയുടെ പുസ്തകങ്ങളൊക്കെ വായിച്ചിട്ടുണ്ട്. എനിക്കു നന്നായി അഭിനയിക്കാനുമറിയാം"\n"സിനിമയെടുക്കുന്നതിനെപ്പറ്റി ആലോചിച്ചു വരുന്നേയുള്ളൂ. അതിനൊരുപാടു സമയമെടുക്കും."\n"മതി ഞാന് കാത്തിരിക്കാം."\n"സിനിമ അത്ര നല്ലൊരു ഫീല്‍ഡൊന്നുമല്ല ഇക്കാലത്ത് പെണ്‍കുട്ടികള്‍ക്ക്. നിന്നെ അതിനൊന്നും പറ്റുമെന്നും തോന്നന്നേയില്ല."\n"അറിയാം സര്, സാറുദ്ദേശിക്കുന്ന പറ്റെലെന്താണെന്നെനിക്ക് നന്നായറിയാം."\nഅവള് ചൂരിദാറിന്റെ നേരിയ ഷാളെടുത്ത് കയ്യില് ചുറ്റിക്കൊണ്ടു പറഞ്ഞു.\n"സാറെന്റെ കൈ ഇപ്പോഴും കാണുന്നെയില്ലേ വസ്ത്രത്തിനിടയിലൂടെ. ഇതുപോലെ ഞാന് അഭിനയിക്കാം സാര്. അതുമല്ലെങ്കില്....."\nഅവള് വസ്ത്രത്തിന്റെ ബട്ടണില് കൈ വെച്ചപ്പോള് അയാള് വിറച്ചുപോയി.\n"നീ ഇപ്പോള് പോ"\n"സര് എന്നെ കൈവിടരുത്. വീട്ടുകാരും സുഹൃത്തുക്കളുമൊക്കെ ഞാന് സിനിമാ നടിയാവുന്നതു കാണാന് കാത്തിരിക്കുകയാണ്."\n"സാഹിത്യകാരെപറ്റിയും സിനിമാക്കാരെപറ്റിയുമൊക്കെ മോശമായ അഭിപ്രായമാണ് ജനത്തിന്. അത് നാളെ നിനക്കും എനിക്കുമൊക്കെ ദോഷമേ വരുത്തൂ."\n"മറ്റുള്ളവരെ നാമെന്തിനു നോക്കണം."\nഅവള് കട്ടിലില് വന്നിരുന്നു. താന് ആക്രമിക്കപ്പെടുമെന്നു ഭയന്ന പോലെ അയാള് ഞെട്ടിയെഴു‍ന്നേറ്റു. അപ്പോള് അയാളുടെ കാലിനേറ്റ മുറിവിളകി. വേദനകൊണ്ടു പുളഞ്ഞതിനാലുള്ള രോദനത്തിനൊപ്പം പിന്നെയൊരു ഗര്‍ജ്ജനമായിരുന്നു.\n"സാര്, ഞാന് പോകാം സാറിന്റെ കാലിനെന്താണ് പറ്റിയത്."\n"നീ ആദ്യം പുറത്തിറങ്ങ്."\n"അതറിഞ്ഞാലേ ഞാന് പോകൂ. എനിക്കതു കാണണം"\n"എന്നാല് കേട്ടോ ഇന്നലെ മോട്ടോര് സൈക്കിളില് നിന്നു വീണ് എന്റെ മര്‍മഭാഗത്തിന്റെ ഭൂമദ്ധ്യരേഖയ്ക്ക് 40 ഡിഗ്രി വടക്കു മാറി വലതുഭാഗത്ത് ഒരിഞ്ചു വലിപ്പത്തില് ഒരു മുറിവു പറ്റി. ഉള്‍ത്തുടയിലാണ്. അതിനാല് കാണിക്കാന് പറ്റില്ല. ഇനി താന് പോ."\n"അപ്പോള് സാര് എന്നെ സിനിമയിലേക്കു വിളിക്കുമല്ലോ?"\n"ആണുങ്ങള്‍ക്കു മുന്‍പില് ഉളുപ്പില്ലാതെ എന്തിനും തയ്യാറാവുന്ന ഒരു പെണ്ണല്ല എന്റെ നായിക ശ്യാമ. അതിനാല് ആ ഒരു മോഹം വേണ്ട."\n"എന്നെ ഓരോന്നു പറഞ്ഞു കൊതിപ്പിച്ചിട്ട്...."\n"അവള് ചിണുങ്ങാന് തുടങ്ങി"\n"പെണ്ണേ നീ ഇറങ്ങിപ്പോ"\nസാക്ഷി വിസ്താരം ആരംഭിക്കാം\nമൂന്നാവര്‍ത്തിക്കുന്ന കോടതി ശിപായിയുടെ വിളികള് ക്കൊടുവില് ഒന്നാം സാക്ഷി തയ്യില് ഗോപാലകൃഷ്ണന് ഹാജരായി.\nപകുതി തല കഷണ്ടിക്ക് തീറെഴുതിയ അയാള് സാക്ഷി പറയുന്നതില് ഒരു വിദഗ്ദനാണെന്നേ തോന്നൂ.\n"ഈ മനുഷ്യനെ അറിയുമോ?"\n"ലോഡ്ജില് കുറച്ചുകാലം താമസിച്ചിരുന്നു"\n"ഈ പെണ്‍കുട്ടിയെ കണ്ടിട്ടുണ്ടോ?"\n"ഒരു വൈകുന്നേരം ഇയാളുടെ മുറിയില് നിന്ന കരഞ്ഞ കണ്ണുകളോടെ ഇറങ്ങിപ്പോകുന്നതു കണ്ടു."\n"അവളുടെ വസ്ത്രം ഉലഞ്ഞിരുന്നോ? എന്തെങ്കിലും സംഭവിച്ച മാതിരി.."\n"ദാറ്റ്സ് ആള് യുവര് ഓണര്"\n"അപ്പോള് ധരിച്ച വസ്ത്രങ്ങള് കുട്ടി സൂക്ഷിച്ചിട്ടുണ്ടോ?"\n"അതില് തെളിവുകളായി എന്തെങ്കിലും പറ്റിപ്പിടിച്ച പോലെ"\n"അമേരിക്കന് സ്റ്റേറ്റ് കോടതിയില് മോണിക്കാ ലെവിന്‍സ്കി എന്ന ധീര വനിത നേരത്തെ അതു വിശദീകരിച്ചിട്ടുണ്ട്. കേസ് നമ്പര് സിക്സ്റ്റീന് എയിറ്റി എയിറ്റ് ബാര് ഡബ്ല്യു എച്ച് വാഷിംഗ് ടെന്. അപ്പോള് അപ്പുറത്ത് സാക്ഷാല് പ്രസിഡണ്ട് ബില് ക്ലിന്‍ടനായിരുന്നു. ഇവിടെ ഈ നീചന് എന്നെ..."\n"നോട് ദപോയിന്റ് സാര്"\nഅയാള് പരസ്യമായി വിവസ്ത്രനാക്കപ്പെടുമ്പോലെ പുളഞ്ഞു. പുറത്ത് സ്വന്തം മക്കളാവാന് പ്രായമുള്ള ആരാധക വൃന്ദങ്ങള് ഇങ്ങനെ അഭിപ്രായപ്പെട്ടു തുടങ്ങിയിരുന്നു.\n"പ്രതിക്ക് എന്തെങ്കിലും പറയാനുണ്ടോ?"\nPrevious story: നാവ്\nNext story: മനശ്ശാസ്ത്രജ്ഞന് ഒരു കത്ത്


എനിയ്ക്ക് എതിരെ ആ പെൺകുട്ടിയുടെ പരാതി, പോലീസിന്റെ മറുപടി ഞെട്ടിച്ചു! ലജ്ജയോടെ തല കുനിച്ച് സ്റ്റേഷനിൽ നിന്ന് ഇറങ്ങി - metromatinee.com Lifestyle Entertainment & Sports\nഎനിയ്ക്ക് എതിരെ ആ പെൺകുട്ടിയുടെ പരാതി, പോലീസിന്റെ മറുപടി ഞെട്ടിച്ചു! ലജ്ജയോടെ തല കുനിച്ച് സ്റ്റേഷനിൽ നിന്ന് ഇറങ്ങി\nവില്ലൻ വേഷങ്ങളിലും നായക കഥാപാത്രങ്ങളിലും തിളങ്ങി നിന്ന് മലയാളം സീരിയൽ രംഗത്ത് സജീവസാന്നിധ്യമാണ് ഡോക്ടർ ഷാജു. അഭിനയത്തിൽ നിന്നും ഇടവേള എടുത്തുനിന്ന ഷാജു ഇപ്പോൾ കുടുംബവിളക്ക് പരമ്പരയിലെ രോഹിത് ഗോപാൽ എന്ന കഥാപാത്രമായിട്ടാണ് മിനി സ്‌ക്രീനിൽ നിറയുന്നത്.\nമീര വസുദേവ് കേന്ദ്ര കഥാപാത്രത്തിൽ എത്തുന്ന പരമ്പരയിലേക്ക് അടുത്തിടെയാണ് ഷാജു എത്തിയത്. ഇപ്പോൾ ഷാജുവിന്റെ ഒരു വീഡിയോ ആണ് വൈറൽ ആകുന്നത്. പെൺകുട്ടികൾക്ക് കിട്ടുന്ന സ്വാതന്ത്ര്യം ദുരുപയോഗം ചെയ്യുകയാണ് ചില സ്ത്രീകൾ എന്ന് പറയുന്ന ഷാജു താൻ ഒരിക്കൽ നേരിട്ട അനുഭവത്തെകുറിച്ചാണ് തുറന്നു പറയുന്നത്\nഒരു ഫിലിം ഫെസ്റ്റിവലിന്റെ സമയത്ത് ഒരു തീയേറ്ററിൽ നിന്നും മറ്റൊരു തീയേറ്ററിലേക്ക് പോയ നേരത്ത് എന്റെ വണ്ടിയുടെ ബാക്കിൽ വേറെ ഒരു വണ്ടി വന്നിടിച്ചു. അപ്പോൾ തന്നെ ഞാൻ വണ്ടിയിൽ നിന്നും പുറത്തേക്ക് ഇറങ്ങി. ഇടിച്ച വണ്ടിയുടെ അടുക്കലേക്ക് ചെന്നു. അവർക്ക് നമ്മുടെ വണ്ടിയിൽ ഇടിച്ചതിന്റെ ഒരു ഫീലും ഉണ്ടായിരുന്നില്ല. അപ്പോൾ വണ്ടിക്കുള്ളിൽ രണ്ടു പുരുഷന്മാർ ഇരിക്കുന്നുണ്ട്. അവർ മദ്യപിച്ച പോലൊരു ഫീൽ എനിക്ക് തോന്നി. ഞാൻ അപ്പോൾ അവരോട് ചോദിച്ചു എന്താണ് കണ്ണ് കാണാൻ പാടില്ലേ എന്ന്. വണ്ടി ആയാൽ തട്ടും എന്ന മറുപടിയാണ് തിരികെ കിട്ടിയത്. നിങ്ങൾ എന്താ മദ്യപിച്ചിട്ടുണ്ടോ എന്ന് ചോദിച്ചപാടേ നോക്കുമ്പോൾ പുറകിൽ ഒരു പെൺകുട്ടി ഇരിക്കുന്നുണ്ട്. ഒരു ഇരുപതു വയസ്സ് താഴെയുള്ള പെൺകുട്ടിയാണ്. ആ കുട്ടിയെ കണ്ടപ്പോൾ, ഓ ഫാമിലി ഒപ്പം ഉണ്ടായിരുന്നോ എന്ന് ചോദിച്ചിട്ട് ഞാൻ സോറിയും പറഞ്ഞു.\nഎന്നാൽ മദ്യപിച്ചിട്ട് ഉണ്ട്ങ്കിൽ നിങ്ങൾക്ക് എന്താ കൊണ്ടുപോയി കേസ് കൊടുക്കാൻ പറഞ്ഞു. അപ്പോൾ നമ്മൾ ഈ അഭിനയിച്ചിട്ടുള്ളത് കൊണ്ട് ആളുകളും ചുറ്റും കൂടി. അവരുടെ ആ വാക്കുകൾ നമ്മൾക്ക് ഒരു ഇൻസൾട്ടും ആയല്ലോ. അപ്പൊ തന്നെ ഞാൻ സ്റ്റേഷനിൽ വിളിച്ചു പരാതിയും പറഞ്ഞു. അങ്ങനെ പട്ടം സ്റ്റേഷനിലേക്ക് എത്തി. അവരും ഒപ്പം വന്നു. ചെന്ന് പരാതി എഴുതിക്കൊണ്ടിരിക്കുകയാണ്. അപ്പോൾ ഒരു പോലീസുകാരൻ വന്നു ചോദിച്ചു വലിയ നഷ്ടം വലതും ഉണ്ടോ എന്ന്.\nഞാൻ പറഞ്ഞു ഒരു മിനിമം 5000 രൂപയുടെ നഷ്ടം വരുമായിരിക്കും എന്ന്. എന്നാൽ അത് പോട്ടെ കളയ് എന്നാണ് പോലീസുകാരൻ പറഞ്ഞത്. എന്റെ വണ്ടിയുടെ പുറകിൽ ഇടിച്ചതല്ലേ എങ്ങനെ കളയാൻ പറ്റും എന്ന് ഞാൻ മറുപടിയും പറഞ്ഞു. എന്നാൽ ആ പോലീസുകാരൻ പറഞ്ഞതുകേട്ട് ഞാൻ ഞെട്ടി പോയി. കാരണം ഞാൻ സ്ത്രീത്വത്തെ അപമാനിച്ചു എന്ന് ചൂണ്ടികാട്ടി ആ കാറിൽ ഉണ്ടായിരുന്ന പെൺകുട്ടി മറ്റൊരു പരാതി എഴുതുകയാണ്’, എന്നായിരുന്നു പൊലിസുകാരൻ പറഞ്ഞത്.\nആ കുട്ടിയുടെ പരാതി വന്നാൽ ഞങ്ങൾക്ക് അത് ഏറ്റെടുക്കേണ്ടി വരും, അങ്ങനെ വന്നാൽ ജാമ്യം പോലും കിട്ടാത്ത കുറ്റം ആകും അത് എന്നും പോലീസുകാരൻ എന്നെ ഉപദേശിച്ചു. ഇത് കേട്ട പാടെ ലജ്ജയോടെ തല കുനിച്ചു നാണം കെട്ട് പരാതി ഇല്ല എന്നും പറഞ്ഞു എനിക്ക് ഇറങ്ങി പോരേണ്ടി വന്നു.\nപിന്നെ പല വേദികളിലും ഈ കഥ ഞാൻ പറഞ്ഞിട്ടുണ്ട് കാരണം, നമ്മുടെ നാട്ടിലെ ഏറ്റവും മോശപ്പെട്ട ഒരു നിയമവ്യവസ്ഥയുടെ ഫലം ആണ് അന്ന് ഞാൻ നേരിട്ടത്. ഞാൻ ഒരിക്കലും സ്ത്രീത്വത്തിനെതിരെയോ ഫെമിനിസത്തിനെതിരോ പറയുന്നത് അല്ല. എതിരും അല്ല. പക്ഷെ ഒരു പെൺകുട്ടിക്ക് കിട്ടുന്ന സ്വാതന്ത്ര്യത്തെ എത്രമാത്രം ദുരുപയോഗം ചെയ്യുന്നു എന്നതിന്റെ ഏറ്റവും ചെറിയ ഉദാഹരണം മാത്രമാണ് ഇത്.\nഅതിനുശേഷം യാത്രക്കിടയിൽ എന്തെങ്കിലും അപകടം ഉണ്ടായാൽ, ആ വണ്ടിയിൽ എങ്ങാനും ഒരു പെൺകുട്ടിയുടെ തല കണ്ടാൽ നമ്മൾ നമസ്കാരം പറഞ്ഞു പോകേണ്ട അവസ്ഥയാണ് ഉള്ളതെന്നും ഷാജു പറയുന്നു. ഈ പ്രശ്‌നത്തിന് ശേഷം റോഡിൽ പെൺകുട്ടികൾ ആണ് വണ്ടി ഓടിച്ചു വരുന്നത് ഈങ്കിൽ അവർ കുറെ ദൂരം പിന്നിട്ട ശേഷം മാത്രമാണ് ഞാൻ വണ്ടി സ്പീഡിൽ ആക്കുന്നത്, കാരണം നിലവിലെ നിയമവ്യവസ്ഥകൾ പുരുഷന്മാർക്ക് എതിരെ ആണെന്നും ഷാജു ഒരു ചാനലിനോട് വ്യക്തമാക്കി.\nഅയ്യോ.. കൂടെ ആണ് പിള്ളാരെയൊന്നും കൊണ്ട് വരരുത്..!! എയ്ഞ്ചലിന്റെ ഞെട്ടിക്കുന്ന കഥ !


ഒരു ഓസ്ട്രേലിയന് ദുരന്തം; ഓസീസിന് ടെസ്റ്റ് ചരിത്രത്തിലെ ഏറ്റവും വലിയ രണ്ടാമത്തെ തോല്‍വി; സ്മിത്തും വാര്‍ണറുമില്ലാത്ത കംഗാരുപ്പടയെ നാണംകെടുത്തി ദക്ഷിണാഫ്രിക്ക | Kairali News | kairalinewsonline.com\nഒരു ഓസ്ട്രേലിയന് ദുരന്തം; ഓസീസിന് ടെസ്റ്റ് ചരിത്രത്തിലെ ഏറ്റവും വലിയ രണ്ടാമത്തെ തോല്‍വി; സ്മിത്തും വാര്‍ണറുമില്ലാത്ത കംഗാരുപ്പടയെ നാണംകെടുത്തി ദക്ഷിണാഫ്രിക്ക\nക്രിക്കറ്റിന്‍റെ വിശ്വാസ്യത നശിപ്പിച്ച ഓസ്ട്രേലിയന് ടീമിനെ ചാരമാക്കി ദക്ഷിണാഫ്രിക്കയുടെ തേരോട്ടം. ജോഹന്നാസ്ബര്‍ഗ് ടെസ്റ്റില് സ്മിത്തും വാര്‍ണറുമില്ലാത്ത ഓസീസിനെ ദക്ഷിണാഫ്രിക്ക 492 റണ്‍സിന് മുട്ടുകുത്തിച്ചു.\n612 റണ്‍സിന്‍റെ വിജയലക്ഷ്യവുമായി ബാറ്റിങ്ങ് തുടര്‍ന്ന ഓസ്ട്രേലിയയ്ക്ക് അവസാന ദിവസം7വിക്കറ്റ് നഷ്ടപ്പെടുത്തി 31 റണ്‍സ് മാത്രമാണ് കൂട്ടിച്ചേര്‍ക്കാനായത്. ടെസ്റ്റില് ഓസ്ട്രേലിയയുടെ രണ്ടാമത്തെ ഏറ്റവും വലിയ പരാജയമാണിത്.\nസ്കോര്: ദക്ഷിണാഫ്രിക്ക ഒന്നാം ഇന്നിങ്ങ്സ് 488, രണ്ടാം ഇന്നിങ്ങ്സ് 6ന് 344 ഡിക്ലയേര്‍ഡ്; ഓസ്ട്രേലിയ ഒന്നാം ഇന്നിങ്ങ്സ് 221, രണ്ടാം ഇന്നിങ്ങ്സ് 46.4 ഓവറില് 119ന് എല്ലാവരും പുറത്ത്.\nനാലാം ദിവസം കളിനിര്‍ത്തുമ്പോള്3വിക്കറ്റ് നഷ്ടത്തില് 88 റണ്‍സ് എന്ന നിലിലായിരുന്നു ഓസീസ്. ഇതേ സ്കോറില് തന്നെ ഷോണ് മാര്‍ഷിനെയും മിച്ചല് മാര്‍ഷിനെയും വെര്‍ണര് ഫിലാണ്ടര് തിരിച്ചയതതോടെ ദക്ഷിണാഫ്രിക്ക വന്‍ജയം ഉറപ്പിച്ചിരുന്നു.\nഓസീസ് നിരയില് ഓപ്പണര് ജോ ബേണ്‍സും പീറ്റര് ഹാന്‍ഡ്സ്കോമ്പും മാത്രമാണ് ഓസീസ് നിരയില് രണ്ടക്കം കണ്ടത്. സ്മിത്തിന്‍റെ വിലക്കിന് ശേഷം ക്യാപ്റ്റനായ ടിം പെയ്ന്7റണ്‍സ് മാത്രമാണ് നേടാനായത്.\n13 ഓവറില് 21റണ്‍സ് വ‍ഴങ്ങി6വിക്കറ്റ് വീ‍ഴ്ത്തിയ ഫിലാന്‍ഡറാണ് ഓസ്ട്രേലിയയെ നിലംപരിശാക്കിയത്. കഗ്സോ റബാദ നാല് വിക്കറ്റ് വീ‍ഴ്ത്തി. കരിയറിലെ മികച്ച ബൗളിങ്ങ് കാ‍ഴ്ചവെച്ച ഫിലാണ്ടറാണ് മാന് ഓഫ് ദ മാച്ച്. റബാദ മാന് ഓഫ് ദ സീരിസും.\nനാലാം ടെസ്റ്റിലെ വിജയത്തോടെ ദക്ഷിണാഫ്രിക്ക 3-1ന് പരമ്പര സ്വന്തമാക്കി. പന്ത് ചുരുണ്ടൽ വിവാദത്തിൽ മുഖം നഷ്ടപ്പെട്ട ഓസ്ട്രേലിയക്ക് കനത്ത പ്രഹരമാണ് ഈ വമ്പൻ തോൽവി.\n1969-70 ള് അലി ബാക്കറിന് കീ‍ഴില് ഓസീസിനെ 4-0 ത്തിന് പരാജയപ്പെടുത്തി പരമ്പര നേടിയതിന് ശേഷം ഇതാദ്യമായാണ് സ്വന്തം മണ്ണില് ഓസ്ട്രേലിയയ്ക്കെതിരെ പരമ്പര നേടുന്നത്.\nഫിലാന്‍ഡറിന്‍റെ വിക്കറ്റ് വേട്ട കാണാം


സെന്റ് പീറ്റേഴ്സ് ബസിലിക്ക - Sathyadeepam\n|^| Home -> Suppliments -> CATplus -> സെന്റ് പീറ്റേഴ്സ് ബസിലിക്ക\nസെന്റ് പീറ്റേഴ്സ് ബസിലിക്ക\nക്രൈസ്തവലോകത്തെ ഏറ്റവും വലുതും പ്രധാനവും ഏറ്റവുമധികം സന്ദര്‍ശിക്കപ്പെടുന്നതുമായ ദേവാലയമാണ് സെ. പീറ്റേഴ്സ്. റോമിലെ നാല് പാട്രിയാര്‍ക്കല് ബസിലിക്കകളില് ഒന്നാണിത്. ഇന്നു നാം കാണുന്ന ബസിലിക്ക 1506-ല് പണി തുടങ്ങി. 1626-ല് പൂര്‍ത്തിയായതാണ്. കൃത്യം 120 വര്‍ഷം വേണ്ടിവന്നു പണി പൂര്‍ത്തിയാകാന്. എ.ഡി. 319-322 വര്‍ഷങ്ങളില് കോണ്‍സ്റ്റന്‍റൈന് ചക്രവര്‍ത്തി പണിതതും പന്ത്രണ്ടു നൂറ്റാണ്ടുകള് നിലനിന്നതുമായ പ്രഥമ ബസിലിക്കയുടെ സ്ഥാനത്താണിത് നില്‍ക്കുക. 1940-49 വര്‍ഷങ്ങളില് സെന്‍റ് പീറ്റേഴ്സില് നടത്തിയ ഉദ്ഖനനങ്ങളുടെ ഫലമായി, പേപ്പല് അള്‍ത്താരയ്ക്കു താഴെ അപ്പസ്തോല പ്രമുഖനായ വി. പത്രോസിന്‍റെ ഖബറിടം എന്ന് ആദ്യ റോമന് ക്രൈസ്തവര് കരുതി, വണങ്ങിയ സ്ഥലം കണ്ടെത്തുകയുണ്ടായി. വത്തിക്കാനിലെ “കൊര്‍ണേലിയാ പാത”യില് അവര് പൂജ്യമായി വണങ്ങിയ സ്ഥലത്താണ് കോണ്‍സ്റ്റന്‍റൈന് പള്ളി പണിതത്. പള്ളി പണിയാന് വേണ്ടി വത്തിക്കാന് കുന്ന് വളരെ നിരപ്പാക്കേണ്ടി വന്നു. 119 മീറ്റര് നീളവും 64 മീറ്റര് വീതിയുമുള്ള വലിയൊരു പള്ളിയാണ് പണിയപ്പെട്ടത്.\nപതിനാലാം നൂറ്റാണ്ടില് മാര്‍പാപ്പമാരുടെ അവിഞ്ഞോണ് വിപ്രവാസം, പഴയ സെന്‍റ് പീറ്റേഴ്സിന്‍റെ ക്രമാനുഗതമായ അധഃപതനത്തിനു വഴിതെളിച്ചു. കേടുകള് നീക്കി നവീകരിക്കുന്നതിനു പകരം, അപ്പോഴേക്കും പള്ളികള്‍ക്ക് അത്യാവശ്യമെന്ന് അംഗീകരിക്കപ്പെട്ട താഴികക്കൂടത്തോടുകൂടിയ പുതിയ ഒരു ബസിലിക്ക പണിയുന്ന കാര്യം ചിന്താവിഷയമായി. ജൂലിയസ് രണ്ടാമന് പാപ്പ (1503-13) ഈ പ്ലാന് അംഗീകരിക്കുകയും 1506-ല് മൂലക്കല്ല് സ്ഥാപിക്കുകയും ചെയ്തു. ദൊണാത്തേ ബ്രമാന്തേ (1444-1514) ആയിരുന്നു ശില്പി.\nബ്രമാന്തെയുടെ മരണശേഷം റഫായേല് (1483-1520) നിര്‍മ്മാണം ഏറ്റെടുത്തു; അദ്ദേഹത്തെ തുടര്‍ന്ന് സഞ്ഞാല്ലോ യും (1483-1546). 1507-ല് 2500 പേര് ദിവസേന പള്ളി പണിയില് വ്യാപൃതരായിരുന്നു.\n1546-ലാണ് മൈക്കലാഞ്ചലോ ബോനറോത്തി (1475-1564) നിര്‍മ്മാണ നേതൃത്വം ഏറ്റെടുക്കുന്നത്. മൂന്നാം പോള് മാര്‍പാപ്പയുടെ നിര്‍ബന്ധം ഇതിനു പിന്നിലുണ്ടായിരുന്നു.\nമൈക്കലാഞ്ചലോയുടെ ഏറ്റവും വലിയ ആഗ്രഹം സെന്‍റ് പീറ്റേഴ്സിന് അതുവരെ നിര്‍മ്മിക്കപ്പെട്ടിട്ടുള്ളതില് വച്ചേറ്റവും ആകര്‍ഷകമായ ഒരു താഴികക്കുടം (Cupola) പണിയുക എന്നതായിരുന്നു. അദ്ദേഹം വിഭാവനം ചെയ്ത താഴികക്കുടം പൂര്‍ത്തിയാക്കിയത് വിഞ്ഞോള (1507-73), ദൊമെനിക്കോ ഫൊന്താന (1543-1607) എന്നിവരാണ്. അവരുടെ പ്രതിഭയും താഴികക്കുടത്തിന്‍റെ നിര്‍മ്മിതിയില് ഒരു പങ്കുവഹിച്ചിട്ടുണ്ട്. 1590-ല് ജക്കോമോ ദെല്ല പോര്‍ത്ത (1540-1602) ഡോമിന്‍റെ പണി പൂര്‍ത്തിയാക്കി. അതിനും ശേഷമാണ് പഴയ ബസിലിക്കയുടെ പ്രധാനശാല (ഹൈക്കലാ) പുതുക്കിപ്പണിയാന് തീരുമാനിക്കുന്നത്. 1605-ല് അഞ്ചാം പോള് മാര്‍പാപ്പയുടെ നേതൃത്വത്തില് ആ ഭാഗം സമ്പൂര്‍ണ്ണമായി മാറ്റി പണിയുകയാണുണ്ടായത്. പുതിയ ഹൈക്കലാ, മുഖവാരം എന്നിവ കാര്‍ലോ മദേര്‍ണ (1556-1629) ആണു പ്ലാന് ചെയ്തത്. മുഖവാരം 1626-ല് പൂര്‍ത്തിയായി. മുഖവാരവും താഴികക്കുടവും മനോഹരമായി ഉള്‍ച്ചേരുന്ന ചത്വരത്തിന്‍റെ പണി ബെര്‍ണിനി പൂര്‍ത്തിയാക്കിയതോടെ വിശ്വ കലാകാരന്മാര് പലരും പങ്കുപറ്റിയ ഒരു മഹാസംരംഭം അതിന്‍റെ അന്ത്യം കണ്ടു. കുലീനത, പൂര്‍ണ്ണത, ഗാംഭീര്യം എന്നിവയെല്ലാം സമഞ്ജസമായി സമ്മേളിക്കുന്ന സെന്‍റ് പീറ്റേഴ്സ് കാണുമ്പോള് ആരുടെ ഹൃദയമാണ് തരളിതമാകാത്തത്.\nനവവ‍ൃന്ദം മാലാഖമാരും ദൗത്യങ്ങളും\nപുതിയ നിയമ കയ്യെഴുത്തു പ്രതികള്


'എന്നെ കുറിച്ചുള‌ള രോഹിതിന്റെ അഭിപ്രായം ഇപ്പൊ മാറിക്കാണും' രോഹിത് ശർമക്ക് മുഹമ്മദ് ആമിറിന്റെ മറുപടി-Maybe Rohit Sharma’s opinion about me has now changed, says Mohammad Amir\n'എന്നെ കുറിച്ചുള‌ള രോഹിതിന്റെ അഭിപ്രായം ഇപ്പൊ മാറിക്കാണും' രോഹിത് ശർമക്ക് മുഹമ്മദ് ആമിറിന്റെ മറുപടി\n‘രോഹിതിനെ ഞാന് ഒരിക്കിലും ഒരു സാധാരണ ബാറ്റ്‌സ്മാന് എന്നു വിളിക്കില്ല’\nJuly 31, 2017 12:27:35 pm\nന്യൂഡല്‍ഹി: ചാമ്പ്യന്‍സ് ട്രോഫി ഫൈനലില് ഇന്ത്യയുടെ പരാജയത്തില് നിര്‍ണായകമായ മുഹമ്മദ് ആമിറിനെ ഒരു സാധാരണ ബൗളറെന്ന രോഹിത് ശർമ പരാമര്‍ശിച്ചത് ഏറെ വിവാദമായിരുന്നു. എന്നാൽ അതിന് മറുപടിയുമായി രംഗത്തെത്തിയിരിക്കുകയാണിപ്പോൾ പാക് താരം. രോഹിത് ശര്‍മ്മ എന്തുപറഞ്ഞാലും അത് മുഹമ്മദ് ആമിറിന് ഒരു പ്രശ്‌നമല്ല. എന്നാല് രോഹിതിന്റെ ബാറ്റിങ്ങിന് അത്ര സാധാരണയായി കാണാന് ഒരുകകമല്ലെന്നും ആമിര് പറയുന്നു.\nസ്‌കൈ സ്‌പോര്‍ട്‌സിന് നല്‍കിയ അഭിമുഖത്തിലാണ് ആമിര് രോഹിതിന്റെ പാരമര്‍ശത്തെ കുറിച്ച് പറഞ്ഞത്. ഓരോരുത്തര്‍ക്കും അവരുടെ അഭിപ്രായമുണ്ടെന്നും അതാലോചിച്ച് ഉറക്കമൊഴിക്കേണ്ട കാര്യമില്ലെന്നും ആമിര് വ്യക്തമാക്കി.\n‘അത് എന്നെക്കുറിച്ചുള്ള രോഹിതിന്റെ അഭിപ്രായമാണ്. ഇപ്പോള് അതില് മാറ്റം വന്നിട്ടുണ്ടാകുമെന്നാണ് കരുതുന്നത്. പക്ഷേ ഒരു കാര്യം ഞാന് ഉറപ്പിച്ചുപറയാം. രോഹിതിനെ ഞാന് ഒരിക്കിലും ഒരു സാധാരണ ബാറ്റ്‌സ്മാന് എന്നു വിളിക്കില്ല. അദ്ദേഹം മികച്ച ബാറ്റ്‌സ്മാനാണ്. ഇന്ത്യക്കായി അദ്ദേഹത്തിന്റെ റെക്കോര്‍ഡുകള് തന്നെ മതി എത്രത്തോളം മികച്ചവനാണെന്ന് മനസ്സിലാക്കാന്. രോഹിതിനെ ഞാന് ബഹുമാനിക്കുന്നു.’ ആമിര് പറയുന്നു.\nചാമ്പ്യന്‍സ് ട്രോഫി ഫൈനലില് രോഹിത് ശര്‍മ്മയോടൊപ്പം വിരാട് കോലിയുടെയും ശിഖര് ധവാന്റെയും വിക്കറ്റുകള് ആമിര് വീഴ്ത്തിയിരുന്നു. ഓവലില് നടന്ന ഫൈനലില് ആദ്യ പത്ത് ഓവറിനുള്ളില് തന്നെ മൂന്നു പേരും ക്രീസ് വിട്ടിരുന്നു. ഇത് പാക് വിജയത്തില് നിര്‍ണായകമായി.\nICC Champions TrophyRohit Sharma\nWeb Title: Maybe rohit sharmas opinion about me has now changed says mohammad amir


Sivasankar going to leave | മുഖ്യമന്ത്രിയുടെ സെക്രട്ടറി സ്ഥാനത്തുനിന്ന് നീക്കിയതിന് പിന്നാലെ ശിവശങ്കർ ദ്വീർഘ അവധിയിലേക്ക്; ആറ് മാസത്തേക്ക് അവധിയിൽ പ്രവേശിക്കാൻ അനുമതി തേടി ചീഫ് സെക്രട്ടറിക്ക് അപേക്ഷ നൽകി; അവധി അപേക്ഷ മുഖ്യമന്ത്രിയുടെ നിർദ്ദേശത്തിനു പിന്നാലെയെന്ന് സൂചന; സ്വർണക്കടത്ത് വിവാദം മുറുകവേ കോവിഡ് ചട്ടങ്ങൾ മറികടന്ന് മുഖ്യമന്ത്രിക്കെതിരെ പ്രതിഷേധവുമായി പ്രതിപക്ഷം; പിണറായി വിജയന്റെയും സ്വപന സുരേഷിന്റെയും കോലങ്ങൾ കത്തിച്ചു യുഡിഎഫ് പ്രവർത്തകർ - MarunadanMalayalee.com\nമുഖ്യമന്ത്രിയുടെ സെക്രട്ടറി സ്ഥാനത്തുനിന്ന് നീക്കിയതിന് പിന്നാലെ ശിവശങ്കർ ദ്വീർഘ അവധിയിലേക്ക്; ആറ് മാസത്തേക്ക് അവധിയിൽ പ്രവേശിക്കാൻ അനുമതി തേടി ചീഫ് സെക്രട്ടറിക്ക് അപേക്ഷ നൽകി; അവധി അപേക്ഷ മുഖ്യമന്ത്രിയുടെ നിർദ്ദേശത്തിനു പിന്നാലെയെന്ന് സൂചന; സ്വർണക്കടത്ത് വിവാദം മുറുകവേ കോവിഡ് ചട്ടങ്ങൾ മറികടന്ന് മുഖ്യമന്ത്രിക്കെതിരെ പ്രതിഷേധവുമായി പ്രതിപക്ഷം; പിണറായി വിജയന്റെയും സ്വപന സുരേഷിന്റെയും കോലങ്ങൾ കത്തിച്ചു യുഡിഎഫ് പ്രവർത്തകർ\nJuly 07, 2020 | 02:23 PM IST | Permalink\nതിരുവനന്തപുരം: ഐ.ടി. സെക്രട്ടറി എം. ശിവശങ്കരനെ സ്വർണ്ണക്കടത്തുകാരിയുമായുള്ള ബന്ധത്തിന്റെ പേരിൽ മുഖ്യമന്ത്രിയുടെ സെക്രട്ടറി സ്ഥാനത്തു നിന്നും നീക്കിയത് പിന്നാലെ അവധിയിൽ പ്രവേശിക്കുന്നു. സ്വർണക്കടത്ത് കേസിൽ ഉൾപ്പെട്ട സ്വപ്ന സുരേഷുമായി ബന്ധമുണ്ടെന്ന ആരോപണത്തിനു പിന്നാലെ ശിവശങ്കറിനെ മുഖ്യമന്ത്രിയുടെ സെക്രട്ടറി സ്ഥാനത്തുനിന്ന് നീക്കം ചെയ്തിരുന്നു. ഇതിന് പിന്നാലെ ഇതിനു പിന്നാലെയാണ് അവധിയിൽ പ്രവേശിക്കാനുള്ള അപേക്ഷ ശിവശങ്കർ നൽകിയിരിക്കുന്നത്. ആറ്മാസത്തേക്ക് അവധിയിൽ പ്രവേശിക്കാനുള്ള അനുമതി തേടിയാണ് അപേക്ഷ നൽകിയിരിക്കുന്നത്. മുഖ്യമന്ത്രിയുടെ നിർദ്ദേശത്തിനു പിന്നാലെയാണ് ശിവശങ്കറിന്റെ നീക്കമെന്നാണ് സൂചന.\nയു.എ.ഇ. കോൺസുലേറ്റ് സ്വർണക്കടത്തു കേസിലെ മുഖ്യപ്രതിയെന്ന് സംശയിക്കുന്ന സ്വപ്നയുമായി ശിവശങ്കറിന് അടുത്തബന്ധമുണ്ടെന്ന് സൂചിപ്പിക്കുന്ന നിരവധി വെളിപ്പെടുത്തലുകളുണ്ടായിരുന്നു. പ്രതിപക്ഷ നേതാവ് രമേശ് ചെന്നിത്തലയും ബിജെപി. സംസ്ഥാന അധ്യക്ഷൻ കെ.സുരേന്ദ്രനും മുഖ്യമന്ത്രിക്കും ശിവശങ്കറിനും എതിരെ കടുത്ത വിമർശനങ്ങളും ഉന്നയിച്ചിരുന്നു. സ്വർണക്കടത്തുകാർക്ക് മുഖ്യമന്ത്രിയുടെ ഓഫീസുമായി ബന്ധം എന്ന ആരോപണം ശക്തമാകുന്നതോടെയാണ് ശിവശങ്കറിനെ മാറ്റിനിർത്താൻ മുഖ്യമന്ത്രി നിർബന്ധിതനായത്.\nപ്രളയാനന്തര പ്രവർത്തനങ്ങളെ കുറിച്ച് ചോദിക്കുമ്പോൾ സർക്കാരിന് കൃത്യമായ ഉത്തരമില്ലെന്ന് പ്രതിപക്ഷം; എല്ലാവരും ഒരുമിച്ച് നിൽക്കണം എന്ന് പറഞ്ഞിട്ട് ഏകപക്ഷീയമായി കാര്യങ്ങൾ തീരുമാനിക്കുന്നവരെ എങ്ങനെ സഹായിക്കുമെന്ന് രമേശ് ചെന്നിത്തല; സർക്കാർ പറയുന്നത് തെറ്റായ കാര്യങ്ങളെന്ന് ആരോപിച്ച് പ്രതിപക്ഷം ഇറങ്ങിപ്പോയി; യുഎഇ സഹായം ലഭ്യമാകാതെ വന്നതോടെ സൗദി ഉൾപ്പടെയുള്ളവർ പിന്നോട്ട് പോയി; വീഴ്ചകൾ പരിഹരിച്ച് ഒരുമിച്ച് നിൽക്കണം; പ്രതിപക്ഷത്തിന്റെ നിലപാട് ശരിയല്ലെന്നും പിണറായി വിജയൻ\nസോഷ്യൽ മീഡിയയിലെ അപമാനത്തിന് പരാതി നൽകിയപ്പോൾ പൊലീസ് ഏമാൻ വക ബലാത്സംഗം; സസ്‌പെൻഷനിലായപ്പോൾ പരാതി പിൻവലിക്കാൻ ഭീഷണിയുമായി ആക്രമണം; മുൻ എംഎൽഎയുടെ പേരക്കുട്ടി മുതൽ സർക്കാർ ഉദ്യോഗസ്ഥയെ വരെ വെറുതെ വിടാത്ത പൊലീസ് ഉദ്യോഗസ്ഥന്റെ അതിക്രമം സഹിക്കവയ്യാതെ വീണ്ടും പരാതി നൽകൽ; മുൻ പാലക്കാട് നോർത്ത് സിഐ യ്‌ക്കെതിരെ പുതിയ എഫ് ഐ ആർ; ശിവങ്കരൻ പാലക്കാട്ടെ പൊലീസിന് തലവേദനയാകുമ്പോൾ\nസോഷ്യൽ മീഡിയയിലെ അപമാനത്തിനുള്ള പരാതിയിൽ തെളിവെടുപ്പിന് കൊണ്ടു പോയി ഹോട്ടൽ മുറിയിൽ എത്തിച്ച് ഏമാൻ ബലാത്സംഗം ചെയ്തു; ഇരയുടെ സഹോദരൻ ഡോക്ടർക്കെതിരെ കള്ളക്കേസ് ചുമത്തി; നീതി ലഭിക്കണമെങ്കിൽ തന്റെ കൂടെ ഊട്ടിയിലേക്കു വരണമെന്നും ഭീഷണി; പണി കിട്ടിയപ്പോൾ ഒത്തുതീർപ്പിന് വിളിച്ച് ഇന്നോവ കയറ്റി യുവതിയെ കൊല്ലാൻ ശ്രമം; പാലക്കാട് നോർത്തിലെ മുൻ സിഐ ശിവശങ്കരൻ പരാക്രമം നിർത്തുന്നില്ല; സസ്‌പെൻഷനിലുള്ള പൊലീസ് ഓഫീസർ വീണ്ടും ഒളിവിൽ\nഅതേസമയം മുഖ്യമന്ത്രിയുടെ ഓഫീസ് ആരോപണ വിധേയരായ കേസിൽ പ്രതിപക്ഷം പ്രതിഷേധം കടുപ്പിക്കുകാണ്. സംസ്ഥാന വ്യാപകമായാണ് കോൺഗ്രസ് പ്രതിഷേധങ്ങൾ നടക്കുന്നത്. കൊല്ലത്തും കോട്ടയത്തും ഇടുക്കിയിലും കോവിഡ് ചട്ടങ്ങൾ നിഷേധിച്ച് കോൺഗ്രസ് പ്രതിഷേധത്തിനിറങ്ങി. വിവിധയിടങ്ങളിൽ യുവമോർച്ച പ്രവർത്തകരും യുഡിഎഫ് പ്രവർത്തകരും മുഖ്യമന്ത്രിയുടെ കോലം കത്തിച്ചു. കോട്ടയം ഗാന്ധി സ്‌ക്വയറിൽ നടന്ന പ്രതിഷേധത്തിൽ 50ൽ അധികം കോൺഗ്രസ് പ്രവർത്തകർ പങ്കെടുത്തത്. തിരുവഞ്ചൂർ രാധാകൃഷ്ണനാണ് പ്രതിഷേധം ഉദ്ഘാടനം നടന്നത്. എസ് പി ഓഫീസിലേക്ക് നടന്ന യുമോർച്ച മാർച്ചിലും അൻപതിലധികം പേർ പങ്കെടുത്തിരുന്നു. കോവിഡ് ചട്ടങ്ങൾ പ്രതിഷേധക്കാർ മറികടന്നെങ്കിലും പൊലീസ് ഇവരെ പിരിച്ച് വിടാൻ തയ്യാറായില്ല.\nഐടി സെക്രട്ടറി എന്ന പദവി ദുരുപയോഗം ചെയ്താണ്, സ്വപ്ന സുരേഷിനെ ഐടി വകുപ്പിന് കീഴിലുള്ള സ്ഥാപനത്തിൽ ഉന്നത പദവിയിൽ നിയമിച്ചത് എന്നാണ് ശിവശങ്കരനെതിരെ ഉയർ ന്ന ആക്ഷേപം. കൂടാതെ ഐടി സെക്രട്ടറി സ്വപ്നയുടെ ഫ്‌ളാറ്റിലെ നിത്യസന്ദർശകനായിരുന്നു എന്നും ആരോപണമുണ്ട്. പലകാര്യങ്ങൾക്കും സ്വപ്ന ഐടി സെക്രട്ടറിയുടെ സഹായം തേടിയിരുന്നതായി സ്വർണ്ണക്കടത്തുകേസിൽ അറസ്റ്റിലായ സരിത്ത് കസ്റ്റംസിന് മൊഴി നൽകിയിരുന്നു. ശിവങ്കറിനെതിരെ വകുപ്പ് തല അന്വേഷണം നടത്താനം സാധ്യതയുണ്ട്. മുഖ്യമന്ത്രി ഇതുമായി ബന്ധപ്പെട്ട ചർച്ചകളിലാണ് ഇപ്പോഴുള്ളത്. അതിനിടെ ശിവശങ്കറിന് വേണ്ടി കിഫ്ബിയിലെ ഉന്നതൻ സജീവ ഇടപെടൽ നടത്തിയിരുന്നു. ശിവശങ്കറിനെ സസ്‌പെന്റ് ചെയ്യാതിരിക്കാനാണ് നീക്കം.\nസ്വപ്നയുടെ നിയമനത്തെക്കുറിച്ച് താനറിഞ്ഞിട്ടില്ലെന്നും മുഖ്യമന്ത്രി ഇന്നലെ വ്യക്തമാക്കിയിരുന്നു. വിശദീകരണം തൃപ്തികരമല്ലെങ്കിൽ ഐ.ടി. സെക്രട്ടറിയുടെ കസേര തെറിച്ചേക്കുമെന്നുമാണ് ലഭിക്കുന്ന വിവരം. അതേസമയം, സംഭവത്തിൽ മുഖ്യമന്ത്രിയുടെ ഓഫീസിലെ ഒരു ഉന്നതനെതിരേ പ്രതിപക്ഷനേതാവ് രമേശ് ചെന്നിത്തല ആരോപണമുന്നയിച്ചു. കസ്റ്റംസ് പിടിച്ചെടുത്ത സ്വർണം വിട്ടുകിട്ടാൻ മുഖ്യമന്ത്രിയുടെ ഓഫീസിൽനിന്ന് ഉദ്യോഗസ്ഥരെ വിളിച്ചിരുന്നതായാണ് ആരോപണം. ഡൽഹിയിൽ സർക്കാരിന്റെ ഉത്തരവാദിത്തമുള്ള പ്രമുഖ നേതാവും സ്വാധീനം ചെലുത്തിയെന്ന് സൂചനയുണ്ട്. തിരുവനന്തപുരത്തു നിന്നും ഡൽഹിയിൽ നിന്നും വിളി വന്നുവെന്നാണ് സൂചന.\nകസ്റ്റംസ് പ്രിവന്റീവ് ഓഫീസർ സുമിത് കുമാർ ഇക്കാര്യത്തിൽ ഉറച്ച നിലപാടിലാണ്. വിളിച്ചവരെ ചോദ്യം ചെയ്യാനാണ് തീരുമാനം. അങ്ങനെ വന്നാൽ ഈ കേസിൽ നിർണ്ണായക വഴിത്തിരിവുകളുണ്ടാകും. കൊല്ലത്തെ എംഎൽഎയും സ്വപ്നാ സുരേഷുമായി അടുത്ത ബന്ധമുണ്ടെന്നാണ് സൂചന. സ്വർണക്കടത്തുകേസിൽ ശുപാർശയ്ക്കായി കസ്റ്റംസ് ഉന്നതരെ വിളിച്ച എല്ലാവരേയും വിളിച്ചുവരുത്തുമെന്ന് അധികൃതർ വ്യക്തമാക്കുന്നു. തിരുവനന്തപുരം വിമാനത്താവളത്തിൽ മുപ്പതുകിലോ സ്വർണം പിടിച്ചയുടൻ പി.ആർ.ഒ. സരിത്തിന്റെയും സ്വപ്നയുടെയും ഭാഗം ന്യായീകരിക്കാൻ പല മേഖലയിലുള്ളവരും തിരുവനന്തപുരത്തും ഡൽഹിയിലുമുള്ള കസ്റ്റംസ് ഉദ്യോഗസ്ഥരുമായി ബന്ധപ്പെട്ടിരുന്നു.


കെ.എച്ച്.എന്.എ സുവനീറിലേക്ക് കൃതികള് ക്ഷണിക്കുന്നു - സതീശന് നായര്\nചിക്കാഗോ: കേരളാ ഹിന്ദൂസ് ഓഫ് നേര്തത് അമേരിക്കയുടെ മിഡ്വെസ്റ്റ് റീജിയണല് സംഗമത്തോടനുബന്ധിച്ച് പ്രസിദ്ധീകരിക്കുന്ന സുവനീറിലേക്ക് കൃതികള് ക്ഷണിക്കുന്നതായി സംഘാടര് അറിയിച്ചു.\nഹൈന്ദവ സംസ്കാരത്തെ ആസ്പദമാക്കിയുള്ള ലേഖനങ്ങളും കവിതകളും, വിവരണങ്ങളുമായിരിക്കണം അയയ്ക്കേണ്ടത്. സെപ്റ്റംബര് പത്താംതീയതിക്കുമുമ്പായി കിട്ടുന്നവ മാത്രമേ പ്രസിദ്ധീകരണത്തിനായി പരിഗണിക്കുകയുള്ളൂ. കൂടാതെ സുവനീറിലേക്ക് പരസ്യങ്ങളും ക്ഷണിച്ചുകൊള്ളുന്നു.\nസുവനീറിന്റെ പ്രസിദ്ധീകരണത്തിനായി മഹേഷ് നായര് കണ്വീനറായി കമ്മിറ്റി പ്രവര്ത്ിച്ചുവരുന്നു. ആനന്ദ് പ്രഭാകര്, അനിലാല് ശ്രീനിവാസന്, രാധാകൃഷ്ണന് നായര്, രതിദേവി, സതീശന് നായര്, ഉമാ രാജ, വി. ഗോപാലകൃഷ്ണന് എന്നിവരാണ് മറ്റ് കമ്മിറ്റി അംഗങ്ങള്. കൂടുതല് വിവരങ്ങള്ക്ക്: മഹേഷ് നായര് (630 664 7431).


ഷാരൂഖ് ചിത്രത്തില് നയന്‍താരയില്ല; കിംഗ് ഖാന്റെ നായികയാകാന് സാമന്ത | Southlive\nTuesday, 26th October 2021, 1:56 pm\nഷാരൂഖ് ഖാനെ നായകനാക്കി അറ്റ്‌ലീ സംവിധാനം ചെയ്യുന്ന ചിത്രത്തില് നയന്‍താരയ്ക്ക് പകരം സാമന്ത എത്തുമെന്ന് റിപ്പോര്‍ട്ടുകള്. ചിത്രത്തില് നിന്നും നയന്‍താര പിന്മാറിയതായും, അതിനാല് സാമന്ത നായികയാകും എന്നാണ് പുതിയ റിപ്പോര്‍ട്ടുകള്. പൂനെയില് സിനിമയുടെ ചിത്രീകരണത്തിന് തുടക്കമായിരുന്നു.\nഎന്നാല്, മയക്കുമരുന്ന് കേസുമായി ബന്ധപ്പെട്ട് ഷാരൂഖിന്റെ മകന് ആര്യന് ഖാന് അറസ്റ്റിലായതിനെ തുടര്‍ന്ന് ചിത്രത്തിന്റെ പ്രൊഡക്ഷന് വര്‍ക്കുകള് നീണ്ടു പോവുകയാണ്. ഷാരൂഖ് എന്ന് സിനിമാ തിരക്കുകളിലേക്ക് കടക്കുമെന്ന കാര്യത്തിലും വ്യക്തതയില്ല.\nചിത്രീകരണം നീണ്ടു പോകുന്നതിനാല് ഡേറ്റിന്റെ കാര്യത്തില് പ്രശ്‌നങ്ങള് ഉള്ളതുകൊണ്ടാണ് നയന്‍താര ചിത്രത്തില് നിന്നും പിന്മാറുന്നതെന്നാണ് റിപ്പോര്‍ട്ടുകള് പറയുന്നത്. ഇതോടെയാണ് സാമന്ത നായികയാവും എന്ന വാര്‍ത്തകള് എത്തിയത്. എന്നാല് വാര്‍ത്തയില് ഔദ്യോഗിക സ്ഥിരീകരണം ഉണ്ടായിട്ടില്ല.\nചിത്രത്തില് പ്രിയാമണി, സാന്യ മല്‍ഹോത്ര, സുനില് ഗ്രോവര് തുടങ്ങിയവരാണ് ചിത്രത്തില് മറ്റ് പ്രധാന വേഷത്തിലെത്തുന്നത്. ഷാരൂഖിന്റെ ഉടമസ്ഥതയിലുള്ള റെഡ് ചില്ലീസ് എന്റര്‍ടെയ്ന്‍മെന്റ് ആണ് ചിത്രം നിര്‍മ്മിക്കുക. ഇരട്ടവേഷത്തിലാണ് ഷാരൂഖ് വേഷമിടുക എന്നും നേരത്തെ റിപ്പോര്‍ട്ടുകള് വന്നിരുന്നു.


സ്വപ്നവും ഞാനും - 1 | Malayalam Tragedy Story | Krishnakishor E\nസ്വപ്നവും ഞാനും - 1\nMalayalam Story : #138 Malayalam Story Tragedy : #9\ndeath story abstract dream fantasy book writer grandfather reverse grandchild\nജീവിതം ഒരു തുടർണാടകം പോലെ വീണ്ടും വീണ്ടും പല വേദികളിൽ കളിച്ചുകൊണ്ടേയിരിക്കും, കണ്ട് മടുത്ത കഥകളിൽ പോലും പുതുമ കൊണ്ടുവരാൻ അവകാശമില്ലാതെ...\nസാഹിത്യവും ആത്മീയതയും കൂടി കലർന്ന മുത്തച്ഛന്റെ വട്ട് അതേപോലെ പകർന്ന് കിട്ടിയത് കൊച്ചുമകനാണ്. എഴുതാൻ ഉള്ള മിടുക്ക് പഠിക്കാൻ ഇല്ലെന്ന് മാത്രം.\nമുത്തച്ഛന്റെ കാലശേഷം ആ വട്ട് ഇത്തിരി കൂടിയോ എന്ന് സംശയമില്ലായ്കയില്ല. എന്തെന്നാലും അവന്റെ കഥകൾക്ക് കടുപ്പം കൂടുതലായിരുന്നു. മുത്തച്ഛനോട് ഉള്ള അമിത സ്നേഹം കൊണ്ടാണോ അതോ പെട്ടെന്നുണ്ടായ മരണം കൊണ്ടാണോ എന്നറിയില്ല, അന്ന് രവി അസ്വസ്ഥനായിരുന്നു. ഇത് വീട്ടുകാർ വല്യ കാര്യമാക്കി എടുത്തില്ലതാനും.\nവേനലവധിക്ക് പറമ്പിന്റെ മൂലയിൽ ഒരു പുസ്തകവും പേനയും എടുത്ത് മുത്തച്ഛൻ പറയുന്ന കഥകൾ എഴുതിവയ്ക്കുക എന്നത് പണ്ട് മുതലേ ഒരു ശീലമായിരുന്നു. കർമങ്ങൾ ഒക്കെ കഴിഞ്ഞ് അതൊക്കെ ഒന്നൂടെ വായിക്കുവാൻ മച്ചിന്റെ മുകളിലേക്ക് രവി വലിഞ്ഞുകയറി. ഓരോ പുസ്തകത്താളുകളിലും മുത്തച്ഛന്റെ സ്വരങ്ങൾ പതിഞ്ഞിരുന്നു.\nആ കൂട്ടത്തിനിടയിൽ മങ്ങിയ ഒരു പുസ്തകം അവന്റെ ശ്രദ്ധയിൽപ്പെട്ടു. മുത്തച്ഛൻ സ്വന്തം കയ്യക്ഷരത്തിൽ എഴുതി വെച്ച ആ പുസ്തകം രവിയുടെ ശ്രദ്ധയിൽ പെടുന്നത് ഇതാദ്യം. മുൻപൊക്കെ പെട്ടി തുറന്ന് നോക്കിയിട്ടുണ്ടെങ്കിലും ഇങ്ങനെ ഒരു പുസ്തകം കണ്ടതായി ഓർക്കുന്നതേയില്ല.\nതലക്കെട്ട് തന്നെ സ്വൽപ്പം കൗതകം ഉള്ളതായത് കൊണ്ട് മുഴുവനും വായിക്കുവാൻ തീരുമാനിച്ചു. വൈകീട്ട് ഉമ്മറത്തെ ചാരുകസേരയിൽ ഇരുന്ന് ഓരോ താളുകളായി വായിച്ചെടുക്കാൻ ശ്രമിച്ചു.\nഞാനും നീയും ഞാനാകുന്നു... ആദ്യ വാചകം വായിച്ചപ്പോൾ തന്നെ എന്തോ ഒരു അർത്ഥമില്ലായ്മ തോന്നിയിരുന്നു. എന്തെന്നാലും മങ്ങിയ ആ കയ്യക്ഷരങ്ങൾ തന്റെ കാതുകളിൽ കഥകളായി പെയ്യുവാൻ തുടങ്ങി...\nഞാനും നീയും ഞാനാകുന്നു. എന്നിലെ നീയാണ് നിന്നിലെ ഞാൻ. ഇന്നലെകൾ ഇന്നായും ഇന്ന് എന്നത് ഒരു ചോദ്യ ചിഹ്നമായും അവശേഷിക്കുന്നു. നാളെ എന്നത് ആഢംഭരമാണ്.\nവ്യാകരണപിശകാണോ അതോ സ്വബോധത്തിൽ എഴുതിയതാണോ എന്നത് ചോദ്യമായിത്തന്നെ അവശേഷിക്കുന്നു. ഓരോ വരികളിലും അർത്ഥങ്ങൾ ഒളിഞ്ഞിരിക്കുന്നത് കണ്ടുപിടിക്കുവാൻ പ്രയാസമുണ്ടായിരുന്നില്ല.\nനേരം നന്നേ വൈകിയത് കൊണ്ട് ഇന്നതെക്കുള്ള വായന അവസാനിപ്പിച്ച് രവി ഉറങ്ങാൻ കിടന്നു, ഒരു നല്ല പ്രഭാതത്തിനായി.\nരാവിലെ വൈകി എണീറ്റ രവിക്ക് വീടിനു ചുറ്റും ആളുകൾ കൂടി നിൽക്കുന്നതാണ് കാണാനായത്. മുറ്റത്തെ മൂവാണ്ടൻ മാവ് പൂത്തിരിക്കുന്നു. ഇന്നലെ മുത്തച്ഛന്റെ ചിതയൊരുക്കുവാൻ വേണ്ടി മുറിച്ച മാവ് പൂത്തിരിക്കുന്നു! പറമ്പിൽ ചിതയൊരുക്കുന്നു. അമ്മ ഉമ്മറത്ത് ഇരുന്ന് കരയുന്നു. മേശവലിപ്പിലെ പുസ്തകങ്ങൾ കാണാതായിരിക്കുന്നു. മാവ് മുറിക്കാൻ അങ്ങ് ദൂരെനിന്ന് ചെട്ടിയാർ വരുന്നതും കൂടെ കണ്ടപ്പോൾ സ്ഥലകാലബോധമില്ലാതെ രവി ഉറക്കെ ശബ്ദിച്ചു.


avoiding heat | അല്പം ശ്രദ്ധിച്ചാൽ വീടിനു കുളിര്മയേകാം - Malayalivartha.com Widgets Magazine\nഅല്പം ശ്രദ്ധിച്ചാൽ വീടിനു കുളിര്മയേകാം\n10 APRIL 2017 01:00 PM IST\nഇന്ന് നാമെല്ലാവരും കൊടും വരൾച്ചയെ നേരിട്ടുകൊണ്ടിരിക്കുവാണല്ലോ. ചൂട് അതിന്റെ പാരമ്യതയിലാണ്. പുറത്തു ഇറങ്ങാൻ മാത്രമല്ല വീടിനുള്ളിൽ ഇരിക്കുവാനും ബുദ്ധിമുട്ടായി തീർന്നിരിക്കുവാണ്. ഇനിയുള്ള കാലം ചൂട് കുറയുമെന്ന പ്രതീക്ഷയും വേണ്ട. അതുകൊണ്ടു തന്നെ ചൂടിനെ എങ്ങനെ കുറയ്ക്കാൻ ശ്രമിക്കാം എന്നാണ് നമ്മൾ ഇനി ചിന്തിക്കേണ്ടത്. ഇനി വരും കാലങ്ങളിൽ ചൂട് നിയന്ത്രണാതീതമാകാൻ സാധ്യതയുള്ളതിനാൽ പുതുതായി വീട് വെക്കാനൊരുങ്ങുന്നവരെങ്കിലും പ്രകൃതിയ്ക് ഇണങ്ങുന്ന രീതികൾ അവലംബിക്കുകയാണ് ഏക പോംവഴി.\nതറ പണിയുമ്പോൾ കരിങ്കല്ലോ വെട്ടുകല്ലോ ഉപയോഗിച്ചാൽ നല്ല തണുപ് കിട്ടാൻ സഹായിക്കും. അതുപോലെ വീടിനു പരമാവധി വലിയ ജനാലകൾ തിരഞ്ഞെടുക്കുക. ജനാലകൾ അധികം ചൂട് ഏൽക്കാത്ത സ്ഥലങ്ങളിൽ വെക്കുന്നതാണ് ഉത്തമം. കാരണം ഇത് ചൂടിനെ പ്രതിരോധിക്കാനും ആവശ്യത്തിന് വെളിച്ചം വീടിനുള്ളിലേക് കയറാനും ഇത് സഹായിക്കും.\nചുമരിനായി മഡ് പ്ലാസ്റ്ററിങ് ഉപയോഗിക്കുക. ഇപ്പോൾ മഡ് പ്ലാസ്റ്ററിങ് കൂടുതലായി ഉപയോഗിച്ച് വരുന്നുണ്ട്. മണ്ണ് തേച്ചുപിടിപ്പിക്കുക വഴി തണുപ്പ് കുറയുകയും അധികം ചെലവ് സഹിക്കുകയും വേണ്ട. മാത്രവുമല്ല മഡ് പ്ലാസ്റ്ററിങ്ങിനു പെയിന്റിനെ അപേക്ഷിച്ച കാഴ്ച ഭംഗിയും കൂടുതലാണ്. പെയിന്റ് വാങ്ങുന്ന കാശും ലാഭം.\nചുമരുകൾ പുറത്തേക് തള്ളിനിൽക്കുന്ന രീതിയിൽ വരാന്തകൾ പണിയുന്നതും ചൂട് കുറയ്ക്കാനുള്ള നല്ലൊരു മാർഗമാണ്. മേൽക്കൂരയിൽ ഓടുകൾ പതിക്കുന്നതും നല്ലതാണു. ചരിഞ്ഞ മേൽക്കൂര നിർമ്മിക്കുന്നത് ചൂടിനെ പ്രതിരോധിക്കാൻ സഹായിക്കും. സൂര്യപ്രകാശം നേരിട്ട് പതിക്കുന്ന ഭാഗങ്ങളിൽ ചുമരുകൾ വരാതിരിക്കാൻ സഹായിക്കുക.\nവീടിനകത്തും പുറത്തും ചെടികൾ വെച്ച് പിടിപ്പിക്കുന്നത് നല്ലതാണു. മുറ്റം നിറയെ ചെറിയ വൃക്ഷങ്ങളോ തണൽ മരങ്ങളോ ഒക്കെ വെച്ചുപിടിപ്പിക്കാവുന്നതാണ്. ചെടികൾ ശുദ്ധവായു പ്രധാനം ചെയ്യുന്നതോടൊപ്പം തണലുമേകും. ഈ രീതികൾ പരീക്ഷിച്ചോളു നമുക്ക് ചൂടിനെ അതിജീവിക്കാൻ കഴിയും.\nരോഗബാധിതരുടെ എണ്ണത്തില് വന് വര്‍ധന; ഇന്ന് സ്ഥിരീകരിച്ചത് 67 പേര്‍ക്ക്; നിരീക്ഷണത്തിലുള്ളവരുടെ എണ്ണം ഒരു ലക്ഷം കവിഞ്ഞു; 10 പേര്‍ക്ക് രോഗം ഭേദമായി; ലോക് ഡൗണ് നിയന്ത്രണങ്ങള് കര്‍ശനമായി നടപ്പാക്കാന് (10 minutes ago)\nഅതിര്‍ത്തിയില് നെഞ്ചിടിപ്പ്; ഏത് നിമിഷവും എന്തും സംഭവിക്കാം; ഇന്ത്യ-ചൈന സൈനികര് നേര്‍ക്കുനേര് വന്നേക്കാമെന്ന് റിപ്പോര്‍ട്ട് (18 minutes ago)\nസ്രാവുകള്‍ക്ക് പണി കൊടുക്കാന് ജേക്കബ് തോമസ്; ജേക്കബ് തോമസ് ഐപിഎസിനെ പ്രോസിക്യൂട്ട് ചെയ്യാന് സര്‍ക്കാര് അനുമതി; വാക്കത്തി പ്രയോഗം ഉടന്? (29 minutes ago)\nമകളോടുള്ള സ്‌നേഹം ശരിക്കും തിരിച്ചറിയാന് കഴിയുന്നുണ്ട്;വീഡിയോ പങ്കുവെച്ച് ബാല! (39 minutes ago)\nസംസ്ഥാനത്തെ വിവിധ ജില്ലകളിൽ അടുത്ത അഞ്ച് ദിവസത്തേക്ക് കനത്ത മഴയ്ക്ക് സാധ്യത; വിവിധ ജില്ലകളിൽ യെല്ലോ അലർട്ട്; മുന്നറിയിപ്പുമായി കേന്ദ്ര കാലാവസ്ഥാ നിരീക്ഷണകേന്ദ്രം . (43 minutes ago)\nആന്ധ്രയില് ജഗനെ അടപടലം പൂട്ടി മോദിപ്പട; കോടികളുടെ വരുമാനമുള്ള വിശ്വാസകേന്ദ്രത്തില് പലതും ലക്ഷ്യമിട്ട ജഗന് കനത്ത തിരിച്ചടി നല്‍കി വിശ്വാസി സമൂഹം; തിരുപ്പതി തിരുമല ദേവസ്വം ഭൂമി വില്‍ക്കാന് ഉള്ള തീരുമ (44 minutes ago)\nഒമാനില് 348 പേര്‍ക്ക് കോവിഡ് 19 സ്ഥിരീകരിച്ചു; പുതിയ രോഗികളില് 262 പേരും മസ്കത്ത് ഗവര്‍ണറേറ്റില് നിന്നുള്ളവ; രണ്ട് മലയാളികളടക്കം 37 പേര് ഇതുവരെ മരണപ്പെട്ടു; (53 minutes ago)


സ്വകാര്യത മുഖ്യം; വാട്‌സ്ആപ്പ് വീണ്ടും വ്യക്തിഗത ചാറ്റുകളുടെ സുരക്ഷ വര്‍ദ്ധിപ്പിക്കുന്നു ഐ ക്ലൗഡും, ഗൂഗിള് ഡ്രൈവും എന്‍ക്രിപ്റ്റ് ചെയ്യും - malabarinews.com\nസ്വകാര്യത മുഖ്യം; വാട്‌സ്ആപ്പ് വീണ്ടും വ്യക്തിഗത ചാറ്റുകളുടെ സുരക്ഷ വര്‍ദ്ധിപ്പിക്കുന്നു ഐ ക്ലൗഡും, ഗൂഗിള് ഡ്രൈവും എന്‍ക്രിപ്റ്റ് ചെയ്യും\nNo Comments on സ്വകാര്യത മുഖ്യം; വാട്‌സ്ആപ്പ് വീണ്ടും വ്യക്തിഗത ചാറ്റുകളുടെ സുരക്ഷ വര്‍ദ്ധിപ്പിക്കുന്നു ഐ ക്ലൗഡും, ഗൂഗിള് ഡ്രൈവും എന്‍ക്രിപ്റ്റ് ചെയ്യും\nസമൂഹ്യമാധ്യമങ്ങളിലെ ഭീമന് ഇന്‍സ്റ്റന്റെ് മെസേജിങ്ങ് ആപ്പായ വാട്‌സ്ആപ്പ് സുരക്ഷ വര്‍ദ്ധിപ്പിക്കുന്നതിന്റെ ഭാഗമായി പുത്തന് ഫീച്ചര് അവതരിപ്പിച്ചു. നിലവില് വാട്ട്‌സ് ആപ് ചാറ്റുകളല്ലാം എന്‍ഡ്-ടു-എന്‍ഡ് എന്‍ക്രിപ്റ്റഡ് ചാറ്റുകളാണ്. അതായത് സന്ദേശം അയക്കുന്ന വ്യക്തിയും അത് ലഭിക്കുന്ന വ്യക്തിയുമല്ലാതെ മറ്റാര്‍ക്കും ഇടക്ക് വെച്ച് അത് ചോര്‍ത്താനാകില്ല. അത്\nഇടക്ക് വെച്ച് ചോര്‍ത്താന് ശ്രമിച്ചാലും അവര്‍ക്ക് ബൈനറി കോഡുകള് മാത്രമെ കാണാന് സാധിക്കു.\nഎന്നാല് ഈ സൗകര്യം ഗൂഗിള് ഡ്രൈവിലോ, ഐ ക്ലൗഡിലോ സംഭരിച്ചുവെക്കുന്ന ബാക്കപ്പുകള്‍ക്ക് ലഭ്യമായിരുന്നില്ല. ഇത്തരത്തില് ബാക്ക്അപ്പ് ചെയ്ത സന്ദേശങ്ങള് എന്‍ക്രിപ്റ്റ് ചെയ്യാത്തത് ഒരു പക്ഷേ ഹാക്ക് ചെയ്യാനും സന്ദേശങ്ങള് എന്താണെന്ന് മനസ്സിലാക്കാനുമുള്ള സാധ്യതകൂടി ഉണ്ടാക്കുന്നുത് ഈ പ്രശ്‌നമാണ് വാട്ടസ് ആപ്പ് മാനേജ്‌മെന്റ് പരിഹരിക്കുന്നത്.\nഫേസ്ബുക്കിന്റെ ഔദ്യോഗിക ബ്ലോഗില് എന്‍ഡ്-ടു-എന്‍ഡ് എന്‍ക്രിപ്ഷന് ഓണ് ചെയ്തുകഴിഞ്ഞാല് പിന്നെ എന്‍ക്രിപ്ഷന് കീ സഹിതമാണ് സന്ദേശങ്ങള് ബാക്ക്അപ് ചെയ്യുക. കീ സ്വമേധയാ അല്ലെങ്കില് പാസ് വേഡോ ഉപയോഗിച്ച് സുരക്ഷിതമാക്കാം.\nവാട്‌സ് ആപ്പ് അകൗണ്ട് ഉടമക്ക് ബാക്ക് അപ് ചെയ്ത മെസേജുകള് കാണാന് എന്‍ക്രിപ്ഷന് കീ ഉപയോഗിച്ച് കയറാന് സാധിക്കും.\n← ട്രെയിനില് യാത്രക്കാരികളെ മയക്കി കവര്‍ച്ച → യാത്രികര്‍ക്ക് കൂട്ടായി ‘കേരള ടൂറിസം മൊബൈല് ആപ്പ്’: പുറത്തിറക്കി മോഹന്‍ലാല്


വിദ്യാഭ്യാസം – എന്. സാനു\nCategory Archives: വിദ്യാഭ്യാസം\nഞാൻ പോകുന്നിടത്തോക്കെ എന്താ അമ്പിളിമാമനും വരുന്നേ?\nകഴിഞ്ഞ ദിവസം അയല് വീട്ടിലെ ആഭക്കുട്ടി ചോദിച്ചു.\n“മാമാ, നമ്മള് പോകുന്നിടത്തൊക്കെ ചന്ദ്രനും വരുമല്ലോ, അല്ലേ?”\nആഭ മാത്രമല്ല, കൂടെ നന്ദു, നജ്മ, ജിസ്മ, ബാലു എന്നിവരും ഉണ്ട്. അവരുടെ ഇടയിൽ വലിയ തര്‍ക്കം നടക്കുകയാണ്.\n“നന്ദു പറയുന്നു രണ്ട് ചന്ദ്രനുണ്ടെന്ന്. അവൻ അമ്മ വീട്ടിൽ പോയപ്പോ അവിടെ ചന്ദ്രനെ കണ്ടു. ഇവിടെ വന്നപ്പോ ഇവിടെയും കണ്ടു. രണ്ട് ചന്ദ്രന്മാരുണ്ടോ മാമാ?”\nആഭ നാലിലാണ് പഠിക്കുന്നത്. നന്ദു മൂന്നിലും.\n“എന്നിട്ട് ആഭ എന്ത് പറഞ്ഞു?”\n”ഞാൻ പറഞ്ഞു, നമ്മള് പോകുന്നിടത്തൊക്കെ ചന്ദ്രനും വരുന്നതാണ്, അല്ലാതെ രണ്ട് ചന്ദ്രനില്ല എന്ന്.”\n“അങ്ങനാണെങ്കിൽ ഞാൻ അമ്മവീട്ടിൽ പോയപ്പോ ചന്ദ്രൻ അവിടെ വന്നു. അന്ന് തന്നെ ആഭ ഇവിടെ ചന്ദ്രനെ കണ്ടു. രണ്ട് ചന്ദ്രനില്ലങ്കിൽ പിന്നെങ്ങനെ രണ്ട് സ്ഥലത്ത് ചന്ദ്രനെ കാണും?” നന്ദു വിട്ടുകൊടുക്കുന്നില്ല.\nതര്‍ക്കം മുറുകുകയാണ്. ജിസ്മയും ബാലുവും ഇടപെടാതെ നില്ക്കുന്നത് കണ്ട് ഞാൻ ചോദിച്ചു\nഎന്താ നിങ്ങടെ അഭിപ്രായം?\n“രണ്ട് ചന്ദ്രനില്ല എന്ന് എനിക്കറിയാം. പക്ഷേ….”\n“അത്, ചന്ദ്രനൊന്നേയുള്ളു. എന്നാൽ നമ്മൾ പോകുന്നിടത്തൊക്കെ കാണാനും പറ്റും. അതിന്റെ കാരണം എത്ര ആലോചിച്ചിട്ടും പിടി കിട്ടിയില്ല.”\nജിസ്മയാണ് പറഞ്ഞുതുടങ്ങിയത്. അവള് ആറാം ക്ലാസ്സിലാണ്. വല്യ പഠിത്തക്കാരിയാണ്. “എന്താ ഒരു പക്ഷേ?”\n“മാത്രമല്ല, നമ്മള് ബസ്സിലും മറ്റും യാത്ര ചെയ്യുമ്പോൽ ചന്ദ്രൻ നമ്മുടെ കൂടെ വരുന്നതായി തോന്നും.”\nബാലു പറഞ്ഞു. ബാലു ഏഴാം ക്ലാസ്സിലാണ്. പഠിത്തത്തിൽ ഉഴപ്പനാണെന്ന് അവന്റെ അമ്മ ഏപ്പോഴും പരാതി പറയും. എന്നാൽ കളിയിലും മറ്റ് പ്രവൃത്തികളിലും അവൻ എല്ലാവരെക്കാളും മിടുക്കനാണ്.\n“ചിലപ്പോ, അമ്പിളിമാമനും ബസ്സിൽ കയറി നമ്മുടെ പിറകേ വരുന്നതാകും.”\nനന്ദുവാണ് അത് പറഞ്ഞത്. അത് കേട്ടതും എല്ലാവരും ചിരിയായി. നന്ദു പിണങ്ങി.\n“ശരി. ആരും തര്‍ക്കിക്കേണ്ട.” ഞാൻ രംഗം ശാന്തമാക്കി.\n“നമ്മള് യാത്ര ചെയ്യുമ്പോള് ചന്ദ്രൻ കൂടെ വരുന്നതായി മാത്രമല്ല, മരങ്ങളും മറ്റും പിന്നോട്ട് സഞ്ചരിക്കുന്നതായും തോന്നുന്നില്ലേ? ഇങ്ങനെയുള്ള തോന്നലുകള് എങ്ങനെയാണ് ഉണ്ടാകുന്നത് എന്ന് നോക്കാം. അതിനായി നമുക്ക് ഒരു ചെറിയ പരീക്ഷണം നടത്താം. നിങ്ങൾ വരൂ, നമുക്ക് പുറത്ത് ആ മൈതാനത്തേയ്ക്ക് പോകാം.”\nഞാൻ കുട്ടികളുമായി മൈതാനത്ത്, വളർന്നുനില്ക്കുന്ന വാകമരത്തിന്റെ മുന്നിലെത്തി. ആഭയെ മരത്തിന് മുന്നിൽ ഏകദേശം ഒരു മീറ്റര് അകലത്തിലായി നിര്‍ത്തി.\n“മരം നേരെ മുന്നിൽ കാണാൻ കഴിയുന്നുണ്ടോ?” -ഞാൻ ചോദിച്ചു.\n“ഇനി, ആഭ രണ്ട് ചുവട് വലത്തേക്ക് നീങ്ങി നില്ക്കൂ …”\nആഭ രണ്ടു ചുവട് വലത്തേക്ക് നീങ്ങി നിന്നു.\n“ഇപ്പോള് മരം നേരെ മുന്നിൽ കാണാൻ കഴിയുന്നുണ്ടോ?”\n“ഇല്ല, തല അല്പം തിരിച്ചാലേ കാണാൻ പറ്റൂ.”\n“ശരി, ആഭ അഞ്ചു ചുവടുകൂടി വലത്തേയ്ക്ക് നീങ്ങി നില്ക്കൂ …”\nആഭ അഞ്ച് ചുവടുകൂടി നീങ്ങി നിന്നു.\n“ഇപ്പോൾ ആഭയ്ക്ക് മരം കാണണമെങ്കില് എത്രമാത്രം തിരിയണം?”\n“തല മാത്രം പോരാ, ശരീരം മൊത്തത്തിൽ തിരിച്ച് നോക്കണം.”\n“ശരി. ആഭ പഴയ സ്ഥാനത്ത്, മരത്തിനു് മുന്നിലായി വന്നു നില്ക്കൂ ..നന്ദുവും ജിസ്മയും ബാലുവും ആഭക്ക് പിറകിലായി അകലമിട്ട് ഒരേ വരിയിലായി നില്‍ക്കൂ ..”\nഞാൻ അവരെ ആഭയ്ക്ക് പിറകിലായി ഏകദേശം 15മീറ്റര് വീതം അകലത്തിൽ പിറകിൽ പിറകിലായി നിര്‍ത്തി.\nഇപ്പോള് മരവും കുട്ടികളും ഒരേ നേര് രേഖയിലാണ് നില്ക്കുന്നത്.\n“എല്ലാവര്‍ക്കും നേരെ മുന്നിലായി മരം കാണാൻ കഴിയുന്നുണ്ടോ?”\n“ഇനി എല്ലാവരും 10 ചുവട് വീതം വലത്തേക്ക് നീങ്ങി നില്‍ക്കൂ….”\nഅവരെല്ലാം നിന്നിടത്തുനിന്നും 10 ചുവടുവീതം നീങ്ങി നിന്നു.\n“നേരെ മുന്നോട്ട് നോക്കിയാൽ മരം കാണാൻ പറ്റുന്നുണ്ടോ?”\n“ഇല്ല” മരത്തിനടുത്ത് നിന്ന ആഭ പറഞ്ഞു.\n“ഇല്ല” ആഭയ്ക്ക് പിറകിൽ നിന്ന നന്ദു പറഞ്ഞു.\n“അല്പം കാണാം” നന്ദുവിന് പിറകിൽ നിന്ന ജിസ്മ പറഞ്ഞു.\n“കാണാം.” ഏറ്റവും പിറകിൽ നിന്ന ബാലു പറഞ്ഞു.\n“ഇനി എല്ലാവരും മരത്തിന് നേരെ തിരിഞ്ഞ് നോക്കൂ ….”\nഅവരെല്ലാം നിന്നിടത്തുനിന്നും മരത്തിന് നെരെ തിരിഞ്ഞു.\n“എല്ലാവരും ആദ്യം നിന്നിടത്തുനിന്നും ഒരേ ദൂരമല്ലേ നീങ്ങിയത്?”\n“എന്നിട്ടും ഓരോരുത്തര്‍ക്കും മരം കാണണമെങ്കിൽ പലരീതിയിൽ തിരിയേണ്ടി വന്നു, അല്ലേ?”\n“ആരാണ് മരത്തിന് ഏറ്റവും അടുത്ത് നിന്നത്?”\n“ആരാണ് ഏറ്റവും കൂടുതല് തിരിഞ്ഞത്?”\n“ആരാണ് മരത്തിൽ നിന്നും ഏറ്റവും അകലെ നിന്നത്?”\n“ആരാണ് ഏറ്റവും കുറവ് തിരിഞ്ഞത്?”\n“ഇതിൽ നിന്നും എന്ത് മനസ്സിലായി?”\n“കൂടുതല് അടുത്തുള്ളവര് മരം കാണുന്നതിന് കൂടുതല് തിരിഞ്ഞു. ആകലെയുള്ളവര് കുറച്ചും.”\nജിസ്മ ഒരു ശാസ്ത്രജ്ഞയെ പോലെ പറഞ്ഞു.\n“അതായത്, സഞ്ചരിച്ചുകൊണ്ടിരിക്കുമ്പോള്, നാം വീക്ഷിക്കുന്ന ഒരു വസ്തുവിന്റെ കോണീയദൂരം വ്യത്യാസപ്പെടുന്നതായി അനുഭവപ്പെടും. ഈ വ്യത്യാസം വസ്തുവിലേക്കുള്ള ദൂരം കൂടും തോറും കുറഞ്ഞ് കുറഞ്ഞ് വരും.”\nഞാൻ എല്ലാവരുടേയും മുഖത്തേക്ക് നോക്കി. ഞാൻ പറഞ്ഞത് കേട്ട് ആഭയും നന്ദുവും വായുംപൊളിച്ച് നില്ക്കുകയാണ്. അവര്‍ക്ക് ഞാൻ പറഞ്ഞത് അങ്ങോട്ട് പൂര്‍ണ്ണമായും ബോധിച്ചിട്ടില്ല.\n“ഒരു കാര്യം ചെയ്യാം. നമുക്ക് വീട്ടിൽ പോയി, നാം ചെയ്ത കാര്യങ്ങള് ഒന്ന് വരച്ചുനോക്കാം.”\nവീട്ടിലെത്തി. ആദ്യം ചെറിയ ഒരു വിശദീകരണം നൽകി.\n“നമ്മള് കാറിലോ ബസ്സിലോ യാത്രചെയ്യുമ്പോള് പുറത്തുള്ള വസ്തുക്കളൊക്കെ ചലിക്കുന്നതായി തോന്നുമല്ലോ.”\n“ശരി, നമ്മള് സഞ്ചരിക്കുന്ന റോഡിന്റെ വശത്ത് ഒരു മരമുണ്ടെന്ന് കരുതുക. ആദ്യം നമ്മള് അതിനെ മുന്നിലായി കാണും. പീന്നീട് അതിനെ കാറിന്റെ വശത്തായും തുടര്‍ന്ന് പിറകിലായും കാണും. അതായത് നമ്മളെ അപേക്ഷിച്ച് മരത്തിന്റെ സ്ഥാനം മാറി മാറി വരുന്നു. മരത്തെ കാണണമെങ്കിൽ നമുക്ക് തിരിഞ്ഞ് തിരിഞ്ഞ് നോക്കേണ്ടി വരുന്നു. ശരിയല്ലേ.”\n“അതായത് മരത്തെ നമ്മള് കാണുന്നതിന്റെ കോണളവ് മാറിമാറി വരുന്നു. ഒരു വസ്തുവിനെ നമ്മള് കണ്ടുകൊണ്ടിരിക്കുമ്പോൾ, നമ്മുടെ വീക്ഷണകോണിൽ അതുണ്ടാക്കുന്ന മാറ്റം മൂലമാണ് സഞ്ചരിക്കുന്നതായ ഒരു ബോധം നമ്മിൽ ഉണ്ടാകുന്നത്. മനസ്സിലായോ?\n“ഉം.” ഏതാണ്ട് കാര്യങ്ങള് ശരിയായി വരുന്നതായി എനിക്കും തോന്നി.\n“പക്ഷേ ചന്ദ്രന്റെ കാര്യം?”\nജിസ്മയാണ് ചോദിച്ചത്. അവള് ഒരു തിടുക്കക്കാരിയാണ്.\n“നിക്കട്ടെ, ഇതൊന്ന് പറഞ്ഞ് തീര്‍ക്കട്ടെ.”\nഅവള്‍ക്ക് അല്പം മുഷിയുന്നുണ്ടെന്ന് എനിക്ക് മനസ്സിലായി. എങ്കിലും ഞാൻ തുടര്‍ന്നു.\n“നമ്മളും വസ്തുവും തമ്മില് വളരെ അടുത്താണെങ്കില് സഞ്ചാര ദിശയിലുണ്ടാകുന്ന കോണീയ വ്യത്യാസം വളരെ കൂടുതലായിരിക്കും. വസ്തുവുമായുള്ള അകലം കൂടുംതോറും സഞ്ചാര ദിശയിലുണ്ടാകുന്ന കോണീയ വ്യത്യാസം കുറഞ്ഞുകുറഞ്ഞു വരും. ഈ ചിത്രം നോക്കൂ, നിങ്ങള്‍ക്ക് ഈ കാര്യം പെട്ടന്ന് ബോധ്യപ്പെടും.”\nഞാൻ അവരെ ഒരു ചിത്രം വരച്ചു കാണിച്ചു.\n“നമ്മള് ബസ്സിലും മറ്റും സഞ്ചരിക്കുമ്പോൾ അടുത്തുള്ള വസ്തുക്കള് പെട്ടന്ന് പിന്നിലായി പോകും. എന്നാൽ അകലെയുള്ള വസ്തുക്കളെ കൂടുതൽ നേരം കാണാൻ കഴിയും, ശ്രദ്ധിച്ചിട്ടില്ലേ? അതിന് കാരണവും ഇതാണ്.”\n“പക്ഷേ ….” ജിസ്മ എന്തോ പറയാൻ തുടങ്ങി.\n“ചന്ദ്രന്റെ കാര്യമല്ലേ?” പറഞ്ഞുതീരുന്നതിനു മുമ്പ് ഞാൻ ചോദിച്ചു. എല്ലാവരും ചിരിച്ചു.\n“അതിന് മുമ്പ് ഒരു ക്വിസ് ചോദ്യം ചോദിക്കാം. ഭൂമിയിൽ നിന്നും ചന്ദ്രനിലേക്കുള്ള ദൂരം എത്രയാണ്?”\n“മൂന്ന് ലക്ഷത്തി എണ്‍പത്തിനാലായിരം കിലോമീറ്റര്.”\nജിസ്മ ചാടിക്കയറി ഉത്തരം പറഞ്ഞു. ഞാൻ മുമ്പേ പറഞ്ഞില്ലേ, അവള് വലിയ പഠിത്തക്കാരിയാണ്.\n“ശരിയാണ്. ഏകദേശം മൂന്നു ലക്ഷത്തി എണ്‍പത്തിനാലായിരം കിലോമീറ്റര്. ഭൂമിയിൽ നാം സഞ്ചരിക്കുന്ന ദൂരത്തെ അപേക്ഷിച്ച് ഇത് വളരെ വളരെ വലിയ ദൂരമാണ്. ഇത്രയും വലിയ ദൂരം മൂലം നമ്മുടെ സഞ്ചാരദിശയിൽ ചന്ദ്രനുണ്ടാക്കുന്ന കോണീയ വ്യത്യാസം തീരെ കുറവായിരിക്കും. ഏതാണ്ട് പൂജ്യംതന്നെ എന്നു പറയാം. അതിനാൽ നമ്മുടെ സഞ്ചാരത്തിനിടയില് എവിടെനിന്ന് നോക്കിയാലും ചന്ദ്രനെ ഒരേ സ്ഥാനത്തു കാണാം. ചന്ദൻ നമ്മെ വിട്ടു പിരിയാതെ പിന്തുടരുകയാണ് എന്നാണ് നമുക്ക് തോന്നുക.” ഞാൻ എല്ലാവരെയും മാറിമാറി നോക്കി. കുട്ടികള് ജിജ്ഞാസയോടെ കേട്ടിരിക്കുകയാണ്. ആഭയ്ക്കും നന്ദുവിനും വല്ലതും മനസ്സിലാകുന്നുണ്ടോ ആവോ?\n“മറ്റൊരു വിധത്തിൽ പറഞ്ഞാൽ, നാം യാത്ര ചെയ്യുമ്പോള് ഏതാനും കിലോമീറ്റര് അകലെയുള്ള ഒരു മല, വളരെ നേരം നമ്മുടെ കാഴ്ചയിൽതന്നെ ഉണ്ടാകും. അപ്പോള് ലക്ഷക്കണക്കിന് കിലോമീറ്റര് അകലെയുള്ള ചന്ദ്രൻ നമ്മളുടെ കാഴ്ചയിൽ നിന്നും മാറുകയേ ഇല്ല. എവിടെ പോയാലും ഓരേ കോണീയ ദിശയിൽ ചന്ദ്രനെ കാണാൻ സാധിക്കുന്നു. അപ്പോള്, ചന്ദ്രനും നമ്മോടൊപ്പം സഞ്ചരിക്കുന്നതായി നമ്മളുടെ തലച്ചോര് നമ്മെ തെറ്റിദ്ധരിപ്പിക്കുന്നു.”\nഒരു നിശബ്ദത പടര്‍ന്നു. എല്ലാവരും മനസ്സിൽ ചന്ദ്രനിലേക്കുള്ള ദൂരം കണക്കുകൂട്ടുകയാണെന്ന് തോന്നി.\n“ചുരുക്കി പറഞ്ഞാൽ, രണ്ട് ചന്ദ്രനുമില്ല, ചന്ദ്രൻ നമ്മോടൊപ്പം സഞ്ചരിക്കുന്നുമില്ല. ചന്ദ്രനിലേക്കുള്ള ദൂരക്കൂടുതൽ മൂലം നമ്മുടെ തലച്ചോര് സൃഷ്ടിക്കുന്ന ഒരു നാടകമാണ് നമ്മളോടൊപ്പമുള്ള ചന്ദ്രന്റെ ഈ നടത്തം.\n2019 ഫെബ്രുവരി 2-ാം ലക്കം യുറീക്കയിൽ പ്രസിദ്ധീകരിച്ചത്.\nPosted byN Sanu ഫെബ്രുവരി 13, 2019 മാര്‍ച്ച് 6, 2019 Posted inലേഖനം,വിദ്യാഭ്യാസംമുദ്രകള്:എന്തുകൊണ്ട്,ചന്ദ്രൻ,featured,Moon,Why moon follow me2 കമന്റുകൾ on ഞാൻ പോകുന്നിടത്തോക്കെ എന്താ അമ്പിളിമാമനും വരുന്നേ?\nPosted byN Sanu ജൂണ് 28, 2018 മേയ് 4, 2019 Posted inലേഖനം,വിദ്യാഭ്യാസംമുദ്രകള്:Assignment,അസൈന്‍മെന്റ്,അസൈൻമെന്റ് ഘട്ടങ്ങള്,ക്ലാസ്സ് പ്രവര്‍ത്തനം,നിരീക്ഷണം,പഠന പ്രവര്‍ത്തനം,പഠന പ്രോജക്ടുകള്,പഠനസഹായി,പ്രോജക്ട്,പ്രോജക്ട് ഘട്ടങ്ങൾ,വിദ്യാര്‍ത്ഥികള്‍ക്ക് പ്രോജക്ട്,സന്ദര്‍ശനം,സര്‍വ്വേ,സെമിനാര്,സ്കൂള്,case study,featured,how to do projects,project,project guide,project help,project in school,project steps,school,student,student project,study project11 കമന്റുകൾ on ഒരു പഠനപ്രോജക്ട് എങ്ങനെ നിര്‍വ്വഹിക്കാം


“ഗൗരിയമ്മ കേരള ചരിത്രത്തിൻറെ ഭാഗം’: അനുശോചിച്ച് വി.എസ് അച്യുതാനന്ദൻ – Nerariyan | News\n“ഗൗരിയമ്മ കേരള ചരിത്രത്തിൻറെ ഭാഗം’: അനുശോചിച്ച് വി.എസ് അച്യുതാനന്ദൻ\nകേരള ചരിത്രത്തിൻറെ ഭാഗമായിരുന്നു ഗൗരിയമ്മയെന്നും വി.എസ് പറഞ്ഞു.\nകെ.ആർ ഗൗരിയമ്മയുടെ നിര്യാണത്തിൽ ആദരാഞ്ജലികൾ അർപ്പിച്ച് മുൻമുഖ്യമന്ത്രിയും മുതിർന്ന സിപിഎം നേതാവുമായ വി.എസ്. അച്യുതാനന്ദൻ. അതീവ ദുഃഖത്തോടെയാണ് മരണ വാർത്ത കേട്ടതെന്നും കേരള ചരിത്രത്തിൻറെ ഭാഗമായിരുന്നു ഗൗരിയമ്മയെന്നും വി.എസ് പറഞ്ഞു.\nഗൗരിയമ്മയുടെ നിര്യാണ വാർത്ത അതീവ ദുഃഖത്തോടെയാണ് ശ്രവിച്ചത്. കേരളവും അങ്ങനെതന്നെയാവും. കേരളത്തിൽ പാർട്ടി കെട്ടിപ്പടുക്കുന്നതിൽ നിർണായക പങ്കുവഹിച്ച ഗൗരിയമ്മ കേരള ചരിത്രത്തിൻറെ തന്നെ ഭാഗമാണ്.\nവ്യക്തിപരമായി ഏറെ അടുപ്പം പുലർത്തിയിരുന്ന ഗൗരിയമ്മയുടെ നിര്യാണത്തിൽ അഗാധമായ ദുഃഖവും അനുശോചനവും രേഖപ്പെടുത്തുന്നു. അന്തിമാഭിവാദനങ്ങൾ.\nTags: .v s achuthanandanകെ.ആർ ഗൗരിയമ്മവി.എസ്. അച്യുതാനന്ദൻ\nഗൗരിയമ്മയുടെ വിയോഗം പുരോഗമന പ്രസ്ഥാനങ്ങൾക്ക് കനത്ത നഷ്ടം: സിപിഐ എം


'അമ്മയാണെന്ന് തെളിയിക്കുന്ന രേഖ വേണം'; കൊല്ലത്ത് അമ്മയ്ക്കും മകനുമെതിരെ സദാചാര ആക്രമണം\nകൊല്ലം പരവൂരില് അമ്മയ്ക്കും മകനുമെതിരെ സദാചാര ഗുണ്ടാ ആക്രമണം. തിങ്കളാഴ്ച വൈകിട്ട് തെക്കുംഭാഗം ബീച്ചില്‍വെച്ചാണ് ഏഴുകോണ് ചീരങ്കാവ് കണ്ണങ്കര തെക്കതില് സജ്‌ന മന്‍സിലില് ഷംല, മകന് സാലു എന്നിവര്‍ക്കെതിരെ സദാചാര ആക്രമണം ഉണ്ടായത്.\nഷംലയുടെ ചികിത്സയ്ക്കായി തിരുവനന്തപുരം മെഡിക്കല് കോളേജില് പോയി തിരികെ വരുമ്പോഴാണ് ആക്രമണം ഉണ്ടായത്. ഭക്ഷണം കഴിക്കുന്നതിനായി തെക്കുംഭാഗം ബീച്ച് സൈഡില് കാര് നിര്‍ത്തിയിടുകയായിരുന്നു. ഇവര്‍ക്ക് നേരെ ആക്രോശിച്ച് എത്തിയ ആള് അസഭ്യം പറയുകയും കമ്പിവടി ഉപയോഗിച്ച് കാര് അടിച്ചു തകര്‍ക്കുകയുമായിരുന്നെന്ന് ഷംല പറഞ്ഞു.\nവാഹനത്തില്‍നിന്ന് പുറത്തിറങ്ങിയ മകനെയും ഇയാള് കമ്പിവടി ഉപയോഗിച്ച് ആക്രമിക്കുകയായിരുന്നു. തടയാനെത്തിയ ഷംലയ്ക്കും മര്‍ദ്ദനമേറ്റു. അമ്മയാണെന്ന് തെളിയിക്കുന്ന രേഖ കാണിക്കണമെന്ന് അക്രമി ആവശ്യപ്പെട്ടതായും ഷംല പറഞ്ഞു.\nതങ്ങള്‍ക്കെതിരെ ഉണ്ടായ ആക്രമണത്തില് കണ്ടുനിന്നവര് പോലും ഇടപെട്ടില്ലെന്നും ഷംല പറയുന്നു. തങ്ങള് ആ നാട്ടുകാരല്ലെന്നും മര്‍ദ്ദിച്ചയാളെ അറിയില്ലെന്നും അയാളുമായി യാതൊരു മുന്‍വൈരാഗ്യവുമില്ലെന്നും ഷംല പറയുന്നു.\n'വിശന്നിട്ടാണ് അവിടെ വെച്ച് ഭക്ഷണം കഴിക്കാന് തീരുമാനിച്ചത്. എന്നിട്ട് ഭക്ഷണം കഴിക്കാന് പോലുമായില്ല. ഭര്‍ത്താവ് ജോലി സംബന്ധമായ ആവശ്യത്തിന് മറ്റൊരു സ്ഥലത്താണ്. എന്റെ ചികിത്സയുടെ കാര്യങ്ങള്‍ക്ക് എന്റെ മകനാണ് കൊണ്ടു പോകുന്നത്. വനിതാ കമ്മീഷനും മുഖ്യമന്ത്രിക്കും പരാതി നല്‍കും,' ഷംല പറഞ്ഞു.\nഇരുവരും പരവൂര് പൊലീസില് എത്തി പരാതി നല്‍കി. പ്രതിയ്ക്കായി തെരച്ചില് നടത്തിയെങ്കിലും കണ്ടെത്താനായില്ല. പ്രതിക്കായി അന്വേഷണം ഊര്‍ജിതമാക്കിയതായി പൊലീസ് അറിയിച്ചു.\nഅതേസമയം ഷംലയ്ക്കും മകനുമെതിരെ തെക്കുംഭാഗം സ്വദേശിയായ യുവതി പരവൂര് പൊലീസില് പരാതി നല്‍കി. ആടിനെ കാറിടിച്ചത് ചോദ്യം ചെയ്തപ്പോള് സഹോദരനെ മര്‍ദ്ദിച്ചുവെന്ന് കാണിച്ചാണ് പരാതി നല്‍കിയത്. എന്നാല് ഈ ആരോപണം ശരിയല്ലെന്ന് ഇന്‍സ്‌പെക്ടര് എ. നിസാര് പറഞ്ഞു.


രണ്ട് മക്കള്‍ക്ക് വിഷം കൊടുത്തു കൊന്നു ; ഭര്‍ത്താവ് ഭാഗ്യവശാല് രക്ഷപ്പെട്ടു ; കാമുകന് വേണ്ടി ക്രൂരത ചെയ്ത യുവതി അറസ്റ്റില്,mother killed two childrenkeralaonlinenews.com | Malayalam news, kerala news, onlinenews,\nTuesday May 21st, 2019 - 2:20:pm\nരണ്ട് മക്കള്‍ക്ക് വിഷം കൊടുത്തു കൊന്നു ; ഭര്‍ത്താവ് ഭാഗ്യവശാല് രക്...\nരണ്ട് മക്കള്‍ക്ക് വിഷം കൊടുത്തു കൊന്നു ; ഭര്‍ത്താവ് ഭാഗ്യവശാല് രക്ഷപ്പെട്ടു ; കാമുകന് വേണ്ടി ക്രൂരത ചെയ്ത യുവതി അറസ്റ്റില്\nPublished: Monday3September 2018 07:04:46 AM\nകാമുകനൊപ്പം ജീവിക്കാന് സ്വന്തം മക്കളെ വിഷം നല്‍കി കൊലപ്പെടുത്തി ഒരമ്മ. തമിഴ്‌നാട്ടിലാണ് സംഭവം. ഭര്‍ത്താവിനേയും വിഷം കൊടുത്ത് കൊല്ലാന് ശ്രമിച്ചെങ്കിലും ഭാഗ്യം കൊണ്ടു മാത്രം രക്ഷപ്പെടുകയായിരുന്നു. ചെന്നൈയിലെ കുണ്ടൂരിലാണ് സംഭവം.\nഅഭിരാമി (25) ആണ് കുട്ടികളെ വിഷം കൊടുത്ത് കൊലപ്പെടുത്തിയത്. വീടിന് സമീപത്തെ ബിരിയാണി കടയില് ജോലി ചെയ്യുന്ന സുന്ദരം എന്ന യുവാവിനൊപ്പം ഒളിച്ചോടുന്നതിന് വേണ്ടിയാണ് അഭിരാമി മക്കളെ ഇല്ലാതാക്കിയത്.\nഭര്‍ത്താവും മക്കളും ഒരു ബുദ്ധിമുട്ടാകുമെന്ന ചിന്തയാണ് ക്രൂരതയ്ക്ക് പിന്നില്. യുവതിയും കാമുകനും പോലീസ് പിടിയിലായി. ഇവര്‍ക്കെതിരെ വിവിധ വകുപ്പുകള് ചേര്‍ത്ത് കേസ് രജിസ്റ്റര് ചെയ്തതായി പോലീസ് അറിയിച്ചു .\nRead more topics: mother, killed, child , lover\nmother killed two children\nഒന്നരവയസുകാരിയുടെ കൊലപാതകം; അച്ഛന് ക്രിമിനല് പശ്ചാത്തലം ഉള്ള ആളെന്ന് റിപ്പോർട്ട്


മനോഹരമായി പാടി മോഹന്‍ലാല്; ഡ്രാമയിലെ പ്രമോ ഗാനം കാണാം -\nHome Film മനോഹരമായി പാടി മോഹന്‍ലാല്; ഡ്രാമയിലെ പ്രമോ ഗാനം കാണാം\nചലച്ചിത്ര ആസ്വാദകര് ഏറെ ആകാംഷയോടെ കാത്തിരിക്കുന്ന ചിത്രമാണ് മോഹന്‍ലാല് നായകനായെത്തുന്ന ‘ഡ്രാമ’. ചിത്രത്തിന്റെ പുതിയ പ്രമോ ഗാനം പുറത്തുവിട്ടിരിക്കുകയാണ് അണിയറപ്രവര്‍ത്തകര്. മലയാളത്തിന്റെ സൂപ്പര്‍സ്റ്റാര് മോഹന്‍ലാല് തന്നെ പാടിയ ഗാനമാണ് നവമാധ്യമങ്ങളില് ശ്രദ്ധേയമായിക്കൊണ്ടിരിക്കുന്നത്. ഏറെ നാളുകള്‍ക്ക് ശേഷം മോഹന്‍ലാല് സിനിമയ്ക്കുവേണ്ടി പാടുന്നു എന്ന പ്രത്യേകതയും ഗാനത്തിനുണ്ട്. ‘പണ്ടാരോ ചൊല്ലീട്ടില്ലേ…’ എന്നു തുടങ്ങുന്ന ഗാനമാണ് അണിയറപ്രവര്‍ത്തകര് പുറത്തുവിട്ടിരിക്കുന്നത്. ഗാനത്തില് ലൊക്കേഷന് കാഴ്ചകളും ഉള്‍പ്പെടുത്തിയിട്ടുണ്ട്.


Warangal Tourism, Travel Guide & Tourist Places in Warangal-NativePlanet Malayalam\nഹോം » സ്ഥലങ്ങൾ» വാറങ്കല്\nഭൂതകാലത്തിന്‍റെ കഥകളുമായി വാറങ്കല്\nതെലങ്കാനയിലെ പ്രശസ്തമായ നഗരമാണ് വാറങ്കൽ. എ.ഡി 12 മുതല് 14 വരെ കാക്കാത്തിയ രാജവംശത്തിന്‍െറ ആസ്ഥാനമായിരുന്ന ഇവിടം വളരുന്ന വ്യവസായ നഗരവും സാംസ്കാരിക കേന്ദ്രവുമാണ്. ഒറ്റക്കല്ലില് കത്തിയെടുത്ത ഒരു ചെറുകുന്ന് സ്ഥിതി ചെയ്യുന്ന സ്ഥലമായതിനാല് ഇവിടം മുന്‍കാലത്ത് ഒരുഗുഗല്ലു (ഒരു കല്ല് എന്ന് മലയാളം) എന്നും ഏകശിലാനഗരം എന്നും അറിയപ്പെട്ടിരുന്നു. ഹനമകൊണ്ട്, കാസിപേട്ട എന്നീ നഗരങ്ങളും അടങ്ങിയതാണ് വാറങ്കല് ജില്ല.\nകല്ലില്‍കൊത്തിയെടുത്ത അനേകം പൗരാണിക നിര്‍മിതികളാണ് വാറങ്കലിലെ പ്രധാന കാഴ്ചകള്. വാറങ്കല് കോട്ടയാണ് ഇതില് പ്രധാനം. കാക്കാത്തിയ വംശത്തിലെ പ്രോല രാജയാണ് ഈ നഗരം നിര്‍മിച്ചതെന്നാണ് ചരിത്രം. കാക്കാത്തിയ രാജാക്കന്‍മാരുടെ കാലത്ത് പ്രദേശം സാംസ്കാരിക പരമായും ഭരണപരമായും ഔന്നത്യം പ്രാപിച്ചിരുന്നുവെന്നത് പ്രശസ്ത ഇറ്റാലിയന് സഞ്ചാരിയായിരുന്ന മാര്‍ക്കോപോളോയുടെ യാത്രകുറിപ്പുകളില് നിന്നും വായിച്ചെടുക്കാം. ഒരു മില്യണില് താഴെ മാത്രം ജനസംഖ്യയുള്ള വാറങ്കലുകാരുടെ പ്രധാന വരുമാനമാര്‍ഗം കൃഷിയാണ്. അരിക്ക് പുറമെ ചുവന്നമുളക്, ടുബാക്കോ,കോട്ടണ് തുടങ്ങിയവയും ഇവിടെ ധാരാളമായി കൃഷി ചെയ്യുന്നുണ്ട്.\nപ്രതാപരുദ്രയാണ് അവസാനത്തെ കാക്കാത്തിയ രാജവംശത്തിലെ അവസാനത്തെ രാജാവ്. ഇദ്ദേഹത്തെ യുദ്ധത്തില് പരാജയപ്പെട്ട ശേഷം അമ്പത് വര്‍ഷത്തോളം മുസുംറി നായക്കുമാരാണ് നഗരം ഭരിച്ചിരുന്നത്. നായക്ക്വംശത്തിലെ പ്രധാനികള് തമ്മിലുള്ള ശത്രുതയും വഴക്കും മറ്റുംമൂലം അമ്പത് വര്‍ഷമാണ് ഇവരുടെ ഭരണം നിലനിന്നത്. തുടര്‍ന്ന് ബ്രാഹ്മണന്‍മാര് ഭരണം ഏറ്റെടുത്തു. പിന്നീട് ഗൊല്‍ക്കൊണ്ട സുല്‍ത്താനേറ്റിന്‍െറ ഭാഗമായ വാറങ്കല് 1687ല് ഒൗറംഗസേബ് പിടിച്ചെടുത്തു.\n1724ല് മഹാരാഷ്ട്രയുടെയും കര്‍ണാടകയുടെയും ചില ഭാഗങ്ങള് ചേര്‍ത്ത് രൂപവത്കരിച്ച ഹൈദരാബാദ് സംസ്ഥാനത്തിന്‍െറ ഭാഗമായി വാറങ്കല് മാറി. 1948 ല് ഹൈദരാബാദ് ഇന്ത്യന് സംസ്ഥാനമായി മാറി. 1956ല് വാറങ്കല് അടക്കം തെലുങ്ക് സംസാരിക്കുന്ന ജനപ്രദേശങ്ങള് ചേര്‍ത്ത് ആന്ധ്രാപ്രദേശ് രൂപവത്കരിച്ചു. 12ാം നൂറ്റാണ്ടിന്‍െറ മുമ്പുവരെ വാറങ്കല് കക്കാത്തിപുര എന്നാണ് അറിയപ്പെട്ടിരുന്നത്. 2014ൽ ആന്ധ്രപ്രദേശ് വിഭജിച്ച് തെലങ്കാന രൂപം കൊണ്ടപ്പോൾ വാറങ്കൽ തെലങ്കാനയുടെ ഭാഗമായി മാറി.\nചരിത്രം പങ്കുവെക്കുന്ന സ്മാരകങ്ങളും ശില്‍പ്പചാതുരിയുടെ മകുടോദാഹരണമായ ക്ഷേത്രങ്ങളും വന്യജീവി സങ്കേതവുമാണ് വാറങ്കലിലേക്ക് സഞ്ചാരികളെ ആകര്‍ഷിക്കുന്നത്. ആയിരം തൂണുള്ള ക്ഷേത്രം, പാകല് തടാകം, റോക്ക് ഗാര്‍ഡന് തുടങ്ങിയവയാണ് വാറങ്കലിലെ പ്രമുഖ കാഴ്ചകള്. പദ്മാക്ഷി ക്ഷേത്രത്തിലും ഭദ്രകാളി ക്ഷേത്രത്തിലും നിരവധി ഭക്തര് എത്താറുണ്ട്. വാറങ്കല് പ്ളാനറ്റേറിയം ആണ് മറ്റൊന്ന്. നിരവധി തടാകങ്ങളും പാര്‍ക്കുകളും ഉള്ള ഇവിടവും സഞ്ചാരികളുടെ ഇഷ്ടകേന്ദ്രമാണ്.\nരണ്ട് വര്‍ഷത്തിലൊരിക്കല് വാറങ്കല് ജില്ലയില് നടക്കുന്ന സമ്മക്ക സരളമ്മ ജതാര എന്ന ആദിവാസി ഉല്‍സവത്തില് ഏതാണ്ട് പത്ത് മില്യണ് ആളുകള് ഒരുമിച്ച് കൂടാറുണ്ട്. കുംഭമേളക്ക് ശേഷമുള്ള ഏറ്റവും വലിയ ഉല്‍സവമാണ് ഇത്. കാക്കാതിയ രാജാക്കന്‍മാരുടെ കാലത്ത് അനീതിക്കെതിരെ പോരാടിയ അമ്മയും മകളുമാണ് സമ്മക്കയും സരളമ്മയും. ഇവരുടെ ഓര്‍മ്മപുതുക്കാന് നടത്തുന്ന ഈ ഉല്‍സവം വാറങ്കല് നഗരത്തില് നിന്ന് 120 കിലോമീറ്റര് അകലെ മേദാരം എന്ന വനഗ്രാമത്തിലാണ് നടക്കാറ്.\nഡക്കാന് പീഠഭൂമിയിലെ അവശേഷിക്കുന്ന വനമേഖലയായ ദണ്ഡകാരുണ്യത്തിലെ എതുര്‍നഗര വന്യജീവി സങ്കേതത്തിലാണ് മേദാരം സ്ഥിതി ചെയ്യുന്നത്. ബാതുകമ്മ ഉല്‍സവമാണ് മറ്റൊരു പ്രമുഖ മേള. വനിതകള് ദേവിയെ വിവിധ തരം പൂക്കള്‍കൊണ്ട് പൂജിക്കുന്ന ചടങ്ങാണ് ഇതില് പ്രധാനപ്പെട്ടത്.\nകാണാം വാറങ്കല് ഹോട്ടലുകള്\nസന്ദര്‍ശിക്കാന് പറ്റിയ സമയം വാറങ്കല്\nകാണാം വാറങ്കല് കാലാവസ്ഥ\nഎങ്ങിനെ എത്തിച്ചേരാം വാറങ്കല്\nവാറങ്കലില് നിന്ന് ആന്ധ്രയിലെ പ്രമുഖ നഗരങ്ങളിലേക്ക് സംസ്ഥാന റോഡ് ട്രാന്‍സ്പോര്‍ട്ട് കോര്‍പ്പറേഷന്‍െറ ബസ് സര്‍വീസുണ്ട്. കിലോമീറ്ററിന് നാലുരൂപ മാത്രമാണ് നിരക്ക്. സ്വകാര്യബസുകളും സര്‍വീസ് നടത്തുന്നുണ്ട്.\nരാജ്യത്തെ പ്രമുഖ നഗരങ്ങളിലേക്കുള്ള ട്രെയിനുകള്‍ക്കെല്ലാം വാറങ്കല് റെയില്‍വേ സ്റ്റേഷനില് സ്റ്റോപ്പുണ്ട്. ഇവിടെ നിന്ന് ബസിന്‍െറയോ ഓട്ടോയുടെയോ സഹായം തേടാം.\nഹൈദരാബാദ് അന്താരാഷ്ട്ര വിമാനത്താവളമാണ് ഏറ്റവും അടുത്തുള്ളത്. 163 കിലോമീറ്റര് അകലെയുള്ള ഇവിടെ നിന്ന് 2500 രൂപ മുടക്കിയാല് ടാക്സി ലഭിക്കും.\nവീക്കെന്‍ഡ് ഗെറ്റ് എവേ വാറങ്കല്\n144 km From വാറങ്കല്\n315 km From വാറങ്കല്\n217 km From വാറങ്കല്\n286 km From വാറങ്കല്\n230 km From വാറങ്കല്\nഎല്ലാം കാണാം വാറങ്കല് വീക്കെന്‍ഡ് ഗെറ്റ് എവേ


നവകേരളനിര്‍മിതി : ആശയങ്ങളേക്കാള് ആശങ്കകളേറെ – UKMALAYALEE\nUKMALAYALEE > MALAYALAM NEWS > നവകേരളനിര്‍മിതി : ആശയങ്ങളേക്കാള് ആശങ്കകളേറെ\nMonday 10 September 2018 3:41 AM UTC\nതിരുവനന്തപുരം Sept 10 : പ്രളയത്തില് തകര്‍ന്ന കേരളത്തിന്റെ പുനര്‍നിര്‍മാണത്തിനുള്ള പണം എങ്ങനെ കണ്ടെത്തുമെന്ന കാര്യത്തില് ഇരുട്ടില്‍ത്തപ്പി സര്‍ക്കാര്.\nലോകമെങ്ങുമുള്ള മലയാളികളില്‍നിന്ന് സഹായം തേടുന്നതടക്കമുള്ള നിരവധി ആശയങ്ങള് സര്‍ക്കാര് തലത്തില്‍തന്നെ മുന്നോട്ടുവച്ചിട്ടുണ്ടെങ്കിലും പ്രായോഗികമായ വെല്ലുവിളികളാണ് മുന്നില്‍നിറയെ.\nരൂപയുടെ മൂല്യതകര്‍ച്ചയുണ്ടാക്കിയിട്ടുള്ള പ്രതിസന്ധിമൂലം കേന്ദ്രത്തില്‍നിന്നു കാര്യമായ സഹായം പ്രതീക്ഷിക്കേണ്ടതില്ലെന്നാണു വിദഗ്‌ധര് നല്‍കുന്ന സൂചന. ഇതുമുന്നില്‍കണ്ട് പ്രതിസന്ധി മറികടക്കാന്‍വേണ്ട വിഭവസമാഹരണം എങ്ങനെ നടത്താമെന്ന ആലോചന ശക്‌തമായിട്ടുണ്ട്.\nസാധ്യമായ വിഭവസമാഹരണം നടത്താതെ വീണ്ടും വായ്‌പയെടുത്താല് സംസ്‌ഥാനത്തിന്റെ സാമ്പത്തികനില കൂടുതല് പ്രതിസന്ധിയിലാക്കും. വായ്‌പയെടുക്കാനുള്ള പരിധിയില് ഒരു ശതമാനം വര്‍ധനയാണ് കേരളം ആവശ്യപ്പെട്ടിട്ടുള്ളത്. ഇതനുവദിച്ചാല് സംസ്‌ഥാനത്തിന്റെ റവന്യുകമ്മി 4% ആകും.\nഇതു ധനകാര്യകമ്മിഷന് നല്‍കിയിട്ടുള്ള പരിഗണനാവിഷയങ്ങള്‍ക്ക് എതിരാണ്. അതുകൊണ്ട് കമ്മി വര്‍ധിക്കുന്നത് ധനകാര്യകമ്മിഷന് വിഹിതത്തെ പ്രതികൂലമായി ബാധിക്കുമെന്നാണ് ധനവകുപ്പ് ആശങ്കപ്പെടുന്നത്.\nഅതേസമയം രൂപയുടെ മൂല്യമിടിയുന്നത് പ്രവാസികളയക്കുന്ന പണത്തിന്റെ രൂപത്തില് കേരളത്തില് ചെറിയതോതില് നേട്ടവും ഉണ്ടാക്കുന്നുണ്ട്. വിദേശനാണ്യം സംസ്‌ഥാനത്ത് എത്തുമ്പോള് മൂല്യത്തില് കാര്യമായ വര്‍ധനയുണ്ടാകുന്നുണ്ട്.\nപ്രളയദുരിതാശ്വാസമായി വിദേശത്തുനിന്ന് എത്തുന്ന സഹായത്തിന്റെ മൂല്യത്തിലും വര്‍ധന പ്രതിഫലിക്കും. ഇന്ധനവിലവര്‍ധനയും നികുതിവരവില് വര്‍ധനയുണ്ടാകുന്നുണ്ട്. അതേസമയം ഇതു വിലക്കയറ്റത്തിലൂടെ തിരിച്ചടിയുണ്ടാക്കുമെന്ന ആശങ്കയും ധനവകുപ്പിനുണ്ട്.\nപണം കണ്ടെത്തുന്നതിനു സര്‍ക്കാര് ജീവനക്കാരുടെ ഒരുമാസത്തെ ശമ്പളം വേണമെന്ന് ആവശ്യപ്പെടുന്നതിനുപകരം പുനര്‍നിര്‍മിതിയില് അവരെ ഭാഗമാക്കുന്ന തരത്തിലുള്ള നടപടി വേണമെന്നും സാമ്പത്തികവിദഗ്‌ധര് ചൂണ്ടിക്കാട്ടുന്നു.\nഒരുമാസത്തെ ശമ്പളത്തിനുപകരം ശമ്പളത്തിലും പെന്‍ഷനില്‍നിന്നും അടുത്ത അഞ്ചുവര്‍ഷത്തേക്ക് അഞ്ചുശതമാനം വീതം പിടിക്കുന്നതിനെക്കുറിച്ച് ആലോചിക്കണമെന്നും അവര് ചൂണ്ടിക്കാട്ടുന്നു.\nഇങ്ങനെ ചെയ്‌താല് അഞ്ചുവര്‍ഷം കൊണ്ട് കുറഞ്ഞത് 12,000 കോടി രൂപ സമാഹരിക്കാന് കഴിയും. മാര്‍ച്ചില് 15,000നും 23,000നും ഇടയില് ആളുകള് സര്‍വീസില്‍നിന്ന് വിരമിക്കും. ഇവര്‍ക്ക് ആനുകൂല്യങ്ങള് നല്‍കാനുള്ള ഫണ്ട് എവിടെനിന്ന് ലഭിക്കുമെന്ന കാര്യത്തില് ധനവകുപ്പിന് ധാരണയില്ല.\nഇതെല്ലാം മുന്നില്‍കണ്ടു കാര്യങ്ങളുടെ യഥാര്‍ഥവസ്‌തുത ജീവനക്കാരെ ബോധ്യപ്പെടുത്തി സര്‍ക്കാര് അടിയന്തരമായി ധവളപത്രമിറക്കണമെന്നും ചൂണ്ടിക്കാട്ടപ്പെടുന്നു.\nതദ്ദേശസ്‌ഥാപനങ്ങളുടെ ചുമതലയിലുള്ള വസ്‌തുനികുതി സര്‍ക്കാര് ഏറ്റെടുക്കണമെന്നാണു മറ്റൊരു നിര്‍ദേശം. നികുതിപിരിവില് വന്‍വീഴ്‌ചയാണ് പല തദ്ദേശസ്‌ഥാപനങ്ങളും നടത്തുന്നതെന്ന് സംസ്‌ഥാനധനകാര്യകമ്മിഷന്റെ റിപ്പോര്‍ട്ടുകള് ചൂണ്ടിക്കാട്ടുന്നുണ്ട്.\nഇന്നത്തെ സാഹചര്യത്തില് പ്രളയക്കെടുതി ചൂണ്ടിക്കാട്ടി കുടിശിക പിരിച്ചെടുക്കാനാകും. 1993നു ശേഷം ഇവയില് വര്‍ധന വരുത്തിയിട്ടില്ല. അതില് വര്‍ധന കൂടി വരുത്തിയാല് ഫണ്ട് കണ്ടെത്താനുള്ള മാര്‍ഗവുമാകും.


കോര്‍ബിയനിസം പ്രത്യാശയുടെ രാഷ്ട്രീയം – Azad Online\nകോര്‍ബിയനിസം പ്രത്യാശയുടെ രാഷ്ട്രീയം\nby Azad ജൂണ് 10, 2017 സെപ്റ്റംബര് 16, 2020\nLeaveaComment on കോര്‍ബിയനിസം പ്രത്യാശയുടെ രാഷ്ട്രീയം\nനാം പിന്നിടുന്ന ദശകം വളരെ പ്രധാനമായ രാഷ്ട്രീയ സംഭവവികാസങ്ങളുടേതാണ്. തീവ്ര വലതുപക്ഷം ലോകത്താകെ ശക്തിപ്പെട്ടു എന്നതാണ് രാഷ്ട്രീയാധികാരവുമായി ബന്ധപ്പെട്ടു നാം നിരീക്ഷിച്ചിട്ടുള്ളത്. അങ്ങനെയൊരു ആളിക്കത്തലിലേക്ക് വലതു രാഷ്ട്രീയത്തെ പ്രചോദിപ്പിച്ച പശ്ചാത്തലം ശ്രദ്ധേയമാണ്. ചരിത്രം അവസാനിച്ചുവെന്ന് എത്രതവണ ആവര്‍ത്തിച്ചിട്ടും സോഷ്യലിസ്റ്റാശയങ്ങളുടെ ആകര്‍ഷണീയത കുറഞ്ഞില്ല. ബദലിനുവേണ്ടിയുള്ള അന്വേഷണങ്ങളെ തടയാനായില്ല. മുതലാളിത്ത കടന്നുകയറ്റങ്ങള്‍ക്ക് എതിരായ സമരങ്ങളെ നീര്‍വീര്യമാക്കാനായില്ല. സകലവിധ ചൂഷണങ്ങള്‍ക്കുമെതിരായ ചെറുത്തുനില്‍പ്പും രക്തസാക്ഷിത്വവും വര്‍ദ്ധിച്ചു. പുതിയ ഉണര്‍വ്വും ഉയിര്‍ത്തെഴുന്നേല്‍പ്പും ഏകീകരണവും സജീവമായി.\nനരേന്ദ്ര മോഡിയും റൊണാള്‍ഡ് ട്രംമ്പും അധികാരത്തിലേക്കുയര്‍ന്ന കാലത്തുതന്നെയാണ് ജെറോമി കോര്‍ബിനും ബേണി സാന്റേഴ്‌സും സിപ്രാസും ഇഗ്ലേഷ്യസും മഡൂറയും ചര്‍ച്ച ചെയ്യപ്പെടുന്നത്. അസ്തമിച്ചുവെന്നു കരുതിയ ഇടതുപക്ഷ രാഷ്ട്രീയവും അതിന്റെ മുദ്രാവാക്യങ്ങളും ഉയിര്‍ത്തെഴുന്നേറ്റു. മൂന്നു പതിറ്റാണ്ടിന്റെ ശീതനിദ്രക്കു ശേഷമാണ് ബ്രിട്ടനിലെ ലേബര് പാര്‍ട്ടിയില് തൊഴിലാളി വര്‍ഗ രാഷ്ട്രീയത്തിന്റെ ഐക്കണായി കോര്‍ബിന് കുതിച്ചുയര്‍ന്നത്. ആ വാര്‍ദ്ധക്യം പുതിയ യുവത്വമായി രൂപപ്പെടുകയായിരുന്നു. ആ വെളിച്ചത്തിലാണ് അമേരിക്കന് തെരഞ്ഞെടുപ്പിനെ ബേണി സാന്റേഴ്‌സ് പിടിച്ചു കുലുക്കിയത്. അമേരിക്കയില് കോര്‍ബിയനിസമെന്നാണ് ദി ഗാര്‍ഡിയന് റിപ്പോര്‍ട്ടു ചെയ്തത്.\nഇപ്പോള് യൂറോപ്പ് വീണ്ടും സ്തംഭിച്ചു നില്‍ക്കുന്നു. ആരോഗ്യവും വിദ്യാഭ്യാസവും ഗതാഗതവും സ്വകാര്യ ചൂഷണത്തില്‍നിന്നു വിമുക്തമാക്കി പൊതുമേഖലയുടെ ഭാഗമാക്കി തിരിച്ചുകൊണ്ടുവരുമെന്നു പ്രകടന പത്രികയില് ഉറപ്പു നല്‍കിയ കോര്‍ബിന്റെ ലേബര് പാര്‍ട്ടി രണ്ടു പതിറ്റാണ്ടിനുശേഷം വലിയ മുന്നേറ്റമുണ്ടാക്കിയിരിക്കുന്നു. ആദ്യകാല മുതലാളിത്തത്തോട് ഏറ്റുമുട്ടിയ കമ്യൂണിസ്റ്റു പ്രസ്ഥാനത്തിന്റെ പഴയ പരുക്കന് നിലപാടുകളും സമീപനങ്ങളും ഇപ്പോഴും പ്രസക്തമാണെന്നു നവമുതലാളിത്തത്തിന്റെ ഉദാരനാട്യത്തിനെതിരെ ജനങ്ങള് വിധിയെഴുതുന്നു.\nരാഷ്ട്രീയ ഇടതുപക്ഷത്തിന്റെ ഈ പുനരുജ്ജീവനത്തിനൊപ്പം സാമൂഹിക ഇടതുപക്ഷത്തിന്റെ പുതു പരീക്ഷണങ്ങളും സജീവമാണ്. വീണും മുടന്തിയെണീറ്റും മുന്നേറുന്ന നിരവധി പ്രസ്ഥാനങ്ങളുണ്ട്. സ്‌പെയിനിലെ പൊഡെമോസും ഗ്രീസിലെ സിരിസയും ഇന്ത്യയിലെ ആം ആദ്മിയും ഇക്കൂട്ടത്തില്‍പ്പെടും. ഇവയൊക്കെ നവമുതലാളിത്തത്തിന്റെ പരീക്ഷണങ്ങള്‍ക്കു ശാസ്ത്രീയ ബദല് കണ്ടെത്തിയ കൂട്ടരല്ലെന്നു കമ്യൂണിസ്റ്റു പാര്‍ട്ടികള്‍ക്കു വാദിക്കാം. പലപ്പോഴും വേറിട്ട പരിപാടി വെക്കുന്നതില് അവര് പരാജയപ്പെടുന്നുമുണ്ട്. ശാസ്ത്രീയ നിലപാടും പരിപാടിയുമുള്ള കമ്യൂണിസ്റ്റു പാര്‍ട്ടികളാവട്ടെ, ബഹുജന പിന്തുണ നേടുന്നതില് സമീപകാലത്തു വലിയ പരാജയവുമാണ്.\nഅതേസമയം, ഇത്തരം പുതു ഉണര്‍വ്വുകളും അദ്ധ്വാനിക്കുന്നവരിലെ അസ്വസ്ഥതകളും മധ്യവര്‍ഗത്തിലെ അസംതൃപ്തികളും അഴിമതികള്‍ക്കെതിരായ രോഷവും പുറന്തള്ളല് നയങ്ങള്‍ക്കും നിയമവേട്ടകള്‍ക്കും എതിരായ പ്രതിഷേധവും പലവിധ ധ്രുവീകരണങ്ങള്‍ക്കുമാണ് കാരണമാകുന്നത്. അതില്‍നിന്നാണ് ഇത്തരം മുന്നേറ്റങ്ങള് രൂപംകൊള്ളുന്നത്. സ്ലോവാനിയയിലെയും നേപ്പാളിലെയും യുനൈറ്റഡ് ലെഫ്റ്റും ലാറ്റിനമേരിക്കയിലെ നവ ഇടതുപക്ഷവും കോര്‍ബിയന്‍ധാരകള്‍ക്കും സാമൂഹിക ഇടതുപക്ഷ പരീക്ഷണങ്ങള്‍ക്കും ശക്തി പകര്‍ന്നിട്ടുണ്ട്. യൂറോപ്പിലും അമേരിക്കയിലും പടര്‍ന്നുകയറിയ തൊഴിലാളി കീഴാള സമരപരമ്പരകള് തുറന്നുവിട്ട സാമൂഹിക ഇടതുപക്ഷ ജാഗരണം ഉറങ്ങിക്കിടന്ന രാഷ്ട്രീയ ഇടതുപക്ഷത്തെ വിളിച്ചുണര്‍ത്താന് പര്യാപ്തമായി.\nഈ സംഭവപരമ്പര ഇന്ത്യന് ഇടതുപക്ഷത്തിനും ചില പാഠങ്ങള് നല്‍കുന്നുണ്ട്. ജനകീയ പ്രക്ഷോഭങ്ങളോടും അവ പ്രതിനിധീകരിക്കുന്ന സാമൂഹിക ഇടതുപക്ഷ ധാരകളോടും ഐക്യപ്പെട്ടും പലതട്ടുകളിലും പരിപാടികളിലും കുരുങ്ങി അന്യോന്യം പഴിച്ചും തോല്‍പ്പിച്ചും കഴിയുന്ന ഭിന്ന ഇടതുപക്ഷധാരകളെ പൊതു നിലപാടുകളില് ഒന്നിപ്പിച്ചും മുന്നോട്ടുപോകേണ്ട കാലമാണിത്. സോവിയറ്റ് യൂണിയന്റെയും കിഴക്കന് യൂറോപ്പിന്റെയും പതനത്തോടെ തീര്‍ന്നുപോയെന്നു മുതലാളിത്ത മാധ്യമങ്ങള് പ്രചരിപ്പിച്ച മുദ്രാവാക്യങ്ങളൊന്നും ജനങ്ങള് കൈവിട്ടിട്ടില്ല. അതിവേഗം അരികുവത്ക്കരിക്കപ്പെടുന്ന ഒരു ജനതക്ക് വിമോചനദായകമായ വേറൊരു പ്രത്യയശാസ്ത്രവും ഉദയംചെയ്തിട്ടുമില്ല.\nതീവ്ര വലതുപക്ഷോജ്ജീവനവും അതിന്റെ നവഫാഷിസപ്പൊടിപ്പുകളും നമ്മെ ഭയപ്പെടുത്തേണ്ടതില്ല. സമാന്തരമായി വളരുന്ന ഇടതുപക്ഷ ധാരകളെ തിരിച്ചറിയുകയും അതിന്റെ പ്രത്യയശാസ്ത്രത്തെ മുറുകെ പിടിക്കുകയുമാണ് വേണ്ടത്. ഒട്ടും നിരാശപ്പെടാതെ മുന്നോട്ടുപോകാമെന്നാണ് ജെറോമി കോര്‍ബിന് സ്വയം സന്ദേശമാകുന്നത്. പുതിയ ലോകത്തിന്റെ മുഖത്തെഴുത്ത് വായിക്കാന് പ്രയാസപ്പെടേണ്ടതില്ല. നാളെയുടെ മുദ്രാവാക്യമാണത്.\n9 ജൂണ് 2017\nമുദ്രകള്: Jeromi Corbin Unity of Left and Social Left\nPrevious Entry വംശവെറിയുടെ വേഷപ്പകര്‍ച്ചകള്\nNext Entry ഗ്രാമങ്ങളില് ഉണരുന്നുണ്ട് പുറന്തള്ളപ്പെട്ടവരുടെ ഇന്ത്യ